<strong>เปิดวิธีแยก น้ำแข็ง ก้อนไหนทำมาจากน้ำต้มสุก-น้ำประปาที่ไม่ได้ต้ม จากสี ความใส และระยะเวลาในการละลาย</strong>

น้ำแข็งที่ใช้สำหรับเครื่องดื่ม เช่น สมูทตี้ น้ำผลไม้ และเบียร์ต้องใช้คุณภาพน้ำที่สูงมากโดยเฉพาะการใส่ใจเรื่องจุลชีววิทยา เพื่อความปลอดภัย หลาย ๆ คนต้องการน้ำแข็งที่ทำจากน้ำกรองและน้ำต้มสุกที่ผ่านการฆ่าเชื้อด้วยความร้อนเท่านั้น รวมถึงตัดสินใจซื้อเครื่องสำหรับทำน้ำแข็งโดยเฉพาะ ดังนั้น เรามีวิธีการแยกแยะระหว่างน้ำแข็งที่ทำจากน้ำต้มกับน้ำไม่ต้มมาฝาก
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ตามข้อมูลของ Scienceabc แม้ว่ามองเผินๆ อาจจะไม่แตกต่างกันมากนัก แต่ถ้าสังเกตสักนิดก็จะสามารถแยกแยะได้ด้วยตาเปล่า โดยสังเกตจากสี ความใส ระยะเวลาที่ละลาย เป็นสัญญาณที่ช่วยให้เราแยกแยะระหว่างน้ำแข็งที่ผลิตจากน้ำต้มกับน้ำไม่ต้มได้

<a href="https://www.khaosod.co.th/wpapp/uploads/2024/01/clearorunclear-ice-cube-01112.jpg"><img class="aligncenter size-full wp-image-8066898" src="https://www.khaosod.co.th/wpapp/uploads/2024/01/clearorunclear-ice-cube-01112.jpg" alt="" width="1000" height="759" /></a>

<strong>สีและความใสของน้ำแข็ง</strong> น้ำแข็งที่ผลิตจากน้ำต้มสุกเมื่อแช่แข็งแล้วจะ<strong>มีสีใสและเรียบเนียน</strong> นั่นเป็นเพราะน้ำต้มมีฟองอากาศและสิ่งสกปรกบางส่วนถูกกำจัดออกไปในระหว่างกระบวนการเดือด ถ้าใช้น้ำต้มสุกสองครั้งในการทำน้ำแข็ง ผลลัพธ์ที่ได้จะเป็นน้ำแข็งใส ไม่ใช่น้ำแข็งขุ่น

ในทางตรงกันข้ามน้ำแข็งที่ทำจากน้ำไม่ผ่านการต้มหรือน้ำประปา<strong>มักมีสีขาวขุ่น</strong> เพราะยังมีสารเจือปนอยู่มาก แม้ว่าสิ่งเจือปนที่ละลายในน้ำจะไม่สามารถมองเห็นได้ด้วยตาเปล่า แต่เมื่อแช่แข็งแล้ว สิ่งเหล่านั้นก็จะสะสมรวมกันจนส่งผลให้ก้อนน้ำแข็งขุ่น
<div class="ads_position_wrapper"></div>
<a href="https://www.khaosod.co.th/wpapp/uploads/2024/01/clearorunclear-ice-cube-01111.jpg"><img class="aligncenter size-full wp-image-8066899" src="https://www.khaosod.co.th/wpapp/uploads/2024/01/clearorunclear-ice-cube-01111.jpg" alt="" width="800" height="450" /></a>

<strong>“สิ่งเจือปน” ไม่ได้หมายถึงเชื้อโรคหรือแบคทีเรียเสมอไป</strong> สิ่งอื่น ๆ นอกเหนือจากน้ำถือได้ว่าเป็นสิ่งเจือปน แต่ส่วนใหญ่ไม่เป็นอันตรายต่อเรา อันที่จริงแล้ว สิ่งแปลกปลอมบางส่วนเช่น แคลเซียมและแมกนีเซียก็มีประโยชน์ต่อสุขภาพ

พร้อมทั้งยังมีสิ่งแปลกปลอมอีกหลายชนิดที่ไม่สามารถกำจัดออกด้วยวิธีกรองแบบเดิม ๆ ดังนั้น เมื่อน้ำกลายเป็นน้ำแข็ง สิ่งเจือปนที่กระจายอยู่ในน้ำอย่างสม่ำเสมอมีแนวโน้มที่จะรวมตัวกันใกล้ตรงกลางจนทำให้ก้อนน้ำแข็งมีสีขาวขุ่นอยู่ตรงกลาง

<a href="https://www.khaosod.co.th/wpapp/uploads/2024/01/clearorunclear-ice-cube-01113.jpg"><img class="aligncenter size-full wp-image-8066900" src="https://www.khaosod.co.th/wpapp/uploads/2024/01/clearorunclear-ice-cube-01113.jpg" alt="" width="1000" height="667" /></a>

นอกจากการอาศัยสีและความใสของน้ำแข็งแล้ว เรายังแยกแยะน้ำแข็งที่ทำจากน้ำต้มกับน้ำไม่ต้มได้ตามความสามารถในการละลายอีกด้วย

น้ำแข็งที่ทำจากน้ำต้มได้ขจัดฟองอากาศและสิ่งสกปรกออกไป ดังนั้น โครงสร้างจึงแข็งมากขึ้นและคงความเย็นได้นานขึ้น ทำให้ละลายได้ยากขึ้นอย่างเห็นได้ชัด เมื่อน้ำแข็งละลายก็จะสังเกตได้ว่าน้ำใสราวกับน้ำแร่

<a href="https://www.khaosod.co.th/wpapp/uploads/2024/01/ice-cubes-table.jpg"><img class="aligncenter size-full wp-image-8066903" src="https://www.khaosod.co.th/wpapp/uploads/2024/01/ice-cubes-table.jpg" alt="" width="1000" height="667" /></a>

ส่วนน้ำแข็งที่ทำจากน้ำที่ไม่ได้ต้มหรือน้ำประปาทั่วไปที่มีสิ่งเจือปนมากมาย โครงสร้างจะเกาะตัวกันหลวมกว่าและละลายเร็วกว่า หลังจากน้ำละลายจะมีลักษณะขุ่นและมองเห็นสารตกค้างได้ชัดเจน

<strong>สรุปได้ว่า หากนำน้ำต้มสุกมาทำน้ำแข็งจะทำให้เกิดก้อนน้ำแข็งใส ในขณะที่น้ำที่ยังไม่ต้มจะทำให้เกิดก้อนน้ำแข็งที่ขุ่นมากกว่า</strong>
<div class="ads_position_wrapper mb-4"></div>
ขอบคุณที่มาจาก <a href="https://vtc.vn/phan-biet-da-lam-tu-nuoc-dun-soi-va-chua-dun-soi-ar848479.html#google_vignette">VTC</a>

&nbsp;