&nbsp;

&nbsp;

&nbsp;

&nbsp;

&nbsp;

<strong>โจ๋โหดฉุนแทนแม่ ยกพวกรุมสกรัม ยิง พนง.ส่งของดับ หลังทะเลาะปมส่งของ 6 โมงเย็น ลั่นมาทำไมตอนนี้ จนโต้เดือดต่อว่ากันไปมา ก่อนเกิดเหตุสลด</strong>

เมื่อเวลา 19.00 น. วันที่ 16 มี.ค. 2567 พ.ต.อ.ทัตเทพ เลิศลักษณ์มีพันธ์ ผกก.สภ.ด่านช้าง จ.สุพรรณบุรี พ.ต.ท.พิชิตชัย นนท์ช้าง รอง ผกก.สส. พ.ต.ท.สรายุทธ์ ภาตะนันท์ รอง ผกก.สอบสวน รับแจ้งเหตุมีผู้ถูกยิงด้วยอาวุธปืนไม่ทราบชนิด ได้รับบาดเจ็บสาหัส ในพื้นที่ หมู่ 5 ต.ด่านช้าง อ.ด่านช้าง จ.สุพรรณบุรี

<a href="https://www.khaosod.co.th/wpapp/uploads/2024/03/4839.jpg"><img class="alignnone size-full wp-image-8142415" src="https://www.khaosod.co.th/wpapp/uploads/2024/03/4839.jpg" alt="" width="800" height="560" /></a>

ที่เกิดเหตุพบรถจักรยานยนต์ยี่ห้อฮอนด้า เวฟ สีแดงดำ มีนายเดียร์ นามสมมติ พนักงานขนส่งพัสดุเอกชนแห่งหนึ่ง เจ้าของรถคันดังกล่าว ถูกยิงได้รับบาดเจ็บ มีพลเมืองดีช่วยนำตัวส่งโรงพยาบาลด่านช้าง แต่เสียชีวิตในเวลาต่อมา

<a href="https://www.khaosod.co.th/wpapp/uploads/2024/03/S__1515532.jpg"><img class="alignnone size-full wp-image-8142416" src="https://www.khaosod.co.th/wpapp/uploads/2024/03/S__1515532.jpg" alt="" width="800" height="503" /></a>

&nbsp;

สอบถามภรรยาผู้เสียชีวิต กล่าวว่า เมื่อเวลา 18.00 น. ตนไปเป็นเพื่อนสามี ได้นำพัสดุไปส่งที่บ้านนางปลา แล้วพบกลุ่มวัยรุ่นนั่งอยู่หน้าบ้านนางปลา เลยสอบถามทราบว่านางปลาไม่อยู่บ้าน จึงโทรหานางปลา โดยเปิดลำโพงโทรศัพท์ด้วย เพื่อแจ้งว่ามีพัสุดมาส่งและให้โอนชำระเงินค่าพัสดุ
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/4826.jpg"><img class="alignnone size-full wp-image-8142413" src="https://www.khaosod.co.th/wpapp/uploads/2024/03/4826.jpg" alt="" width="800" height="552" /></a>

ภรรยาผู้เสียชีวิต กล่าวต่อว่า นางปลากลับตำหนิอย่างรุนแรงด้วยถ้อยคำหยาบคายว่ามาส่งอะไรตอนนี้ ไม่รู้จักมาส่งตอนกลางวัน ด้วยความโมโห สามีจึงต่อว่านางปลากลับไป แล้วเกิดการโต้เถียงกัน หลังจากนั้นไม่นาน มีกลุ่มวัยรุ่นประมาณ 4-5 คน ดักรออยู่ข้างทาง

&nbsp;

ภรรยาผู้เสียชีวิต กล่าวอีกว่า หนึ่งในผู้เกิดเหตุได้พูดว่า “มึงมาด่าแม่กูทำไม” ก่อนจะพากันเข้ามารุมทำร้ายสามี จากนั้นสามีได้วิ่งหนี แล้วมีเสียงปืนดังขึ้นมา 1 นัด ก่อนที่กลุ่มผู้ก่อเหตุจะแยกย้ายกันหลบหนี จึงรู้ว่าสามีถูกยิง

<a href="https://www.khaosod.co.th/wpapp/uploads/2024/03/4828.jpg"><img class="alignnone size-full wp-image-8142414" src="https://www.khaosod.co.th/wpapp/uploads/2024/03/4828.jpg" alt="" width="800" height="600" /></a>

ภรรยาผู้เสียชีวิต กล่าวต่อว่า สามีเป็นคนรักครอบครัวตั้งใจทำมาหากิน ไม่เคยมีเรื่องทะเลาะเบาะแว้งกับลูกค้าเลย ทางครอบครัวจะไม่มีการยอมความ และดำเนินคดีตามกฎหมายอย่างถึงที่สุด
<div class="ads_position_wrapper mb-4"></div>
ความคืบหน้าล่าสุดเมื่อเวลา 21.30 น. พ.ต.อ.ทัตเทพ ได้ส่งชุดสืบสวนสภ.ด่านช้าง ลงพื้นที่เกิดเหตุเพื่อเร่งหาตัวกลุ่มผู้ก่อเหตุอย่างเร่งด่วน จนได้ตัวผู้ต้องสงสัยทั้งหมด 5 ราย แล้ว พร้อมด้วยของกลาง เป็นอาวุธปืนไทยประดิษฐ์ 1 กระบอก ขณะนี้กำลังสอบสวนอยู่ที่สภ.ด่านช้าง หาข้อเท็จจริง เพื่อดำเนินคดีทางกฎหมายต่อไป

&nbsp;

&nbsp;