<img style="display: block;" title="เห็นชอบอำนาจ-อัยการสูงสุด" src="https://www.matichon.co.th/wp-content/uploads/2023/09/เห็นชอบอำนาจ-อัยการสูงสุด.jpg" sizes="(max-width: 728px) 100vw, 728px" srcset="https://www.matichon.co.th/wp-content/uploads/2023/09/เห็นชอบอำนาจ-อัยการสูงสุด.jpg 728w, https://www.matichon.co.th/wp-content/uploads/2023/09/เห็นชอบอำนาจ-อัยการสูงสุด-300x214.jpg 300w, https://www.matichon.co.th/wp-content/uploads/2023/09/เห็นชอบอำนาจ-อัยการสูงสุด-100x70.jpg 100w, https://www.matichon.co.th/wp-content/uploads/2023/09/เห็นชอบอำนาจ-อัยการสูงสุด-588x420.jpg 588w" alt="" width="728" height="520" />

วุฒิสภาเห็นชอบ ‘อำนาจ เจตน์เจริญรักษ์’ นั่งอัยการสูงสุด คนที่ 18 ส่งเสนอโปรดเกล้าฯ

เมื่อวันที่ 5 กันยายน ที่ประชุมวุฒิสภาครั้งที่ 14 ได้มีมติให้ความเห็นชอบ บุคคลผู้ได้รับการเสนอชื่อให้ดำรงตำแหน่ง อัยการสูงสุด ตามมาตรา 10 แห่ง พ.ร.บ.องค์กรอัยการและพนักงานอัยการ พ.ศ.2553 โดยมีการเสนอชื่อ นายอำนาจ เจตน์เจริญรักษ์ อธิบดีอัยการ สำนักงานวิชาการ รักษาการในตำแหน่ง รองอัยการสูงสุด ให้ดำรงตำแหน่งอัยการสูงสุด โดยมีผู้เข้าร่วมประชุม จำนวน 201 คน

ผลการออกเสียงลงคะแนนให้ความเห็นชอบ 193 เสียง ไม่ให้ความเห็นชอบ 1 เสียง และไม่ออกเสียง 7 เสียง จึงได้รับความเห็นชอบด้วยคะแนนเสียงไม่น้อยกว่ากึ่งหนึ่งของสมาชิกทั้งหมดที่มีอยู่ของวุฒิสภาให้ดำรงตำแหน่งอัยการสูงสุด

<img style="display: block;" src="https://www.matichon.co.th/wp-content/uploads/2023/09/อำนาจ-เจตน์เจริญรักษ์-1.jpg" sizes="(max-width: 582px) 100vw, 582px" srcset="https://www.matichon.co.th/wp-content/uploads/2023/09/อำนาจ-เจตน์เจริญรักษ์-1.jpg 1082w, https://www.matichon.co.th/wp-content/uploads/2023/09/อำนาจ-เจตน์เจริญรักษ์-1-214x300.jpg 214w, https://www.matichon.co.th/wp-content/uploads/2023/09/อำนาจ-เจตน์เจริญรักษ์-1-731x1024.jpg 731w, https://www.matichon.co.th/wp-content/uploads/2023/09/อำนาจ-เจตน์เจริญรักษ์-1-768x1075.jpg 768w, https://www.matichon.co.th/wp-content/uploads/2023/09/อำนาจ-เจตน์เจริญรักษ์-1-728x1019.jpg 728w, https://www.matichon.co.th/wp-content/uploads/2023/09/อำนาจ-เจตน์เจริญรักษ์-1-300x420.jpg 300w" alt="" width="582" height="815" data-has-syndication-rights="1" data-portal-copyright="Matichon Public Co.,Ltd." />

ด้าน นายศุภชัย สมเจริญ รองประธานวุฒิสภาคนที่ 2 ทำหน้าที่เป็นประธานการประชุม แจ้งว่า ผลการออกเสียงลงคะแนนปรากฏว่า นายอำนาจได้รับความเห็นชอบด้วยคะแนนเสียงข้างมากจากที่ประชุมวุฒิสภา จึงถือว่านายอำนาจได้รับความเห็นชอบให้ดำรงตำแหน่งอัยการสูงสุด

ทั้งนี้ สำนักงานเลขาธิการวุฒิสภาจะได้นำความขึ้นกราบบังคมทูลพระกรุณาโปรดเกล้าโปรดกระหม่อมแต่งตั้งต่อไป

สำหรับ นายอำนาจ เจตน์เจริญรักษ์ รองอัยการสูงสุด ได้รับความเห็นชอบเป็นอัยการสูงสุด คนที่ 18 ต่อจาก น.ส.นารี ตัณฑเสถียร อัยการสูงสุด ที่จะพ้นวาระบริหารในวันที่ 30 กันยายน 2566 นี้

นายอำนาจ เจตน์เจริญรักษ์ ว่าที่อัยการสูงสุด คนที่ 18 สำเร็จการศึกษานิติศาสตรบัณฑิต มหาวิทยาลัยธรรมศาสตร์ และเนติบัณฑิต สำนักอบรมศึกษากฎหมายแห่งเนติบัณฑิตยสภา นิติศาสตรมหาบัณฑิต จุฬาลงกรณ์มหาวิทยาลัย และเข้ารับการฝึกอบรมหลักสูตรระดับสูง ดังนี้

พ.ศ.2554 หลักสูตรการบริหารงานยุติธรรมชั้นสูง (ยธส.3) สำนักงานกิจการยุติธรรม พ.ศ.2562 หลักสูตรผู้บริหารกระบวนการยุติธรรมระดับสูง รุ่นที่ 24 (บ.ย.ส.24) สถาบันพัฒนาข้าราชการฝ่ายตุลาการศาลยุติธรรม พ.ศ.2564 หลักสูตรนักบริหารงานยุติธรรมชั้นสูง รุ่นที่ 11 (นบยส.11) สำนักงานอัยการสูงสุด พ.ศ.2565 หลักสูตรหลักนิติธรรมเพื่อประชาธิปไตย “นธป.” รุ่นที่ 10 สำนักงานศาลรัฐธรรมนูญ

<img style="display: block;" src="https://www.matichon.co.th/wp-content/uploads/2023/09/อำนาจ-เจตน์เจริญรักษ์-2.jpg" sizes="(max-width: 587px) 100vw, 587px" srcset="https://www.matichon.co.th/wp-content/uploads/2023/09/อำนาจ-เจตน์เจริญรักษ์-2.jpg 963w, https://www.matichon.co.th/wp-content/uploads/2023/09/อำนาจ-เจตน์เจริญรักษ์-2-226x300.jpg 226w, https://www.matichon.co.th/wp-content/uploads/2023/09/อำนาจ-เจตน์เจริญรักษ์-2-770x1024.jpg 770w, https://www.matichon.co.th/wp-content/uploads/2023/09/อำนาจ-เจตน์เจริญรักษ์-2-768x1021.jpg 768w, https://www.matichon.co.th/wp-content/uploads/2023/09/อำนาจ-เจตน์เจริญรักษ์-2-728x968.jpg 728w, https://www.matichon.co.th/wp-content/uploads/2023/09/อำนาจ-เจตน์เจริญรักษ์-2-316x420.jpg 316w" alt="" width="587" height="780" data-has-syndication-rights="1" data-portal-copyright="Matichon Public Co.,Ltd." />

สำหรับประวัติการทำงานของนายอำนาจ เจตน์เจริญรักษ์

– เริ่มรับราชการปี 2528 สำนักงานคดีอาญา สำนักงานคดียาเสพติด สำนักงานคดีเศรษฐกิจและทรัพยากร สำนักงานคุ้มครองสิทธิและช่วยเหลือทางกฎหมายแก่ประชาชน (จ.อำนาจเจริญ) สำนักงานนโยบาย ยุทธศาสตร์ และงบประมาณ – ปี 2561 รองอธิบดีอัยการ สำนักงานคณะกรรมการอัยการ – ปี 2563 อธิบดีอัยการ สำนักงานคดีอัยการสูงสุด – ปี 2564 อธิบดีอัยการ สำนักงานวิชาการ – ปัจจุบัน อธิบดีอัยการ สำนักงานวิชาการ รักษาการในตำแหน่ง รองอัยการสูงสุด

&nbsp;