&nbsp;

&nbsp;

&nbsp;

&nbsp;

&nbsp;

<strong>ตำรวจโรวงพักบ้านกรวด จ.บุรีรัมย์ บุกจับบ่อนโบกสูงวัย รวบ17นักพนัน หลังพบมีรถเข้าออกอย่างผิดปกติ แม่เฒ่า80สารภาพ เอาเงินเบี้ยคนชรามาต่อยอด</strong>

วันที่ 4 เม.ย. 2567 พ.ต.อ.ธวัชชัย สร้อยสวัสดิ์ ผกก.สภ.บ้านกรวด จ.บุรีรัมย์ สั่งการให้ฝ่ายสืบสวนเข้าไปหาเบาะแส หลังสืบทราบว่า มีรถยนต์ และรถจักรยานยนต์ เข้าออกบ้านหลังหนึ่งที่ บ้านหินลาด หมู่ 9 ต.หินลาด อ.บ้านกรวด จ.บุรีรัมย์ อย่างผิดปกติ จนกระทั่งทราบว่ามีการลักลอบเล่นการพนัน

จากนั้นชุดสืบสวนได้แฝงตัวเข้าไปตรวจสอบ เป็นบ้านไม้ 2 ชั้นไม่มีเลขที่ อยู่ท้ายหมู่บ้าน พบว่ามีการเล่นการลักลอบเล่นการพนันโบกและถั่วจริง จึงส่งสัญญาณให้ทีมสืบสวนที่เฝ้ารอ เข้าไปปิดล้อมแล้วแสดงตัวเข้าจับกุม ปรากฏว่านักพนันทั้งหมดไม่มีใครตื่นตระหนกหรือคิดจะหลบหนีแต่อย่างใด เพราะแต่ละคนส่วนใหญ่เป็นผู้หญิงมีอายุตั้งแต่ 70-80 ปี ยอมจำนนต่อสังขารและหลักฐานให้เจ้าหน้าที่จับกุมโดยละม่อม

เบื้องต้นสามารถจับกุมผู้ต้องหาทั้งหมด 17 คน ได้ของกลางเป็น กระด้ง 1 อัน, กะลา 1 อัน, เม็ดมะค่าแต้จำนวนหนึ่ง, ไม้รองกระด้ง, เศษไม้ ไม่มีเงินของกลาง วางในวง นักพนันทั้งหมดรอให้การกับตำรวจอย่างสงบ
<div id="attachment_8173954" class="wp-caption aligncenter"><a href="https://www.khaosod.co.th/wpapp/uploads/2024/04/casino3.jpg"><img class="wp-image-8173954 size-full" src="https://www.khaosod.co.th/wpapp/uploads/2024/04/casino3.jpg" alt="บุกจับบ่อนโบกสูงวัย รวบ17นักพนัน แม่เฒ่า80สารภาพ เอาเงินเบี้ยคนชรามาต่อยอด" width="800" height="450" aria-describedby="" /></a>
<p class="wp-caption-text">บุกจับบ่อนโบกสูงวัย รวบ17นักพนัน แม่เฒ่า80สารภาพ เอาเงินเบี้ยคนชรามาต่อยอด</p>

</div>
<div class="ads_position_wrapper"></div>
สอบถามนางนุ่น (นามสมมุติ) อายุ 80 ปี ให้การสารภาพว่าเพิ่งมาเล่นบ่อนนี้ได้ไม่นาน ก่อนหน้านี้มีเพื่อนคนชราด้วยกันโทรมาชวนเล่น ตนเองซึ่งมีเงินเก็บอยู่ส่วนหนึ่งจากเบี้ยคนชราและลูกหลานที่ส่งมาให้ จึงตัดสินใจมาเล่นเพราะมีรถมารับสะดวกสบาย ตนเองเล่นมีได้บ้างเสียบ้างเป็นธรรมดา แต่ส่วนใหญ่เสีย
<div class="ads_position_wrapper mb-4"></div>
ตอนได้จะได้ครั้งละ 200-300 บาท แต่ตอนเสียจะเสียหนักเช่นเดียวกับวันนี้เสียไปร่วม 3,000 บาท แต่ไม่ได้คิดเสียดายหรือเสียใจ เนื่องจากเล่นแล้วสนุกดี ส่วนเงินที่เอามาเล่นได้มาจากเบี้ยคนชราที่เก็บออมไว้ กับเงินที่ลูกหลานส่งมาให้ สาเหตุที่ต้องมาเล่นเพราะเป็นคนสูงอายุไม่มีแรงไปหารับจ้าง จึงคิดจะหารายได้เสริม

&nbsp;

&nbsp;