<em><strong>ครอบครับร่ำไห้ระงม หลานชายขี่จยย.กำลังไปล้างเมรุเพื่อเผาศพน้า โดนกระบะรองนายก อบต. ตัดหน้า ชนดับตามอีกศพ</strong></em>

วันที่ 6 ม.ค. 67 พ.ต.ท.อภิชา เตียงประโคน สารวัตรสอบสวน สภ.เฉลิมพระเกียรติ อ.เฉลิมพระเกียรติ จ.บุรีรัมย์ รับแจ้งมีรถชนกันบนถนนสายตะโก-ละหานทราย ใกล้กับโรงเรียนดอนไม้ไฟ ต.พนมรุ้ง จึงประสานหน่วยกู้ภัยสว่างจรรยาธรรมจุด อ.เฉลิมพระเกียรติ ร่วมตรวจสอบ

ที่เกิดเหตุพบรถจักรยานยนต์ ฮอนด้า เวฟ สภาพพังยับเยินอยู่ขอบถนน และพบศพ ด.ช. อายุ 13 ปี เสียชีวิตติดกับตัวรถ ข้างถนนพบรถกระบะ โตโยต้า สีเทา จอดอยู่ด้านข้างประตูซ้ายมีได้รับความเสียหายจากการเฉี่ยวชน ต่อมามีญาติของผู้เสียชีวิตมาถึงต่างร่ำไห้ด้วยความเสียใจ

สอบถาม นายวิระศักดิ์ อายุ 35 ปี พี่ชายผู้เสียชีวิต เล่าว่า วันนี้เป็นวันเผาศพน้าชาย เช้านี้แม่ให้น้องไปทำความสะอาดเมรุ ออกจากบ้านมาตั้งแต่ 06.00 น. และมาทราบว่าถูกรถชนดังกล่าว เบื้องต้นคาดว่าน้องชายน่าจะไปซื้อกาวร้อนจะเอามาตกแต่งเมรุ แล้วมาเกิดเหตุก่อน

ขณะที่ นายประสพ อายุ 58 ปี เป็นรองนายก อบต. เล่าว่า ตอนเช้าตนเอาผักไปส่งตลาดเช้า ขากลับกะจะแวะเติมน้ำมันแต่ขับรถเลยปั๊ม <strong>จึงเลี้ยวขวาเข้าข้างทางเพื่อจะกลับรถระหว่างกำลังถอยรถ ได้ยินเสียงโครม ลงรถมาดูพบเหตุดังกล่าวยอมรับสุดวิสัย</strong>

<img class="alignnone size-medium wp-image-3275" src="http://animal18.site/wp-content/uploads/2024/01/IMG_1014-300x157.jpeg" alt="" width="300" height="157" />

&nbsp;

&nbsp;