<header class="s-title-minimal">
<div class="entry-excerpt">

ไทยเฮ! พบแร่ศักยภาพ ลิเธียม-โซเดียม แร่หลักในการผลิตแบตเตอรี่รถยนต์ไฟฟ้า 100% เดินหน้าตรงตามเป้าหมายสู่การเป็นศูนย์กลางและฐานการผลิตแบตเตอรี่ EV ในภูมิภาค

</div>
</header>
<div class="site-rightbar"><main id="main" class="site-main single-main">
<div class="single-content tbl-forkorts-article tbl-forkorts-article-active">

เป้าหมายการเป็นศูนย์กลางและฐานการผลิตแบตเตอรี่ EV ในภูมิภาคของไทยอยู่แค่เอื้อม!

วันนี้ (18 ม.ค. 67) นางรัดเกล้า อินทวงศ์ สุวรรณคีรี รองโฆษกประจำสำนักนายกรัฐมนตรี ระบุว่า ก่อนหน้านี้ที่กระทรวงอุตสาหกรรมได้เร่งสำรวจจนพบแหล่งแร่ลิเธียมที่มีศักยภาพ 2 แหล่ง ได้แก่ แหล่งเรืองเกียรติและแหล่งบางอีตุ้ม

ล่าสุด ไทยยังค้นพบแหล่งแร่โซเดียมในพื้นที่ภาคอีสานปริมาณสำรองอีกจำนวนมาก ซึ่งแร่ทั้งสองชนิดนี้ถือเป็น แร่หลักหรือวัตถุดิบสำคัญที่ใช้ในการผลิตแบตเตอรี่รถยนต์ไฟฟ้า (EV) 100% เสริมศักยภาพความพร้อมของไทยในการเดินหน้าสู่การเป็นศูนย์กลางและฐานการผลิตแบตเตอรี่ EV ในภูมิภาค

โดยปีก่อนหน้าอินเดียค้นพบแร่ลิเธียม และกลายเป็นผู้เล่นหลักในอุตสาหกรรมแบตเตอรี่ และ EV นั้น ตอนนี้ไทยก็มีลุ้นเช่นกัน
<div id="ats-insert_ads-20-wrapper" class="insert_ads insert_ads-24 unrendered">
<div></div>
</div>
จากข้อมูลของกรมอุตสาหกรรมพื้นฐานและการเหมืองแร่ ระบุว่า ไทยสำรวจพบ (Resources) แร่ลิเธียมกว่า 14,800,000 ล้านตัน (Million Tonne: Mt) ส่งผลให้ไทยเป็นประเทศที่ค้นพบแร่ดังกล่าวมากที่สุดเป็นอันดับ 3 ของโลกรองจากโบลิเวีย และอาร์เจนตินา
<figure class="wp-block-image size-large"><img class="wp-image-477980" src="https://files.ejan.co/wp-content/uploads/2024/01/1705630831_669962-ejan-1024x694.jpg" sizes="(max-width: 1024px) 100vw, 1024px" srcset="https://files.ejan.co/wp-content/uploads/2024/01/1705630831_669962-ejan-1024x694.jpg 1024w, https://files.ejan.co/wp-content/uploads/2024/01/1705630831_669962-ejan-300x203.jpg 300w, https://files.ejan.co/wp-content/uploads/2024/01/1705630831_669962-ejan-768x521.jpg 768w" alt="" width="1024" height="694" data-cfsrc="https://files.ejan.co/wp-content/uploads/2024/01/1705630831_669962-ejan-1024x694.jpg" data-adbro-processed="true" /></figure>
&nbsp;

การค้นพบแร่ศักยภาพลิเธียม-โซเดียม นี้ถือเป็นทั้งข่าวดี และเป็นประโยชน์ต่ออุตสาหกรรมยานยนต์ไฟฟ้าไทย ทำให้ไทยเป็นหนึ่งในประเทศที่ครอบครองแร่ลิเธียมมากที่สุดของโลกแห่งหนึ่ง ช่วยเพิ่มศักยภาพในการแข่งขันของประเทศในการผลิตรถยนต์ไฟฟ้าและแบตเตอรี่ ดึงดูดนักลงทุนทั้งไทยและต่างชาติที่มีศักยภาพเข้ามาตั้งโรงงาน ท่ามกลางการแข่งขันของนานาประเทศ เพื่อให้ไทยมุ่งสู่การเป็นฐานผลิตหลักของภูมิภาค ทั้งนี้มีการคาดการณ์ว่า ความต้องการลิเธียมทั่วโลกจะเพิ่มขึ้นเกือบ 2 เท่าภายในปีพ.ศ. 2568 และจะต้องการมากกว่า 2 ล้านตันภายในปีพ.ศ. 2573

“จากการเติบโตของตลาดอุตสาหกรรมยานยนต์ไฟฟ้า การค้นพบแร่ 2 ชนิดที่เป็นวัตถุดิบสำคัญในการผลิตแบตเตอรี่ EV จะทำให้ไทยลดการนำเข้าและพึ่งพาตัวเองได้มากขึ้น ซึ่งด้วยนโยบายของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และการค้นพบนี้จะทำให้ไทยกลายเป็นหมุดหมายที่สำคัญยิ่งในแผนที่โลกในการก้าวขึ้นสู่การเป็นศูนย์กลางและฐานการผลิตแบตเตอรี่ EV” นางรัดเกล้าฯ กล่าว

</div>
เป้าหมายมีไว้พุ่งชน และการค้นพบครั้งนี้ถือได้ว่าเป็นข่าวดีมาก ๆ เลยนะคะ

&nbsp;

</main></div>