อิชิอิ มาซาทาดะ หัวหน้าผู้ฝึกสอน ทีมชาติไทย ชาวญี่ปุ่น เผยไม่ได้มองเรื่องอันดับโลก ในกลุ่มเอฟ เอเชียน คัพ ขอชนะโอมานเพื่อเข้ารอบต่อไป

อิชิอิ มาซาทาดะ หัวหน้าผู้ฝึกสอน ทีมชาติไทย ชุดใหญ่ พร้อมด้วย “เตอร์”วีระเทพ ป้อมพันธุ์ กองหลางตัวเก่งเข้าร่วมแถลงความพร้อมก่อนเกมนัดที่สอง กลุ่มเอฟ ฟุตบอลเอเชียน คัพ 2023 เมื่อ 20 ม.ค. โดยทีมชาติไทยจะเจอกับโอมาน วันที่ 21 ม.ค. ที่อับดุลลาห์ บิน คาลิฟา สเตเดียม ประเทศกาตาร์
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
อิชิอิ กล่าวว่า “การที่ไทยเจอกับโอมานครั้งสุดท้ายเมื่อปี 2004 ผมคงให้ความเห็นอะไรไม่ได้ เพราะเป็นเกมที่อยู่ต่างยุคกัน ดังนั้นคงบอกไม่ได้ว่าเกมที่แล้วกับเกมที่เราจะเจอโอมานอีกครั้งนั้น แตกต่างหรือเหมือนกันอย่างไร”

“เกมนัดแรกนักเตะเราทำได้ดีมาก มีสมาธิตลอด 90 นาที โดยก่อนหน้านี้ที่เราเจอกับญี่ปุ่น (แพ้เกมอุ่นเครื่อง 0-5) เป็นด่านแรกในการเตรียมตัว ก่อนที่เราจะมาเจอกับคีร์กิซสถาน (ไทยชนะ 2-0)”

“โอมานเป็นทีมที่เล่นเกมรุกได้ดี โดยเฉพาะพื้นที่แดนกลางสามารถเปลี่ยนเกมรุกได้รวดเร็ว ขณะที่เกมรับเองโอมานทำได้ดีมากเช่นกัน ดังนั้นเราคงต้องมาดูกันว่าจะเล่นอย่างไรในการเจอกับโอมานเพื่อทำลายเกมรับของพวกเขาให้ได้”

“เกมแรกที่โอมานเจอกับซาอุดีอาระเบีย โอมานเป็นฝ่ายทำประตูขึ้นนำก่อน แต่พอนำแล้วมาเล่นตั้งรับทำให้สุดท้ายแพ้ไป ทั้งนี้ทั้งนั้นต้องยอมรับว่าซาอุดีอาระเบียนั้นเป็นทีมระดับสูงด้วย แม้ว่าจะโดนนำก่อนยังสามารถกลับมาเอาชนะได้”
<div class="ads_position_wrapper"></div>
<div class="ads_position_wrapper mb-4"></div>
“ส่วนเรื่องอันดับโลกในกลุ่มเอฟ ทีมชาติไทยนั้นอันดับโลกต่ำที่สุด แต่ผมไม่ได้มองเรื่องนี้ว่าใครอันดับเท่าไหร่ เพราะเกมแรกเป็นสิ่งสำคัญซึ่งเราจบเกมด้วยชัยชนะ ทำให้บรรยากาศในทีมดีมาก กำลังใจนักเตะดี และเกมต่อไปที่จะเจอกับโอมานเราต้องชัยชนะอีกครั้งเพื่อเข้ารอบต่อไป”

&nbsp;