จากกรณี <strong>"นายทักษิณ ชินวัตร" อดีตนายกรัฐมนตรี </strong>ได้เดินทางด้วยเครื่องบินส่วนตัวมาจากประเทศสิงคโปร์ ลงจอดที่อาคารจอดเครื่องบินส่วนบุคคล (M-JETS) <strong>ท่าอากาศยานดอนเมือง </strong>ซึ่งเป็นการกลับมายังประเทศไทยในรอบ 15 ปี ท่ามกลางนักการเมืองและประชาชนที่มารอต้อนรับจำนวนมาก ก่อนจะถูกคุมตัวเข้าเรือนจำพิเศษกรุงเทพมหานคร เพื่อเข้าสู่กระบวนการยุติธรรม

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/08/sp8O8XMqcDDlM2k22lIp.webp" alt="ชาวเน็ตคอมเมนต์ &quot;อุ๊งอิ๊ง&quot; ถาม ทักษิณ นักโทษหรือเทวดา เจอตอบสั้นๆ แต่สะเทือน" width="600" height="900" />

ต่อมา นายทักษิณ ได้ถูกหามส่งโรงพยาบาลกลางดึกของวันที่ 22 ส.ค.2566 เนื่องจากมีการป่วยกะทันหัน โดยได้นำตัวไปรักษาอยู่ในห้องผู้ป่วยพิเศษระดับสูง ชั้น 14 โรงพยาบาลตำรวจ ซึ่งชั้นดังกล่าวมี 2 ปีก ปีกละ 1 ห้อง โดยนายทักษิณอยู่ในห้องรอยัล สูท 1404 ชั้น 14 อาคารมหาภูมิพลราชานุสรณ์ 88 พรรษา ห้องนี้เป็นหอป่วยพิเศษระดับสูง เอาไว้รองรับบุคคลพิเศษระดับสูง หรือตำรวจระดับยศนายพลเท่านั้น บุคคลทั่วไปไม่สามารถเข้าใช้ได้

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/08/D1lI5qtG83PhVgtJu2kM.webp" alt="ชาวเน็ตคอมเมนต์ &quot;อุ๊งอิ๊ง&quot; ถาม ทักษิณ นักโทษหรือเทวดา เจอตอบสั้นๆ แต่สะเทือน" width="600" height="801" />

หลังจากนั้นได้เกิดกระแสวิพากษ์วิจารณ์ในสังคมว่า นายทักษิณ อยู่ในเรือนจำเพียงไม่กี่ชั่วโมง ก็ถูกนำตัวออกจากเรือนจำไปรักษาตัวยังโรงพยาบาลแล้ว โดย<strong>กรมราชทัณฑ์</strong>ชี้แจงการปฏิบัติเช่นนี้ว่า เป็นไปตามระเบียบ เนื่องจากโรงพยาบาลราชทัณฑ์ ไม่มีความพร้อมด้านผู้เชี่ยวชาญและอุปกรณ์การรักษา

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/08/iVRVXnSaOhWIG2ILMnO0.webp" alt="ชาวเน็ตคอมเมนต์ &quot;อุ๊งอิ๊ง&quot; ถาม ทักษิณ นักโทษหรือเทวดา เจอตอบสั้นๆ แต่สะเทือน" width="600" height="400" />

ล่าสุด ได้มีชาวเน็ตที่ไม่พอใจกับเรื่องดังกล่าว เข้าไปแสดงความคิดเห็นในอินสตาแกรมส่วนตัวของ <strong>“อุ๊งอิ๊ง แพทองธาร”</strong> ซึ่งเป็นลูกสาวคนเล็กของ นายทักษิณ โดยได้เข้ามาคอมเมนต์ถามว่า “นักโทษหรือเทวดาค่ะ” งานนี้ “อุ๊งอิ๊ง” ตอบกลับสั้นๆ แค่เพียงว่า “เทวดาค่ะ” ทำเอาคนแห่มากดไลก์นับร้อยเลยทีเดียว

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/08/9AFqt1Y4AzxiRMOP5tZR.webp" alt="ชาวเน็ตคอมเมนต์ &quot;อุ๊งอิ๊ง&quot; ถาม ทักษิณ นักโทษหรือเทวดา เจอตอบสั้นๆ แต่สะเทือน" width="600" height="339" />

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/08/aUMr3tmSS9VBesECLsFo.webp" alt="ชาวเน็ตคอมเมนต์ &quot;อุ๊งอิ๊ง&quot; ถาม ทักษิณ นักโทษหรือเทวดา เจอตอบสั้นๆ แต่สะเทือน" width="600" height="750" />