&nbsp;

&nbsp;

&nbsp;
<p class="p2">พิมรี่พาย แม่ค้าออนไลน์คนดัง โพสต์คลิปทำเอาซึ้ง เมื่อพนักงานคนสำคัญที่เป็นแอดมินคอยดูแลเพจ เวลาขายของออนไลน์มาลาออก ทำเอาน้ำตาแตก</p>
<p class="p2">โดย นุ่น แอดมินเพจ ซึ่งทำงานมา 4 ปี ได้เข้ามาลาและบอกความในใจที่ได้ทำงานกับพิมรี่พาย ซึ่งได้ขอโทษในเรื่องการทำงานที่ผ่านมาด้วยจนทำให้ต้องลาออก และขอบคุณสำหรับโอกาส

</p>
<p class="p2">​‘พิมรี่พาย’ ได้สอน และให้ข้อคิดว่า “อันดับแรก เราต้องมีวุฒิภาวะ อย่าใช้อารมณ์ อันดับ 2 คนเราจะดีขึ้นได้ จะเป็นเสาหลักให้ครอบครัวได้ จะต้องมีวินัย อันดับ 3 คนเราต้องมีคุณธรรม ต้องรู้จักเกรงใจคนอื่น กฎระเบียบเป็นแบบไหน ไม่เอาเปรียบเพื่อนร่วมงาน”</p>
<a href="https://www.khaosod.co.th/wpapp/uploads/2024/03/pimrypine5-.jpg"><img class="aligncenter size-full wp-image-8121201" src="https://www.khaosod.co.th/wpapp/uploads/2024/03/pimrypine5-.jpg" alt="" width="681" height="392" /></a>
<p class="p3">โดยพิมรี่พาย พูดด้วยน้ำเสียงเหมือนร้องไห้ และบอกว่า นุ่น นั้นคือเสาหลักของแอดมินพิมรี่พาย​ จะไปหาพนักงานแบบนี้ได้ที่ไหน ที่รองรับอารมณ์ลูกค้าได้ทุกอย่าง ภูมิใจที่มีพนักงานชื่อนุ่น สบายใจว่าวันไหนที่มีนุ่นอยู่ ซึ่งตกใจที่นุ่นจะลาออก</p>

<div class="ads_position_wrapper">
พร้อมกับพูดทิ้งท้ายว่า<span class="s1"> “</span>นุ่นไปทำงานที่ไหนนะ นุ่นบอกเขาไปเลยว่า นุ่นเป็นแอดมินพิมรี่พาย พี่จะออกตัวว่าใช่ และทำงานดีมาก นุ่นเรียกเงินเดือนเลยลูก ถ้านุ่นไปได้สวย นุ่นไม่ต้องกลับมา แต่ถ้าไปไม่รอดกลับมาหาพี่ ไปเอาเงินเดือน ไปเอาชีวิตที่ดีกว่านี้ ไป ไปให้รอด ไปให้ได้​<span class="s1">” จากนั้น ได้กอดกันและทำเอามีน้ำตา</span></div>
<div></div>
<div></div>
<div></div>