<em><strong>สลดเด็ก 2ขวบถูกขอมาเลี้ยง ก่อนเป็นศพถูกยัดในตู้เย็น ตรวจสอบพบสายสิญจน์พันรอบตัว มีรอยกัดขาและแขน</strong></em>

วันที่ 6 ม.ค. 67 ผู้สื่อข่าวรายงานว่า กรณีพบศพเด็กชายวัย 2 ขวบ เสียชีวิตถูกห่อผ้ายัดร่างไว้ในตู้เย็น ภายในห้องนอนของ นายแบงค์และ น.ส.ก้อย 2สามีภรรยา ซึ่งเป็นพ่อเลี้ยงและแม่เลี้ยง ที่ขอเด็กมาเลี้ยงจากเพื่อน โดยสภาพศพขึ้นอืด คาดเสียชีวิตมาแล้วประมาณ 4 วัน

จากการชันสูตรพลิกศพของแพทย์พบว่า ร่างเด็กถูกห่อด้วยผ้าปูที่นอนยัดอยู่ในกระเป๋าผ้า สภาพศพขึ้นอืดเสียชีวิตมาแล้วไม่ต่ำกว่า 3 วัน <strong>พบรอยช้ำเหมือนรอยถูกกัดที่น่องขาทั้ง 2 ข้าง และท่อนแขนซ้าย 1 แห่ง มีสายสิญจน์พันรอบตัวเด็ก</strong>

นายอู๊ด อายุ 69 ปี ปู่ของเด็ก เผยว่า วันนี้ภรรยาตนได้กลิ่นเหม็น แต่ตนซึ่งนั่งอยู่หน้าบ้านไม่ได้กลิ่น ทำให้รู้สึกผิดสังเกต ตนจึงเดินไปเปิดบ้านห้องนอนของ นายแบงค์ ก็พบกลิ่นเหม็นเน่ารุนแรง จึงแจ้งเจ้าหน้าที่ตำรวจให้มาตรวจสอบ

โดยเด็กชายวัย 2 ขวบ มักจะเดินมาหาตนเรียกตนว่าปู่ ๆ เป็นประจำ ตนก็จะปั้นข้าวให้กิน ก่อนที่เด็กจะหายตัวไปนั้นตนไม่เห็นหน้ามา 3 วันแล้ว ยังคิดว่านายแบงค์กับเมีย พาเด็กไปส่งให้พ่อแม่เด็กที่แท้จริง
<ul>
 	<li>อ่าน <a href="https://www.khaosod.co.th/breaking-news/news_8039821" target="_blank" rel="noopener">ด่วน! พบศพเด็กถูกมัด ยัดตู้เย็น ในบ้านย่านบางบัวทอง ตร.เร่งสอบสาเหตุ</a></li>
 	<li>อ่าน <a href="https://www.khaosod.co.th/breaking-news/news_8039829" target="_blank" rel="noopener">ตร.คุมตัวแม่เลี้ยงสอบ พบศพเด็ก2ขวบ ยัดตู้เย็น เล่าสาเหตุ โยนสามีซุกร่าง</a></li>
</ul>
&nbsp;