&nbsp;

&nbsp;

&nbsp;

&nbsp;

&nbsp;

<strong>เจรจายังไร้ผล ปมเครนถล่ม 7 ศพ แรงงานบีบจ่าย 5 ล้าน สถานการณ์ไม่สู้ดี ตร.เสริมกำลังหนัก</strong>

จากกรณีเกิดเหตุ เครนก่อสร้างภายในโรงานแห่งหนึ่ง ในพื้นที่ ต.ตาสิทธิ์ อ.ปลวกแดง จ.ระยอง ซึ่งประกอบกิจการเกี่ยวกับการหลอมโลหะ เกิดพังถล่มลงมาทับนั่งร้าน จนทำให้มีผู้เสียชีวิต 6 ราย และบาดเจ็บจำนวนมาก แต่ทว่ากลับถูกคนงานก่อสร้างซึ่งเป็นต่างด้าวล้อมเจ้าหน้าที่กู้ภัย เพื่อไม่ให้นำศพและคนเจ็บออกมา รวมทั้งเรียกร้องเงินจากบริษัทศพละ 5 ล้านบาท และเยียวยาแรงงานทุกคน

ล่าสุดเมื่อเวลา 22.30 น. วันที่ 29 มี.ค.67 ผู้สื่อข่าวรายงานว่า ทางด้านในโรงงาน เจ้าหน้าที่ที่เกี่ยวข้องอยู่ระหว่างการเจรจากับกลุ่มแรงงาน ที่ต้องการเรียกร้องเงินเยียวยาศพละ 5 ล้านบาท รวมทั้งเงินเยียวยาให้กับกลุ่มแรงงานที่เหลือทุกคน

ซึ่งการเจรจาดำเนินไปอย่างเคร่งเครียด และมีเสียงโห่ร้องออกมาเป็นระยะ โดยไม่มีทีท่าว่าจะจบลงง่ายๆ เพราะทางกลุ่มแรงงานต้องงานให้จ่ายเงินตามที่เรียกร้องเท่านั้น

ขณะเดียวกัน เจ้าหน้าที่ตำรวจ 1 ชุด ได้เดินมาเฝ้าที่บริเวณหน้าประตูทางเข้า พร้อมกับตรวจค้นกระเป๋าและตามร่างกาย เพื่อค้นหาอาวุธของคนที่เข้าไปด้านใน และตลอดเวลา ก็ยังคงมีการเสริมกำลังของเจ้าหน้าที่ตำรวจ แทบจะทุกโรงพักได้จัดกำลังเข้าไปยังโรงงาน พร้อมกับมีรถควบคุมผู้ต้องหา เพื่อระงับเหตุเบื้องต้น ขณะนี้ยังไม่มีเหตุรุนแรงเกิดขึ้น
<div class="" data-google-query-id="CPOehtP9mYUDFXup2AUd1hsAtA"></div>
<div data-google-query-id="CPOehtP9mYUDFXup2AUd1hsAtA"></div>