&nbsp;

&nbsp;

&nbsp;

&nbsp;

&nbsp;

<strong>บุกจับเว็บพนัน เงินหมุนเวียน 250 ล้านบาท ได้ผู้ต้องหา 8 คน ส่วนที่เหลือหลบหนีไปต่างประเทศแล้ว แฉเจ้าของเคยออกรายการ “อายุน้อยร้อยล้าน”</strong>

วันที่ 5 เม.ย. 2567 <strong>พล.ต.ท.วรวัฒน์ วัฒน์นครบัญชา ผบช.สอท.</strong> สั่งการให้ พล.ต.ต.ไพโรจน์ สุขรวยธนโชติ รอง ผบช.สอท. ปฏิบัติราชการ รอง ผบช.สอท. พล.ต.ต.สถิตย์ พรมอุทัย ผบก.สอท.3 นำกำลังปิดล้อมตรวจค้น 12 จุด ในพื้นที่กทม. 8 จุด และจ.สระแก้ว 4 จุด เพื่อกวาดล้างเว็บพนันออนไลน์ สามารถจับกุมผู้ร่วมขบวนการ 8 คน ทำหน้าที่รับผลประโยชน์, กลุ่มฝากเงิน, กลุ่มถอนเงิน และแอดมินโปรโมตเพจ
<div class="ads_position_wrapper"></div>
จากการตรวจค้นบ้านเลขที่ 44/40 ซอยนาคนิวาส 44 แขวงและเขตลาดพร้าว ซึ่งเป็นบ้านทาวน์เฮาส์ 2 ชั้น สามารถจับกุมนายอนุวัฒน์ สุวรรณศร อายุ 33 ปี แอดมินเพจ ส่วนจุดอื่นได้จับกุมนายอภิศักดิ์ ผาสุข อายุ 37 ปี และนายสุรศักดิ์ ผาสุข อายุ 31 ปี ทำหน้าที่ถอนเงิน ขณะที่ น.ส.วนิดา ผาสุข อายุ 34 ปี นายชิตชัย หลวงอี้ อายุ 43 ปี, นางธนพร ภู่ผ่าน อายุ 70 ปี นายขันทอง ผาสุข อายุ 68 ปี และนางสุพรรณี จันสง อายุ 42 ปี ทำหน้าที่เปิดบัญชี

โดยตรวจยึดของกลาง ประกอบด้วย สมุดบัญชีเงินฝาก 58 เล่ม บัตรเอทีเอ็ม 21 ใบ โน้ตบุ๊ก 7 เครื่อง คอมพิวเตอร์ 41 เครื่อง ซิมโทรศัพท์ 203 ซิม โทรศัพท์มือถือ 16 เครื่อง รถเบนซ์ 2 คัน รถตู้โฟล์ค 1 คัน เงินสด 118,800 บาท ทองรูปพรรณ พระเครื่อง กระเป๋าแบรนด์เนม และเอกสารอีกหลายรายการ

<a href="https://www.khaosod.co.th/wpapp/uploads/2024/04/S__557957146_0.jpg"><img class="alignnone size-full wp-image-8175357" src="https://www.khaosod.co.th/wpapp/uploads/2024/04/S__557957146_0.jpg" alt="" width="800" height="445" /></a>
<div class="ads_position_wrapper"></div>
<strong>พล.ต.ต.ไพโรจน์</strong> กล่าวว่า ตามนโยบายของนายเศรษฐา ทวีสิน นายกรัฐมนตรี ได้กำชับการปฏิบัติให้เร่งปราบปรามอาชญากรรมทางออนไลน์ โดยให้มีผลการปฏิบัติเป็นรูปธรรมภายใน 30 วัน ประกอบกับสำนักงานตำรวจแห่งชาติ พล.ต.อ.กิตติ์รัฐ พันธุ์เพ็ชร์ รอง ผบ.ตร. รรท.ผบ.ตร. พล.ต.อ.ธนา ชูวงศ์ ร้อง ผบ.ตร. พล.ต.ท.ธัชชัย ปิตะนีละบุตร ผู้ช่วย ผบ.ตร. ได้สั่งการให้ทุกหน่วยระดมกวาดล้างอาชญากรรมทุกรูปแบบ
<div class="ads_position_wrapper"></div>
<strong>พล.ต.ต.ไพโรจน์</strong> กล่าวต่อว่า ผู้ต้องหาทั้ง 8 คน อยู่ในเครือข่ายเว็บไซต์พนันออนไลน์ 4 เว็บ ได้แก่ 1.https://callballclub.com/login 2.https://www.la-bet999.comด/login 3.https://www.rcabet.com/login และ4.https://www.texas555.com/login

<a href="https://www.khaosod.co.th/wpapp/uploads/2024/04/S__557957158_0.jpg"><img class="alignnone size-full wp-image-8175358" src="https://www.khaosod.co.th/wpapp/uploads/2024/04/S__557957158_0.jpg" alt="" width="800" height="600" /></a>

ด้าน<strong> พล.ต.ต.สถิตย์</strong> กล่าวว่า จากการสอบสวนนายอนุวัฒน์ ให้การรับสารภาพว่า ทำหน้าที่เป็นแอดมินเว็บพนัน ยิงโฆษณาตามสื่อออนไลน์ต่างๆ และทำหน้าที่นำเงินจากเจ้าของส่งไปยังผู้ร่วมขบวนการอื่นๆ โดยเว็บดังกล่าวเปิดมา 7 ปี และใช้บ้านหลังดังกล่าวเป็นที่ทำงาน 6 เดือน มีเงินหมุนเวียนในระบบ 250 ล้านบาท

<strong>พล.ต.ต.สถิตย์ </strong>กล่าวต่อว่า ส่วนผู้ต้องหาที่เหลือได้หลบหนีไปต่างประเทศทันทีที่มีการกวาดล้างเว็บพนันออนไลน์ โดย<strong>ผู้ต้องหารายสำคัญที่เป็นเจ้าของเว็บพนันและนายทุนนั้นเป็นนักธุรกิจรายหนึ่ง ซึ่งเคยเป็นแขกร่วมรายการอายุน้อยร้อยล้าน</strong> ซึ่งจากนี้เจ้าหน้าที่จะติดตามจับกุมผู้ที่เกี่ยวข้องในส่วนที่เหลืออีก 12 ราย เพื่อมาดำเนินคดี
<div class="ads_position_wrapper mb-4"></div>
เบื้องต้นแจ้งข้อหาร่วมกันจัดให้มีการเล่น หรือทำอุบายล่อ ช่วยประกาศโฆษณาหรือชักชวนโดยทางตรงหรือทางอ้อมให้ผู้อื่นเข้าเล่นหรือเข้าพนันในการเล่นการพนันทางสื่ออิเล็กทรอนิกส์โดยมิได้รับอนุญาตจากเจ้าพนักงาน และสมคบกัน โดยการตกลงกันตั้งแต่สองคนขึ้นไปเพื่อกระทำผิดฐานฟอกเงินและได้มีการกระทำผิดฐานฟอกเงินเพราะเหตุที่ได้มีการสมคบกัน และร่วมกันฟอกเงิน

&nbsp;

&nbsp;