&nbsp;

&nbsp;

&nbsp;

&nbsp;

&nbsp;

&nbsp;

<strong>เฉลยแล้ว! ปัญหาหน้าร้อน เดือนเมษายน เปิดแอร์ยาว ๆ กับ เปิด ๆ ปิด ๆ แบบไหนกินไฟมากกว่ากัน เปิดแอร์แบบไหนเสี่ยงแอร์พัง แชร์วิธีประหยัดค่าไฟฟ้า</strong>

เมื่อดำเนินมาถึงเดือนเมษายน ก็เข้าสู่ช่วงฤดูกาลที่ชาวไทยต้องปาดเหงื่อกันยกใหญ่ ทั้งปาดเหงื่อจากอากาศร้อนอบอ้าว และปาดเหงื่อจากค่าไฟฟ้าที่พุ่งทะยานขึ้นสูง เนื่องจากหลายบ้านต้องใช้ตัวช่วยอย่าง <strong>เครื่องปรับอากาศ</strong> กันมากขึ้น

อากาศร้อนเช่นนี้ ใคร ๆ ก็อยากจะเปิดแอร์เย็นฉ่ำนอนพักผ่อนในช่วงหยุดยาว ซึ่งก็มักจะมีคำถามที่เกิดขึ้นในช่วงหน้าร้อนว่า<strong> การเปิดแอร์ยาว ๆ กับ เปิด ๆ ปิด ๆ แบบไหนกินไฟมากกว่ากัน</strong> วันนี้<strong>ข่าวสดออนไลน์</strong> มีเฉลย พร้อมแนะนำ <strong>เปิดแอร์แบบไหนเสี่ยงแอร์พัง และแชร์วิธีประหยัดค่าไฟฟ้า</strong>
<div id="attachment_8177610" class="wp-caption alignnone"><img class="size-full wp-image-8177610" src="https://www.khaosod.co.th/wpapp/uploads/2024/04/air-conditioner-05.jpg" alt="" width="800" height="450" aria-describedby="" data-loaded="true" />
<p class="wp-caption-text">ภาพประกอบ</p>

</div>
<ul>
 	<li><strong>การเปิดแอร์ยาว ๆ กับ เปิด ๆ ปิด ๆ แบบไหนกินไฟมากกว่ากัน</strong></li>
</ul>
หลายคนมีความเชื่อว่า การเปิดแอร์ทั้งวันอาจทำให้กินไฟ จึงเกิดแนวทางใหม่ คือ เปิดไว้สักพัก แล้วปิด เพราะเชื่อว่าเป็นการประหยัดไฟ <strong>แต่ความจริงแล้ว การเปิด ๆ ปิด ๆ แอร์นั้น ไม่มีผลกับค่าไฟที่จะสูงขึ้น หากเทียบกับการเปิดแอร์ทิ้งไว้ทั้งวัน </strong>
<div class="ads_position_wrapper"></div>
<ul>
 	<li><strong>เปิดแอร์แบบไหนเสี่ยงแอร์พัง </strong></li>
</ul>
ยิ่งไปกว่านั้น<strong> การเปิด ๆ ปิด ๆ แอร์บ่อย ๆ อาจทำให้เครื่องใช้ไฟฟ้าเสียได้</strong> เนื่องจากการเปิด-ปิดบ่อย จะส่งผลเสียกับมอเตอร์แอร์ เพราะการเริ่มเปิด 1 ครั้ง เท่ากับการสตาร์ทมอเตอร์ใหม่ ทำให้เกิดแรงส่งที่สูงในทุกครั้งที่เริ่มเปิด และการที่มอเตอร์ส่งแรงสูงขึ้นบ่อย ๆ จะทำให้แอร์มีอายุการใช้งานที่สั้นลงนั้นเอง
<div id="attachment_8177611" class="wp-caption alignnone"><img class="size-full wp-image-8177611" src="https://www.khaosod.co.th/wpapp/uploads/2024/04/air-conditioner-06.jpg" alt="" width="800" height="450" aria-describedby="" />
<p class="wp-caption-text">ภาพประกอบ</p>

</div>
<ul>
 	<li><strong>วิธีประหยัดค่าไฟฟ้าในหน้าร้อน</strong></li>
</ul>
ทาง กฟผ. เคยออกมาแนะนำ เทคนิคใช้แอร์แบบไหนช่วยประหยัดไฟที่สุด

<strong>1.เลือกแอร์ที่มีประสิทธิภาพสูง ประหยัดไฟ</strong>
<blockquote>โดยสังเกตจากฉลากประหยัดไฟฟ้าเบอร์ 5 ติดดาว ซึ่งสามารถช่วยเพิ่มประสิทธิภาพการใช้พลังงานและประหยัดไฟยิ่งกว่าเดิมเมื่อเทียบกับเครื่องใช้ไฟฟ้าที่ไม่มีฉลากเบอร์ 5 ยิ่งดาวมากยิ่งประหยัดไฟมาก พร้อมทั้งดูแลอุปกรณ์ให้อยู่ในสภาพที่ดีอยู่เสมอ</blockquote>
<strong>2. เลือกแอร์ให้เหมาะกับขนาดห้อง</strong>
<blockquote>โดยพิจารณา​จากค่า BTU/hr (British Thermal Unit per hour) ซึ่งเป็นหน่วยสากลที่ใช้วัดขนาดความเย็นของแอร์ และมีความสำคัญ​อย่างยิ่งต่อการประหยัดพลังงาน คนส่วนใหญ่มักเลือกซื้อแอร์ขนาดใหญ่เพื่อให้ห้องเย็นเร็วขึ้นซึ่งเป็นการตัดสินใจไม่ถูกต้อง เพราะการใช้แอร์ที่มี BTU สูงเกินความจำเป็นกับขนาดห้องจะทำให้คอมเพรสเซอร์ตัดบ่อย ประสิทธิภาพการทำงานของแอร์ลดน้อยลง และทำให้ภายในห้องมีความชื้นสูงส่งผลให้ผู้ใช้งานรู้สึกไม่สบายตัว รวมถึงมีราคาแพงเกินความจำเป็น​ แต่หาก​เลือก​แอร์ที่มี BTU ต่ำเกินไป การทำความเย็นจะช้า ไม่ได้ตามอุณหภูมิที่ตั้งไว้ รวมถึงคอมเพรสเซอร์ทำงานหนักจนเกินไป ทำให้แอร์เสียเร็ว สิ้นเปลืองพลังงาน และค่าไฟแพงขึ้น</blockquote>
<strong>3.เลือกตำแหน่งติดตั้งแอร์และคอมเพรสเซอร์ให้เหมาะสม</strong>
<blockquote>โดยหลีกเลี่ยงการติดตั้งแอร์ในทิศตะวันตก เนื่องจากบริเวณดังกล่าวจะโดนแสงแดดส่องในช่วงบ่ายทำให้ความร้อนสูง แอร์ต้องทำงานหนักมากขึ้น เช่นเดียวกับการติดตั้งคอมเพรสเซอร์ให้หลีกเลี่ยงบริเวณที่เป็นพื้นปูน ดาดฟ้า มุมอับที่อากาศไม่ค่อยถ่ายเท หรือได้รับแสงแดดโดยตรง เพราะคอมเพรสเซอร์แอร์เป็นอุปกรณ์​ระบายความร้อนจึงควรอยู่ในที่ร่ม และยกสูงเหนือพื้น​ เพื่อให้อากาศถ่ายเทได้ดียิ่งขึ้นและประหยัดพลังงาน</blockquote>
<strong>4.เปิดแอร์ 26-27 องศา พร้อมพัดลม</strong>
<blockquote>การเปิดพัดลมช่วยไล่ความร้อนภายในห้องก่อนเปิดแอร์ โดยเพิ่มอุณหภูมิแอร์ไปที่ 26-27 องศาเซลเซียส จะช่วยลดอุณหภูมิลงได้ 2 องศา แต่ประหยัดไฟมากกว่าการเปิดแอร์ที่ 23-24 องศาเซลเซียส ช่วยประหยัดค่าไฟได้ถึง 10%</blockquote>
<strong>5.ล้างแอร์ทุก 6 เดือน</strong>
<blockquote>เมื่อแอร์​ผ่านการใช้งานไปนาน ๆ แม้เปิดในอุณหภูมิที่ต่ำแล้ว แต่ผู้ใช้งานยังไม่รู้สึกเย็น เพราะภายในแอร์​มีฝุ่นละอองและสิ่งสกปรกสะสมอยู่ ทำให้แอร์ต้องทำงานหนักและกินไฟมากขึ้น การล้างแอร์ทุก 6 เดือน จึงทำให้แอร์สามารถทำงานได้อย่างเต็มประสิทธิภาพและปล่อยลมเย็นได้เหมือนเดิม ประหยัดค่าไฟได้มากถึง 10%</blockquote>
<div id="attachment_8177609" class="wp-caption alignnone"><img class="size-full wp-image-8177609" src="https://www.khaosod.co.th/wpapp/uploads/2024/04/air-conditioner-04.jpg" alt="" width="800" height="450" aria-describedby="" />
<p class="wp-caption-text">ภาพประกอบ</p>

</div>
<div class="ads_position_wrapper mb-4"></div>
ที่มา : <a href="https://www.egat.co.th/home/20220819-art01/">กฟผ</a>

&nbsp;

&nbsp;

&nbsp;