&nbsp;

&nbsp;

&nbsp;

&nbsp;

&nbsp;

<em><strong>พ่อคลั่งหนัก ลูกชาย 9 ขวบ ทำกระเป๋ายาบ้าหาย โวยด่าไล่ทำร้ายลูก รอยช้ำทั่วตัว จนท.เร่งช่วยส่งรพ. รับสารภาพซื้อยาบ้ามา 5 เม็ดโมโหหล่นหาย</strong></em>

วันที่ 11 มี.ค. 67 เจ้าหน้าที่ตำรวจ สภ.เมืองนครปฐม รับแจ้งจากชาวบ้านว่า มีชายคลั่งตีลูกชาย อายุ 9 ขวบ จนได้รับบาดเจ็บ เหตุเกิดบริเวณริมถนนชุมชนคตกฤต ต.พระปฐมเจดีย์ อ.เมือง หลังรับแจ้งจึงรายงานให้ผู้บังคับบัญชาทราบและเดินทางไปตรวจสอบ พร้อมเจ้าหน้าที่ตำรวจสายตรวจชุดสืบสวน สภ.เมืองนครปฐม

เมื่อไปถึงพบนายโยธิน (ขอสงวนนามสกุล) อายุ 45 ปี ยืนอยู่กับ ด.ช.เอ (นามสมมุติ) อายุ 9 ขวบ ซึ่งเป็นลูกชาย โดยเด็กยืนอยู่กำลังร้องไห้ ตามร่างกายมีบาดแผลฟกช้ำ ที่ต้นคอด้านหลังพบว่ามีรอยแผลเป็นทางยาวเนื่องจากถูกสายยางฟาด
ใบหน้ามีรอยบวมช้ำ

นอกจากนี้ที่เกิดเหตุยังพบรถจยย. ฮอนด้าเวฟ สีน้ำเงิน และอาวุธมีดทำครัวขนาด 7 นิ้ว ตกอยู่ และยาบ้าเม็ดสีส้มบรรจุในถุงพลาสติกจำนวน 3 เม็ด และยาบ้าหล่นอยู่ที่พื้น 1 เม็ด ส่วนอีก 1 เม็ดถูกล้อรถเหยียบจนแตกละเอียดเป็นผง รวมทั้งหมด 5 เม็ด เจ้าหน้าที่จึงเก็บหลักฐานต่าง ๆ มา สภ.เมืองนครปฐม

จากการสอบถาม นายโยธิน เผยว่า ตนประกอบอาชีพรับจ้าง ก่อนเกิดเหตุชวนลูกชายขี่รถจยย.ไปหาข้าวที่วัดกลับมากิน จากนั้นแวะซื้อยาบ้าในเขตทางหลวง จำนวน 5 เม็ด โดยใส่ถุงพลาสติกแล้วยัดใส่กระเป๋าวางไว้บริเวณตะกร้า รถจยย.

แต่ระหว่างทางกระเป๋าหาย จึงต่อว่าลูกชายและตบตีทำร้าย ด่าทอ โดยซื้อยาบ้ามาเพียงเม็ดละ 30- 40 บาท เท่านั้นต่อวันจะเสพยาบ้า 2- 3 เม็ด
<div class="ads_position_wrapper"></div>
โดยเจ้าหน้าที่ตำรวจจะทำการสืบสวนสอบสวนเพื่อโยงไปสู่ผู้ค้ารายใหญ่ต่อไป พร้อมนำตัวตรวจสารปัสสาวะพบยาเสพติด

ขณะเดียวกัน ด.ช.เอ ถูกนำตัวไปทำแผลและตรวจร่างกายที่โรงพยาบาลนครปฐม ขณะนี้อยู่ในความดูแลของ นางสวย ย่าของที่เด็ก

ส่วน นางสวย ย่าของเด็ก กล่าวว่า ไม่ทราบถึงพฤติกรรมของลูกชายว่าเสพยาบ้า แต่ทราบเพียงว่าชอบทุบตีลูกชาย
<div class="ads_position_wrapper mb-4"></div>
รายงานข่าวแจ้งว่า สำหรับการซื้อยาบ้าในช่วงนี้ ผู้ซื้อมักชอบพาเด็กติดตามไปด้วย เนื่องจากตบตาเจ้าหน้าที่ตำรวจ

&nbsp;