หนูน้อย 5 ขวบ ทุบกระปุกออมสินซื้อรถจักรยานยนต์เงินสดให้ยาย เก็บเงินค่าขนมนาน 2 ปี เตรียมหยอดกระปุกต่อ เตรียมซื้อมือถือใหม่ให้ยายต่อไป

จากกรณีที่เพจร้าน บูรพาฮอนด้า สาขาบ้านโคก ได้มีการโพสต์รูปภาพหนูน้อยวัย 2 ขวบ นำเงินเหรียญมาซื้อรถจักรยานยนต์ที่ร้าน และมีข้อความว่า "ขอบคุณหนูน้อยน่ารัก เด็กน้อยอนุบาล 2 ชื่นชม ปลื้มใจแทนผู้ปกครอง #ออมเงินซื้อรถเงินสดให้คุณยาย 😱 ขอให้หนูเป็นเด็กดีของทุกๆคน มีความสุขทุกคืนทุกวันนะคะ #ปลื้มใจแทนพ่อแม่และยาย♥️💚

เสียงจากหนูน้อย ตังค์ออมหนูหมดเลย 😘
ร้านใจดีแถมเงินให้หนู 500 บาท เป็นขวัญถุงไว้ออมเงินต่อ พร้อมของแถมอีกมากมาย นั่งนับเหรียญกันเพลินเลย😍

ผู้สื่อข่าวได้ลงพื้นที่ไปที่ร้านบูรพาฮอนด้า สาขาบ้านโคก ต.หนองกี่ อ.กบินทร์บุรี จ.ปราจีนบุรี ได้พูดคุยกับพนักงานในร้านทราบว่าหนูน้อยวัย 2 ขวบ ได้ทุบกระปุกออมสินของตัวเองเพื่อมาซื้อรถจักรยานยนต์ให้กับยาย โดยมากับผู้ปกครองนำเงินเหรียญ 1 บาท 2 บาท 5 บาท และ 10 บาท มาซื้อรถจักรยานยนต์เงินสด ยี่ห้อฮอนด้าเวฟ 110 สีขาวแดง มูลค่า 4 หมื่นกว่าบาท

ผู้สื่อข่าวไปเจอนางอำนวย อายุ 58 ปี ยายของน้องเกตุ อายุ 5 ขวบ อยู่ที่บ้านพร้อมรถจักรยานยนต์คันดังกล่าว จึงได้พูดคุยกันพร้อมกับพาผู้สื่อข่าวเดินไปดูกระปุกออมสินกระปุกใหม่ที่น้องกำลังเริ่มเก็บใหม่อีกรอบ

จากการพูดคุยทราบว่าน้องได้หยอดเงินเก็บใส่กระปุกมานานหลายปี ก่อนหน้านั้นน้องได้มีการทุบกระปุกไปแล้ว 1 ครั้ง และครั้งนี้เป็นครั้งที่สองที่ทุบออกมาซื้อรถจักรยานยนต์ให้ยายเนื่องจากรถจักรยานยนต์คันเก่าพัง

ตอนนี้น้องกำลังจะเริ่มเก็บออมเงินใหม่อีกครั้งเพื่อที่จะซื้อโทรศัพท์ใหม่ให้ยาย และซื้อทองให้พ่อกับแม่ โดยทางผู้บริหารของร้านบูรพาฮอนด้า สาขาบ้านโคก ได้รับทราบเรื่องราวจากพนักงานขายแล้วจึงได้มีการมอบเงินขวัญถุงให้น้องเกตุจำนวน 500 บาท เพื่อเป็นกำลังใจในการออมครั้งต่อไป

นางอำนวย ยายของน้องกล่าวว่า ตนรู้สึกดีใจที่หลานทุบกระปุกเงินออมของหลานมาซื้อรถจักรยานยนต์คันใหม่ให้ ตอนนั้นรถพังหลานได้บอกกับตนว่า "ยายไม่ต้องกลัวเดี๋ยวหนูซื้อรถให้ใหม่" พอดีแม่น้องเขาโทรมาบอกให้ซื้อคันใหม่เลยตนก็ไม่รู้ว่าหลานเขาทุบกระปุกออมสินมาเพื่อมาซื้อรถให้ตน พอได้รถมาก็ขับไปกับเขาเขาก็ร้องเพลงตลอดทาง ตอนไปซื้อเขาเห็นเงินเขาเขาก็กอดเงินไว้แล้วบอกกับพนักงานที่ร้านว่าเงินหนูหมดแล้ว น้องเขาเก็บมาประมาณ 3 ปี น้องเขาเป็นคนประหยัด ถ้ามีใครให้มาเขาก็เก็บใส่กระปุกของเขา ไม่เคยคิดว่าน้องเขาจะเก็บได้มากขนาดนี้ เงินออมนี้ได้มาจากการเก็บเงินที่เหลือจากค่าขนมในแต่ละวัน และเงินที่ได้ในวาระต่างๆจากผู้ใหญ่เมื่อได้มาน้องก็จะเก็บไว้ในกระปุกออมสินโดยไม่มีการแคะออกมาใช้แต่อย่างใด

&nbsp;