&nbsp;

&nbsp;

&nbsp;

&nbsp;

&nbsp;

<strong>สาวมะกันเลิกกับแฟน เผลอหลับตอนเก็บของ ตื่นมาอึ้ง โดนขโมยชักโครก ต้องวิ่งไปเข้าห้องน้ำที่ร้านอาหารแถวบ้าน</strong>

หนึ่งคำถามเกี่ยวกับความรักที่กำลังกลายเป็นข้อสงสัยในโลกออนไลน์ คือ เมื่อคุณต้องเลิกรากับแฟน ไม่ว่าจะเลวร้ายแค่ไหน คุณจะขโมยของจากแฟนเก่าของคุณหรือไม่ เพราะเหตุใด ดังคู่รักคู่หนึ่งที่จบไม่สวย แทนที่จะขโมยแก้วโปรดหรือแบตเตอรี่ทั้งหมดจากรีโมท แฟนเก่าดันขโมยอุปกรณ์ที่จำเป็นอย่างยิ่งที่คนส่วนใหญ่อาจนึกไม่ถึง

สาวอเมริกันคนหนึ่งออกมาเล่าเรื่องราวในเว็บไซต์เรดดิตว่า เธอเลิกกับแฟนเก่าเมื่อวานนี้ จากนั้นก็ไม่ได้สนใจเขาอีกขณะที่ฝ่ายชายเก็บข้าวของใส่กระเป๋าออกไป เธอก็เข้าไปอยู่ในห้องนอนแต่เผลอหลับไปโดยไม่ได้ ตั้งใจหลับไป แต่ใครจะคาดคิดว่า เมื่อเธอตื่นขึ้นมา ก้าวขาลงจากเตียงไปทำธุระส่วนตัวในห้องน้ำก็ต้องพบกับความตกใจ เพราะ<strong>ชักโครกของเธอหายไป</strong>

<a href="https://www.khaosod.co.th/wpapp/uploads/2024/03/4854.jpg"><img class="aligncenter size-full wp-image-8165732" src="https://www.khaosod.co.th/wpapp/uploads/2024/03/4854.jpg" alt="" width="1000" height="667" /></a>

ส่วนสาเหตุที่ฝ่ายชายสามารถขโมยชักโครกเธอได้ง่าย ๆ เพราะเขาเป็นช่างประปาที่มีใบอนุญาต จึงรู้ว่าจะจัดการเคลื่อนย้ายชักโครกอย่างไร งานนี้ เธอจะหัวเราะก็ไม่ได้หรือร้องไห้ก็ไม่ออกกับเรื่องนั้น

&nbsp;

เธออธิบายเพิ่มเติมถึงสาเหตุการเลิกราว่า แฟนเก่าเป็นคนไม่มีเหตุผลและเป็นคนตระหนี่ที่สุดเท่าที่เธอเคยเห็นมา ไม่เพียงแต่ไม่ยอมให้ทิปบริกรร้านอาหาร แต่ยังไม่ยอมจ่ายค่าไฟตลอดเวลาที่อยู่ด้วยกันอีกด้วย
<div class="ads_position_wrapper"></div>
<div id="attachment_8165733" class="wp-caption aligncenter"><a href="https://www.khaosod.co.th/wpapp/uploads/2024/03/tolietwasstolen-010-111.jpg"><img class="wp-image-8165733 size-full" src="https://www.khaosod.co.th/wpapp/uploads/2024/03/tolietwasstolen-010-111.jpg" alt="" width="800" height="450" aria-describedby="" /></a>
<p class="wp-caption-text">Reddit</p>

</div>
เมื่อบ้านไม่มีห้องน้ำแล้ว เจ้าของโพสต์ต้องวิ่งไปร้านอาหารทาโก้เบลล์แถวบ้านเพื่อเข้าห้องน้ำทุกครั้งที่ต้องการ แต่โชคดีที่เธอสามารถหาช่างประปาคนอื่น มาเปลี่ยนห้องน้ำใหม่ให้เธอได้ในเวลาอันรวดเร็ว

นับตั้งแต่เรื่องราวดังกล่าวถูกแชร์ก็เกิดการถกเถียงกัน ผู้ใช้รายหนึ่งแสดงความคิดเห็นในโพสต์ของเธอ <em>“นี่มันโคตรฮาเลย ฉันเสียใจสำหรับการเลิกราและเสียห้องน้ำไป แต่บังเอิญว่ามันโคตรจะตลกเลย อย่างน้อยเขาก็ถอดมันออกอย่างสะอาดมาก” , “ช่างงี่เง่าจริง ๆ แฟนเก่าควรออกไปเหมือนผู้ใหญ่” และคนอื่น ๆ เตือน “ก๊าซท่อน้ำทิ้งเป็นสารไวไฟ และต้องปิดรูดังกล่าวโดยเร็วที่สุด”</em>
<div class="ads_position_wrapper mb-4"></div>
ขอบคุณที่มาจาก <a href="https://www.ettoday.net/news/20240330/2710238.htm">Ettoday</a>

&nbsp;

&nbsp;