&nbsp;

&nbsp;

&nbsp;

&nbsp;

&nbsp;

เป็นที่รู้กันดีอยู่แล้วเหล่าเด็ก ๆ ทั้งหลายต้องการการนอนหลับที่เพียงพอในแต่ละวัน เพื่อการเจริญเติบโตอย่างสมบูรณ์แบบ ดังนั้น เหล่าผู้ใหญ่จะมีเวลางีบหลับหลังมื้ออาหารในโรงเรียนอนุบาลอยู่ทุกที่ โดยปกติแล้วโรงเรียนจะจัดเตียงหรือที่นอนแยกให้กับเด็กแต่ละคน เพื่อความเป็นส่วนตัว เพื่อช่วยให้เด็กนอนหลับได้ดีขึ้น

แต่ทว่าล่าสุด ได้มีรูปถ่ายเด็กอนุบาลที่กลายเป็นประเด็นในประเทศเวียดนาม หลังจากคุณครูส่งรูปเข้ากลุ่มแชทสำหรับผู้ปกครอง และทำให้หลายคนออกมาประท้วง มองว่าเห็นภาพนี้แล้ว รู้สึกอึดอัดมาก และคิดว่านี่ไม่ถูกสุขลักษณะมาก พร้อมทั้งเรียกร้องให้ครูอธิบาย ที่เป็นแบบนั้น ก็เพราะในรูปแทนที่เด็ก ๆ จะนอนเรียงไปในทิศทางเดียวกันตามปกติ ครูกลับให้เด็กนอนสลับหัว-เท้ากันไปเรื่อยๆ ส่งผลให้เท้าของเด็กวางอยู่ใกล้กับศรีษะของเพื่อนข้าง ๆ

<img class="img-responsive" src="https://sv168.siamnews.com/14/240129bh07z.jpg" />

&nbsp;

อย่างไรก็ตาม เมื่อเผชิญกับดราม่าเช่นนี้ ครูอนุบาลจึงต้องรีบออกมาชี้แจงเหตุผลที่ต้องจัดให้นักเรียนนอนแบบนั้น โดย<strong>ประการแรก</strong> เด็กเล็กมักจะนอนกระซิบพูดคุยกัน ซึ่งไม่เพียงส่งผลต่อคุณภาพการนอนหลับของตนเองเท่านั้น แต่ยังส่งผลต่อนักเรียนคนอื่น ๆ ด้วย การจัดที่นอนในลักษณะนี้จะช่วยหลีกเลี่ยงสถานการณ์ดังกล่าวได้

<strong>ประการที่สอง</strong> สภาพแวดล้อมในปัจจุบันอยู่ในช่วงเวลาพิเศษ เมื่อฤดูกาลเปลี่ยนแปลง เด็ก ๆ มีความเสี่ยงต่อไข้หวัดใหญ่ได้ง่ายมาก ซึ่งแน่นอนว่า หากนอนหันหน้าเข้าหากัน ย่อมแพร่เชื้อผ่านลมหายใจได้ง่าย การจัดเตรียมที่นอนหลับกลางวันในลักษณะดังกล่าว ก็เพื่อสุขภาพและความปลอดภัยของเหล่านักเรียน ทั้งนี้ หลังจากฟังคำอธิบายของคุณครูแล้ว ผู้ปกครองหลายคนก็รู้สึกกระจ่างขึ้นมาทันที ทั้งเอ่ยขอโทษและชื่นชมในความเอาใจใส่ของคุณครูต่อลูก ๆ ของพวกเขา

ข้อมูล <a href="https://afamily.vn/co-giao-dang-buc-anh-hoc-sinh-ngu-trua-vao-nhom-chung-huyet-ap-phu-huynh-tang-vot-ngay-lap-tuc-doi-giai-thich-20240127205103345.chn">afamily</a>

&nbsp;

&nbsp;