<strong>“สว.สถิตย์” อดีตปลัดคลัง แนะ แบงก์ชาติ ทบทวนขึ้นดอกเบี้ย ชี้ ต้องสร้างความเป็นธรรมผู้บริโภค และคู่แข่งขันทางสถาบันการเงิน</strong>

เมื่อเวลา 10.30 น. วันที่ 8 ม.ค. 2567 ที่รัฐสภา <strong>นายสถิตย์ ลิ่มพงศ์พันธุ์ สว. ในฐานะอดีตปลัดกระทรวงการคลัง</strong> กล่าวถึงกรณีธนาคารแห่งประเทศไทย (ธปท.) ปรับขึ้นอัตราดอกเบี้ย ทั้งที่สภาพเงินเฟ้อ และคำวิจารณ์ของสังคมว่าธนาคารได้กำไรมาก ขณะที่เศรษฐกิจยังไม่ดี ไปถึงนายเศรษฐา ทวีสิน นายกรัฐมนตรี และรมว.การคลัง
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
โดย<strong>นายสถิตย์</strong> กล่าวว่า เรื่องการดำเนินการของสถาบันการเงินเป็นหน้าที่ของ ธปท. ที่จะต้องให้ความสำคัญ ในการสร้างสมดุลระหว่างการเติบโตของสถาบันการเงินกับการได้รับบริการที่เป็นธรรมของผู้บริโภค เพราะธปท.ถือว่าเป็นผู้กำกับดูแลสถาบันการเงิน โดยตนมี 2 หลักการที่จะเสนอ อย่างแรกคือต้องสร้างความเป็นธรรมระหว่างคู่แข่งขัน และอย่างที่สอง คือสร้างความเป็นธรรมให้กับผู้บริโภค

<strong>นายสถิตย์</strong> กล่าวต่อว่า ถ้าผู้บริโภคได้รับความเป็นธรรมมากขึ้น การแข่งขันของธนาคารก็จะต้องเข้มข้นขึ้น เพื่อผู้บริโภคจะได้รับประโยชน์มากขึ้น แต่การที่จะทำให้การแข่งขันของสถาบันการเงินนั้นเข้มข้นขึ้น นอกจากการเปิดโอกาสให้มีสถาบันการเงินมากขึ้นแล้ว จำเป็นอย่างยิ่งที่จะต้องสร้างกฎเกณฑ์ต่างๆ ที่ตอบสนองต่อการให้ประชาชนเข้าถึงแหล่งเงินทุนมากขึ้นอย่างเป็นธรรม เช่น การได้รับสินเชื่อเงินกู้ที่เหมาะสม

<strong>“ฉะนั้น การวิพากษ์วิจารณ์กันเรื่องกำไรของสถาบันการเงินก็คงเป็นเรื่องที่ขึ้นอยู่กับการกำกับดูแลความเป็นธรรมของสถาบันการเงินกับผู้บริโภค ซึ่งคงต้องให้ความสำคัญกับเรื่องนี้เป็นพิเศษ และต้องหาทางแก้ไข เพื่อที่จะให้ความเป็นธรรม”</strong> นายสถิตย์ กล่าว

&nbsp;