&nbsp;

&nbsp;

&nbsp;

&nbsp;

&nbsp;

&nbsp;

<strong>ฮือฮา! เศรษฐีปล่อยที่ดิน 48 ไร่ ติดรถไฟฟ้า ตรงข้ามห้างสรรพสินค้า ถนนแจ้งวัฒนะ 6,807 ล้าน ตั้งราคาสูงกว่าตลาด เหตุอยู่ในทำเลมีศักยภาพ</strong>

นายณัฏฐา คหาปนะ กรรมการผู้จัดการบริษัท ไนท์แฟรงค์ ชาร์เตอร์ (ประเทศไทย) จำกัด กล่าวว่า ภาพรวมราคาที่ดินในปัจจุบันยังคงปรับตัวสูงขึ้นทุกปี เฉลี่ยปีละ 3-7% ขณะที่สถานการณ์การซื้อขายเปลี่ยนมือที่ดินเปล่ามีแนวโน้มซบเซาต่อเนื่อง

&nbsp;

เมื่อเทียบกับช่วงก่อนโควิดหรือยุคที่คอนโดมิเนียมบูมมาก ๆ ส่วนใหญ่ที่นำมาขายเป็นที่ดินแปลงเล็ก เป็นเจ้าของหรือบุคคลที่นำมาเสนอขายเอง เนื่องจากที่ดินแปลงใหญ่จะขายได้ค่อนข้างยาก ด้วยภาวะตลาดอสังหาริมทรัพย์ที่ยังไม่ฟื้นตัวดี

ทำให้ผู้ประกอบการอสังหาริมทรัพย์ชะลอการตัดสินใจมากขึ้น โดยในปี 2566 บริษัทปิดดีลซื้อขายได้ 5-6 แปลง มูลค่ารวม 600-700 ล้านบาท และอยู่ระหว่างจะปิดดีลอีก 2-3 แปลง อยู่ในทำเลรอบนอกกรุงเทพฯ

ตอนนี้มีที่ดินในเมืองท่องเที่ยวหลายแห่ง ที่เจ้าของนำมาให้บริษัทขายให้ มากสุดอยู่ที่หัวหิน เช่น ติดหาดเขาตะเกียบ เนื้อที่ 3-4 ไร่ เสนอขายที่ไร่ละ 50-60 ล้านบาท ขณะที่ภูเก็ตก็มีแต่ไม่มาก เพราะด้วยตลาดที่คักคัก และมีการเข้าไปพัฒนาโครงการจำนวนมากในช่วงที่ผ่านมา จึงเกิดความต้องสูงและซื้อง่ายขายคล่องขึ้น ทำให้เจ้าของที่ดินขายตรงกับดีเวลลอปเปอร์เอง โดยไม่ผ่านนายหน้า
<div class="ads_position_wrapper"></div>
<div>

สำหรับกรุงเทพฯ การซื้อขายไม่คักคักเช่นกัน เนื่องจากราคาที่ดินค่อนข้างสูง และเจ้าของที่ดินที่นำมาเสนอขาย จะตั้งราคาไว้ชนเพดาน เช่นที่ดินเอกมัยซอย 8-10 เจ้าของขายเอง ตั้งราคาขาย 450,000 บาทต่อตารางวา (ตร.ว.) อีกแปลงอยู่เอกมัย ติดคอนโดมิเนียม เนื้อที่ 2 ไร่ เจ้าของขายเอง ตั้งราคาขาย 1 ล้านบาทต่อ ตร.ว. หรือมูลค่ารวม 800-1,000 ล้านบาท
<div class="ads_position_wrapper"></div>
นายณัฏฐา กล่าวต่อว่า ปัจจุบันที่ดินใกล้รถไฟฟ้า มีเจ้าของนำมาให้บริษัทขายให้บ้าง แต่ไม่มากนัก ส่วนใหญ่อยู่ในทำเลรอบนอก เช่น รังสิตคลอง 1 ถึงคลอง 4 พระราม2 เป็นต้น

<em><strong>ล่าสุดมีที่ดินแปลงใหญ่ เนื้อที่กว่า 48 ไร่ อยู่ตรงข้ามศูนย์การค้าเซ็นทรัล แจ้งวัฒนะ ติดกับสถานีแจ้งวัฒนะ-ปากเกร็ด 28 ของรถไฟฟ้าสายสีชมพูช่วงแคราย-มีนบุรี โดยเจ้าของตั้งราคาขาย 350,000 บาทต่อ ตร.ว. คิดเป็นมูลค่ารวมกว่า 6,807 ล้านบาท ถือว่าสูงกว่าตลาดเล็กน้อย แต่เนื่องจากอยู่ในทำเลมีศักยภาพ ตามผังเมืองกำหนดเป็นสีน้ำตาล ย.8 หรือ ที่ดินประเภทที่อยู่อาศัยหนาแน่นมาก เหมาะสำหรับการพัฒนาแบบผสมผสานหรือมิกซ์ยูส</strong></em>

เจ้าของที่นำที่ดินมาให้เราขาย มีทั้งเป็นบริษัทใหญ่ และตระกูลดัง เพราะไม่ได้ใช้ประโยชน์ ส่วนเรื่องภาษีที่ดินและสิ่งปลูกสร้างก็เป็นปัจจัยหนึ่งที่เป็นตัวเร่ง
<div class="ads_position_wrapper mb-4"></div>
<strong>source : <a href="https://www.matichon.co.th/economy/news_4496426">มติชนออนไลน์</a></strong>

</div>
&nbsp;

&nbsp;