&nbsp;

&nbsp;

&nbsp;

&nbsp;

&nbsp;

<strong>คมนาคม อ้อน “บางกอกแอร์เวย์ส” เปิดบิน แพร่-แม่สอด-เบตง รองรับผู้โดยสาร พ่วงอุดรธานี-ขอนแก่น เตรียมศึกษาความเป็นไปได้</strong>

วันที่ 12 มี.ค. 2567 <strong>นายเกียรติชัย ชัยเรืองยศ รองอธิบดีกรมท่าอากาศยาน</strong> เปิดเผยภายหลังหารือร่วมกับ นายจุลิน กอเจริญ รองกรรมการผู้อำนวยการใหญ่ฝ่ายบริหารเครือข่ายเส้นทางบินและพัฒนาผลิตภัณฑ์ บริษัท การบินกรุงเทพ จำกัด (มหาชน)ว่า เป็นการประชุมเพื่อพัฒนาเส้นทางบิน ตามนโยบายของนายสุริยะ จึงรุ่งเรืองกิจ รมว.คมนาคม ที่ให้ส่งเสริมและกระจายนักท่องเที่ยวสู่เมืองรองกระตุ้นเศรษฐกิจการท่องเที่ยวตามนโยบายของรัฐบาล และเพื่อรับทราบแผนการดำเนินธุรกิจของสายการบินทั้งระยะสั้นและระยะยาว เพื่อเป็นแนวทางในการพัฒนาศักยภาพของท่าอากาศยานและการให้บริการ

โดยกรมท่าอากาศยานได้นำเสนอท่าอากาศยานที่มีศักยภาพในการรองรับอากาศยานของ <strong>สายการบินบางกอกแอร์เวย์ส</strong> ที่มีทั้งอากาศยานแบบ AT76 A319 และ A320 และมีความต้องการจากคนในพื้นที่ให้เปิดเส้นทางการบิน ได้แก่ <strong>ท่าอากาศยานแพร่ ท่าอากาศยานแม่สอด และท่าอากาศยานเบตง</strong> พร้อมเสนอให้สายการบินพิจารณาเส้นทางบินมายังภูมิภาคตะวันออกเฉียงเหนือเพิ่มที่<strong>ท่าอากาศยานอุดรธานี</strong>และ<strong>ท่าอากาศยานขอนแก่น<a href="https://www.khaosod.co.th/wpapp/uploads/2024/03/167485.jpg"><img class="alignnone size-full wp-image-8135598" src="https://www.khaosod.co.th/wpapp/uploads/2024/03/167485.jpg" alt="" width="800" height="464" /></a></strong>โดยสายการบินบางกอกแอร์เวย์สให้ความสนใจเพิ่มความถี่เที่ยวบินไปยังท่าอากาศยานกระบี่ และจะศึกษาความเป็นไปได้ในการเปิดเส้นทางบินไปยังท่าอากาศยานแม่สอด และเส้นทางหาดใหญ่-เบตง ซึ่งเคยมีแผนจะเปิดเส้นทางบินตั้งแต่ก่อนช่วงสถานการณ์โควิด-19 และด้านการบริการผู้โดยสาร สายการบินบางกอกแอร์เวย์สกำลังจะเปิดให้บริการ Corner lounge ณ ท่าอากาศยานลำปางอีกด้วย

<strong>นายเกียรติชัย </strong>กล่าวต่อว่า ปัจจุบันสายการบินบางกอกแอร์เวย์ส มีเส้นทางบินมายังท่าอากาศยานในสังกัดกรมท่าอากาศยาน 3 เส้นทาง ได้แก่ เส้นทางสุวรรณภูมิ-ลำปาง เส้นทางลำปาง-แม่ฮ่องสอน และเส้นทางสุวรรณภูมิ-กระบี่

นอกจากนี้ยังมีการแลกเปลี่ยนข้อคิดเห็น ข้อเสนอแนะต่างๆ จากสายการบินไทยบางกอกแอร์เวย์ส ทั้งความต้องการด้านอุปกรณ์อำนวยความสะดวกภายในท่าอากาศยาน หรือข้อเสนอแนะเกี่ยวกับนโยบายการจูงใจให้สายการบินเปิดเที่ยวบินเพิ่ม

<strong>นายเกียรติชัย </strong>กล่าวอีกว่า ข้อคิดเห็นและข้อเสนอแนะต่างๆ นี้ กรมท่าอากาศยานจะนำมารวบรวมปรับปรุงและพัฒนาต่อไป เพื่อให้เกิดประโยชน์สูงสุดต่อผู้ใช้บริการ และเพื่อร่วมกันพัฒนาอุตสาหกรรมกรรมการบินให้ไทยกลายเป็นศูนย์กลางการขนส่งทางอากาศ

&nbsp;

&nbsp;