&nbsp;

&nbsp;

&nbsp;

&nbsp;

&nbsp;

<strong>‘เดวิด’ เหลือเวลาอยู่ไทย 48 ชม. หลังถูกถอนวีซ่า หอบดอกไม้ขอโทษคนขับรถพยาบาล ปมชูนิ้วกลาง</strong>

จากกรณี พญ.ธารดาว (ขอสงวนนามสกุล) หรือ หมอปาย เข้าแจ้งความดำเนินคดีกับ นายเดวิด สัญชาติสวิตเซอร์แลนด์ อายุ 45 ปี ข้อหาทำร้ายร่างกาย จนเกิดกระแสการขับไล่นายเดวิดออกจากพื้นที่ ก่อนที่ พล.ต.ต.ทรงโปรด สิริสุขะ ผบก.ตม.6 ได้ลงนามอนุมัติเพิกถอนวีซ่าของ นายเดวิด ตามที่ ตม.จว.ภูเก็ต เสนอแล้ว

ล่าสุดวันที่ 7 มี.ค.67 ผู้สื่อข่าวรายงานว่า ในขณะที่ นายเดวิด ได้เดินทางมายัง สภ.ถลาง เพื่อที่จะพูดคุยและขอโทษ ว่าที่ ร.ต.วิบูลย์ ฮ้อบุตร คนขับรถพยาบาล ที่ชูนิ้วกลางให้จนเกิดการแจ้งความกัน โดย นายเดวิด ต้องการที่จะมาขอโทษ พร้อมกับเตรียมช่อดอกไม้มาด้วย แล้วมอบช่อดอกไม้ให้ว่าที่ ร.ต.วิบูลย์ เพื่อขอโทษกับเหตุการณ์ที่เกิดขึ้น
<ul>
 	<li><strong>อ่านข่าว : <a href="https://www.khaosod.co.th/breaking-news/news_8127548" target="_blank" rel="noopener">ด่วน ตม. เพิกถอนวีซ่า เดวิด ฝรั่งจอมกร่างเตะหมอภูเก็ต เป็นภัยต่อสังคม</a></strong></li>
 	<li><strong>อ่านข่าว</strong> : <strong><a href="https://www.khaosod.co.th/breaking-news/news_8122515" target="_blank" rel="noopener">งานเข้าซ้ำ ฝรั่งจอมกร่างเตะหมอภูเก็ต จ่อไม่ได้ต่อวีซ่า ต้องกลับประเทศ?</a></strong></li>
 	<li><strong>อ่านข่าว</strong> : <strong><a href="https://www.khaosod.co.th/breaking-news/news_8123303" target="_blank" rel="noopener">งานเข้าจริง ผบช.ภ.8 ส่งเรื่องถึง ตม.ภูเก็ต ขอเพิกถอนการอนุญาตให้ฝรั่งกร่างอยู่ไทย</a></strong></li>
</ul>
จากนั้นได้มี ตม.ภูเก็ต 2 นาย เดินทางมายัง สภ.ถลาง และได้เข้าพบทางพนักงานสอบสวน เพื่อขอพูดคุยชี้แจง ให้ข้อมูลกับ นายเดวิด โดย ตม.นำเอกสารที่ได้เพิกถอนวีซ่าของ นายเดวิด มาแสดงให้ดูเพื่อรับทราบ และได้ชี้แจงว่า ยังสามารถอยู่ในราชอาณาจักรไทยได้ 48 ชั่วโมง พร้อมแนะนำให้ นายเดวิด เดินทางไปขอวีซ่า เพื่อที่จะสามารถต่อสู้คดีได้ภายใน 48 ชั่วโมงนี้ หากไม่รีบดำเนินการ นายเดวิด ก็จะมีความผิดในฐานอยู่ในราชอาณาจักรไทยเกินกว่ากำหนด

หลังจากนั้น ตำรวจ สภ.ถลาง ได้นำตัว นายเดวิด ขึ้นรถเดินทางไปสำนักงานอัยการ เพื่อให้ตรวจสอบสำนวน และสอบปากคำเพิ่มเติม ว่า นายเดวิด จะให้การรับสารภาพ ตามสำนวนที่พนักงานสอบสวนส่งสำนวนมาหรือไม่ จากนั้นตำรวจตรวจคนเข้าเมือง ก็รับตัว นายเดวิด เดินทางไปยังสำนักงานตรวจคนเข้าเมืองภูเก็ต เพื่อดำเนินการตามขั้นตอนต่อไป

&nbsp;