&nbsp;

&nbsp;

&nbsp;

&nbsp;

&nbsp;

<strong>งานเข้าจริงๆ ผบช.ภ.8 ส่งเรื่องถึง ตม.ภูเก็ต ขอเพิกถอนการอนุญาต ให้ฝรั่งกร่างอยู่ในไทย หลังทำพฤติกรรมไม่เหมาะสม เหตุการณ์ทำร้ายคุณหมอ</strong>

จากเหตุการณ์ที่นายเดวิส ชาวสวิสเซอร์แลนด์ ทำร้ายร่างกายแพทย์หญิงคนหนึ่ง ขณะนั่งเล่นบริเวณบันไดบริเวณชายหาดของวิลล่าหรู แต่ต่อมาเจ้าหน้าที่ตรวจสอบพบบันไดของวิลล่าหรูรุกที่ และสั่งให้รื้อถอน ก่อนชาวสวิสเซอร์แลนด์จะโดนขุดวีรกรรมที่ผ่านมา ทั้งเคยขับรถขวางรถของกู้ภัย จนเป็นเรื่องราวถึงขั้นแจ้งความดำเนินคดีกัน ทำให้ผู้ว่าฯภูเก็ต สั่งตรวจสอบพฤติกรรม โดยอาจถึงขั้นไม่ต่อวีซ่าอยู่ในประเทศ ตามที่เคยเสนอข่าวไปแล้วนั้น

วันที่ 4 มี.ค.67 พล.ต.ท.สรุพงษ์ ถนอมจิตร ผบช.ภ.8 กล่าวถึงกรณีดังกล่าวว่า ประเด็นที่นายเดวิสทำร้ายร่างกายคุณหมอ ตำรวจ สภ.ถลาง ยังอยู่ระหว่างสอบสวน ขณะที่ประเด็นขับรถประมาทหวาดเสียว ข่มขู่ และร้องทุกข์กล่าวหา และหมิ่นประมาทนั้น ปัจจุบันถอนคำร้องทุกข์ที่สภ.เชิงทะเล แล้วเมื่อวันที่ 2 มี.ค.2567

ส่วนประเด็นที่ยังมีปัญหาเรื่องการบุกรุกที่ดินสาธารณะ การออกเอกสารสิทธิ์ครอบครองที่ดินโดยมิชอบด้วยกฎหมาย หน่วยงานผู้รับผิดชอบต้องตรวจสอบอีกครั้ง

พล.ต.ท.สรุพงษ์ กล่าวว่า พฤติกรรมของนายเดวิด เป็นบุคคลที่มีพฤติกรรมละเมิดกฎหมาย ข่มขู่จะก่อเหตุร้ายอันตรายต่อความสงบสุขหรือความปลอดภัยของประชาชน ตามพ.ร.บ.คนเข้าเมือง พ.ศ.2522 มาตรา 12 (7) ขณะนี้ ตำรวจ บก.ภ.จว.ภูเก็ต รวบรวมพยานหลักฐานส่ง ตม.จว.ภูเก็ต เพื่อขอเพิกถอนการอนุญาตให้อยู่ในราชอาณาจักรของคนต่างด้าว หากได้รับผลการพิจารณาคดีอาญาจะส่งเพิ่มเติม เพื่อประกอบการพิจารณาของคณะกรรมการฯต่อไปด้วย

พล.ต.ท.สรุพงษ์ กล่าวว่า สิ่งเกิดขึ้นเป็นการกระทำของบุคคล ทั้งใช้กำลังประทุษร้าย ดูหมิ่น ดูแคลน เกินสมควร จึงเกิดการทวงถามถึงการได้รับความคุ้มครอง ความสุภาพและเคารพ ซึ่งกันและกัน ตลอดจนความยุติธรรมในการสืบสวนสอบสวนคดีที่เกิดขึ้น แต่ความกังวล ความห่วงใย มีหลากหลายความคิด สภาพสังคมของภูเก็ต ชาวต่างชาติ ที่มาแต่ละกลุ่ม ตั้งแต่กลุ่มนักท่องเที่ยว มาพักอาศัย ประกอบธุรกิจ ลงทุนร่วมกับนิติบุคคลสัญชาติไทย ได้รับผลกระทบแตกต่างกันไป สิ่งจำเป็นต้องไม่ให้มีการละเมิดกฎหมาย หากมีผู้ใดละเมิดกฎหมาย ต้องถูกบังคับใช้กฎหมาย
<div class="ads_position_wrapper"></div>
พล.ต.อ.ต่อศักดิ์ สุขวิมล ผบ.ตร. สั่งให้ตำรวจ บช.ภ.8 ร่วมกับ ภ.จว.ภูเก็ต ตรวจสอบข้อมูลบุคคลเฝ้าระวัง ในระบบฐานข้อมูลที่ตำรวจรวบรวมไว้ ตรวจสอบทุกมิติ ที่ลักลอบละเมิดกฎหมาย โดยเฉพาะกลุ่มบุคคลเฝ้าระวังที่เป็นชาวต่างชาติ ที่อยู่เกินกำหนดเวลา over stay การประกอบอาชีพต้องห้ามของคนต่างชาติ ให้บังคับใช้กฎหมายโดยประสานกับเจ้าหน้าที่ตำรวจจากสำนักงานตรวจคนเข้าเมือง และกองบัญชาการตำรวจท่องเที่ยว และรายงานผลการปฏิบัติอย่างต่อเนื่อง
<div class="ads_position_wrapper mb-4"></div>
<ul>
 	<li class="udsg__main-title"><a href="https://www.khaosod.co.th/around-thailand/news_8121224" target="_blank" rel="noopener">คนภูเก็ต แห่เช็กอิน หาดยามู ก่อนรื้อบันไดวิลล่ารุกที่ชาดหาด</a></li>
 	<li class="udsg__main-title"><a href="https://www.khaosod.co.th/around-thailand/news_8121176" target="_blank" rel="noopener">สั่งรื้อเพิ่มอีก 2 จุด ใกล้วิลล่าหรูฝรั่งเตะหมอ ชาวภูเก็ตนัดรวมตัว</a></li>
 	<li class="udsg__main-title"><a href="https://www.khaosod.co.th/breaking-news/news_8121417" target="_blank" rel="noopener">มาตามนัด ชาวภูเก็ต 500 คน รวมตัวหน้าวิลล่าหรู กดดันฝรั่งทำร้ายหมอ ออกจากพื้นที่</a></li>
</ul>
&nbsp;

&nbsp;