<strong>แพรวพราวร่ำไห้ ท้าสาบานไม่ได้เอา แค่คุยคนอื่น น้อยใจผัวไม่มีเวลา เที่ยวแต่บาร์เกย์บาร์โฮส-คาเฟ่ ยืนยันมีศักดิ์ศรีเหมือนกัน ยังซื่อสัตย์กับลูกผัว</strong>

&nbsp;

หลังเป็นกระแสร้อนแรงเมื่อ บิ๊ก ผู้ใหญ่บ้านฟินแลนด์ สามีออกมาทั้งโพสต์ช็อกและไลฟ์ระเบิดความอัดอั้นตันใจ ระบายเหตุจับได้ปมบุคคลที่สามที่ทำร้ายครอบครัว แถมเป็นคนในวงที่มาเหยียบศักดิ์ศรีของความเป็นผัวหัวหน้าวงอย่างตัวเองด้วย
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
สำหรับความคืบหน้าล่าสุด วันที่ 22 ก.พ.67 หมอลำสาวชื่อดังลูกสอง แพรวพราว แสงทอง ออกมาไลฟ์ชี้แจงเหตุการณ์ที่เกิดขึ้นว่า

“เราไม่อยากให้ลูกต้องมาเห็นพ่อแม่ทะเลาะกัน หลังจากบิ๊กโพสต์และไลฟ์สด คนที่อ่านจะเข้าใจว่า แพรวพราวไปนอนกับคนอื่นและไปเอากับคนอื่น โดยตนกล้าสาบานตรงนี้เลยว่าไม่เคยไปสี้กับผู้ใด ไม่ได้ไปเอากันกับคนอื่น แต่เรื่องที่เป็นเรื่อง โดยจะบอกจากใจ ทั้งที่ไม่อยากบอก เพราะเป็นเรื่องครอบครัว แต่เมื่อถูกโจมตีก็อยากอธิบายและต้องดูว่าเหตุผลเกิดจากอะไร”

“คนโยงก็โยง ทำให้คนเข้าใจไปต่างๆ นาๆ ตนก็ไม่ได้ชั่วถึงขนาดไม่ซื่อสัตย์กับลูกผัว แต่คำว่าเราคุย โดยขอยอมรับ เวลาเราน้อยใจ และเวลาไม่เข้าใจกัน เรายอมรับว่าเราคุยกับบางคนและรู้สึกดี โดยยอมรับผิดว่า เราอาจจะเผลอไปคุยกับคนนั้นและเรามีพลังบวก แต่เรื่องไม่ใหญ่ขนาดนั้น ถึงขนาดนั้นเราไปมีชู้หรือไปสี้กัน”
<div class="ads_position_wrapper"></div>
<div>

“โดยเราได้เปิดใจคุยกันว่าเราคุยอะไรแบบนั้น ซึ่งบิ๊กก็รับรู้ และบิ๊กก็รับไม่ได้ เพราะหึงเมีย ทั้งที่ไม่มีอะไรก็ตาม บิ๊กจึงอยากถอยมาก่อน เพราะใจคงไม่โอเค โดยเราหันหน้าคุยกันแล้ว แต่เราไม่คิดจะเอาใครมาแทนคนในครอบครัวแน่นอน ไม่คิดจะเอาใครมาแทนที่กัน”
<div class="ads_position_wrapper"></div>
“ถามว่ารักผัวมั้ย ยังรักและตอนนี้ก็ยังรักอยู่ โดยเราคุยกันแล้วและยอมรับเรื่องที่มีการคุยให้กำลังใจกัน ไม่มีอะไรเกินเลย เราอยากขอโทษ ทั้งที่ปัญหามาจากการไม่มีเวลาให้กัน บางครั้งนึกว่าจะพาเมียลูกไปเที่ยวไปดินเนอร์บ้าง แต่เขาก็เลือกไปเที่ยวถึงเช้า ทั้งบาร์เกย์บาร์โฮสและคาเฟ่ ถามว่าเราก็ต้องคิดว่าวันว่างๆ ทำไมไม่อยากอยู่กับเมีย”

“ทั้งหมดทำให้เราอึดอัดใจ เวลาจะอยู่กับผัว แต่เวลาอันน้อยนิดที่จะอยู่กับเรา แต่คุณก็เลือกที่จะอยู่แบบนั้น และไปบ่อยมาก โดยบางครั้งอยากให้แวะมาหาลูกที่บ้านป้าบ้าง แต่ก็ไม่มา อันนี้เป็นความผิดพลาดของเรา ที่เอาความน้อยใจที่สะสมมา เลยทำให้เราพลาดที่ไปคุยและรู้สึกดี โดยไม่มีเรื่องชู้สาวแน่นอน เพราะเราก็มีศักดิ์ศรีเหมือนกัน ยังซื่อสัตย์กับลูกผัว”

ผู้สื่อข่าวรายงานว่า ระหว่างที่ แพรวพราว แสงทอง ออกมาไลฟ์สดชี้แจงได้ร่ำไห้ออกมาเป็นระยะ โดยมีแฟนคลับและแฟนเพลงเข้ามาคอมเมนต์ให้กำลังใจหมอลำสาว
<ul>
 	<li><a href="https://www.khaosod.co.th/entertainment/news_8107273" target="_blank" rel="noopener">อ่านข่าว – สนั่นแห่แชร์มือที่สาม ผญบ.ฟินแลนด์ จับโป๊ะเปิดแชทลับน้ำตาไหล ไม่คิดลูกน้องทำได้ หนุ่มคู่กรณีโพสต์คลิป</a></li>
 	<li><a href="https://www.khaosod.co.th/entertainment/news_8107301" target="_blank" rel="noopener">อ่านข่าว – แพรวพราว โชว์เต็มวง ลั่นอีกครั้ง ถึงวันนี้คนเคยรักเรา..จะไม่รักเราแล้วก็ตาม จะสู้ทั้งน้ำตา</a></li>
 	<li><a href="https://www.khaosod.co.th/entertainment/news_8107365" target="_blank" rel="noopener">อ่านข่าว – มากันพรึบแห่ถาม มือมิกซ์ แสงทองฟินแลนด์ หลังถูกโยง ผญบ.ฟินแลนด์-แพรวพราว รอเจ้าตัวชี้แจง</a></li>
</ul>
</div>
&nbsp;

&nbsp;