<strong>“เบียร์ เดอะวอยซ์” ตอบมั่น รับช่วงนี้ฮอตคนคุยเยอะ เล่าอดีตเคยแอบหนีเที่ยว จนผู้ชายต้องเอาพวงมาลัยมาขอโทษพ่อแม่ เผยสเปกผู้ชาย</strong>

หลังจากมีประเด็นถูกโยงเป็นมือที่ 3 ของคนสนิทบนโลกออนไลน์ <strong>“เบียร์ ภัสรนันท์ อัษฎมงคล”</strong> หรือ <strong>“เบียร์ เดอะวอยซ์</strong><strong>”</strong> ล่าสุดได้มาออกรายการ <strong>ร้ายได้อีก ทางยูทูบ</strong><strong> DG channel</strong> ที่มี 2 สาวพิธีกรนางร้าย <strong>ชมพู อทิตา</strong> และ<strong>พลอย พีรชาดา</strong> ขออาสาเป็นตัวแทนชาวบ้าน ถามตอบล้วงลึกด้วยคำถามสุดจี๊ด พร้อมคำตอบแรงสุดจึ้งจากเจ้าตัวมากฝากกัน
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
<img class="alignnone wp-image-8093511 size-large" src="https://www.khaosod.co.th/wpapp/uploads/2024/02/beerpassaranan-5-696x392.jpg" alt="เบียร์ เดอะวอยซ์ ตอบมั่น! รับช่วงนี้ฮอตคนคุยเยอะ " width="696" height="392" /><strong>ในข่าวร้ายมาก ตัวจริงร้ายแบบนั้นไหม? </strong>ถ้ามีใครร้ายมา ฉันก็ร้ายได้

<strong>เห็นในคอมเมนต์เขาบอกว่าเบียร์ ร้ายไม่จริง ร้ายเอาคอนเทนต์ เพื่อเพิ่มยอดฟอล? </strong>เพื่ออะไร เบียร์รู้สึกว่าทำไมอยู่ดีๆ เราต้องโดนด่าล่ะ ที่เราร้ายคือเรารู้สึกเราโดนร้ายมา เราก็ร้ายกลับได้ เราไม่ได้หมายความว่าเราร้ายไม่เป็น ความร้ายมันมีที่มาที่ไป บางทีหลายๆคนเป็นคนใจดีมาตลอด และความใจดีของเขา <strong>(ถูกเอารัดเอาเปรียบ?)</strong> ใช่ค่ะ เคยได้ยินคำนี้ไหม จะไม่มีใครเห็นความอึดอัด ความไม่พอใจของเรา จนกว่าเราจะเริ่มทำตัวนิสัยไม่ดี เขาถึงจะมาเห็นมัน

<strong>ที่ผ่านมาเก็บมาตลอดไม่พูด? </strong>เยอะ ที่ผ่านมา เราถูกสั่งสอนมาให้ถูกใจคนอื่นตลอดเวลา เพราะทุกคนจะคาดหวังว่า รูปร่างหน้าตาแบบเราควรที่จะต้องแบ๊วใส ควรที่จะยิ้มแย้มตลอดเวลา เราไม่พอใจอะไร ทำไมเราเหวี่ยงไม่ได้ เราก็คน เวลาเราโดนเอารัดเอาเปรียบ เราไม่ได้เห็นด้วยกับสิ่งนี้ ทำไมเราถึงลุกขึ้นมาพูดไม่ได้

<img class="alignnone wp-image-8093510 size-large" src="https://www.khaosod.co.th/wpapp/uploads/2024/02/beerpassaranan-4-696x391.jpg" alt="เบียร์ เดอะวอยซ์ ตอบมั่น! รับช่วงนี้ฮอตคนคุยเยอะ " width="696" height="391" />
<div class="ads_position_wrapper"></div>
<strong>เราคิดว่าเรื่องนี้มันยุติธรรมสำหรับเราไหม? </strong>ไม่เลย ไม่ยุติธรรมเลย เบียร์ยังเห็น บางคอมเมนต์ยังคิดว่าเบียร์ไปมีอะไรกับเขาอยู่เลย

<strong>คิดอย่างไรกับคอมเมนต์ที่บอกว่าเรามั่นมาก เป็นภัยความมั่นคง? </strong>ก็เก็บคนของตัวเองไว้ให้ดีแล้วกัน ล่ามโซ่ไว้นะ อย่ามาให้เจอนี่เลย แล้วจริงๆก็ไม่อยากเจอใครขนาดนั้นหรอก ไม่อยากยุ่งกับใครเลย ล่าสุดมันเหมือนเป็นเพื่อนกัน แล้วรู้สึกว่าทุกคนเอาแต่ใจกันหมด ทุกวันนี้ก็เอาตัวเองออกมาจากตรงนั้น แล้วเททุกคนที่เกี่ยวข้อง ไม่มีคนเหล่านั้นอยู่ในชีวิตอีกแล้ว นั้นเลยเป็นสาเหตุที่มูฟออนได้เร็ว ณ จุดนั้นทุกคนทำให้เราเดือดร้อนหมดไม่ว่าผู้หญิง หรือผู้ชาย

<strong>เราคิดไหมว่า เขาก็มองว่าเราก็ทำให้เขาเดือดร้อน? </strong>ก็อาจจะใช่นะ ก็แค่รู้สึกว่า ถ้าเราต่างทำให้เดือดร้อนกันและกัน เราก็แยกกันดีกว่า การที่เรามานั่งจองล้างจองผลาญกัน อันนี้เพื่ออะไร ใช่ไหม เราแยกกันไป เลยเทกระจาดเลย

<img class="alignnone wp-image-8093512 size-large" src="https://www.khaosod.co.th/wpapp/uploads/2024/02/vlcsnap-2024-02-12-11h45m43s905-696x392.jpg" alt="เบียร์ เดอะวอยซ์ ตอบมั่น! รับช่วงนี้ฮอตคนคุยเยอะ " width="696" height="392" />

<strong>มีแฟนคนแรกตอนอายุเท่าไร? </strong>จริงๆ มีผู้ชายมาชอบเรื่อยๆเลยนะ มีกุ๊กกิ๊กมาเรื่อยๆเลย

<strong>แสดงว่าเล็งใครไม่มีพลาด? </strong>ไม่พลาดเลย <strong>(เคยถึงขั้นโดดเรียนไปเที่ยวกับผู้ชาย?) </strong><strong>มันเป็นเรียนพิเศษ แต่ถึงเป็นเรียนพิเศษก็โดนกริ๊งถึงผู้ปกครอง ก็โดนจับได้เป็นเรื่องใหญ่โต ผู้ชายต้องไปเอาพวงมาลัยมาไหว้พ่อแม่ที่บ้านเลย เรื่องใหญ่มาก</strong>

<strong>ช่วงนี้มีคนคุยไหม? </strong>เยอะแยะ<strong> (ไม่กลัวพูดออกไปผู้ชายจะรู้เหรอ?)</strong> ปิดบังทำไม แน่จริงคุณก็ต้องเอาให้อยู่ ไม่ชอบหลอกใคร

<img class="alignnone wp-image-8093513 size-large" src="https://www.khaosod.co.th/wpapp/uploads/2024/02/vlcsnap-2024-02-12-14h38m58s160-696x392.jpg" alt="เบียร์ เดอะวอยซ์ ตอบมั่น! รับช่วงนี้ฮอตคนคุยเยอะ " width="696" height="392" />

<strong>เรามีสเปกผู้ชาย? ตอนนี้แพ้คนง้อเก่ง ต่อปากต่อคำกับเราได้ ดูภายนอก ภายใน(จิตใจ บุคลิก) ด้วยรวมๆกัน</strong>

<strong>มีใครจะเปิดตัวพร้อมคบเร็วๆนี้ไหม? </strong>ยังไม่มี<strong> (คิดอย่างไร กับคนที่บอกเราว่าเปลี่ยนแฟนบ่อย เปลืองตัว?) ทำไม ก็ได้ใช้ชีวิต ได้เรียนรู้ ดีกว่าอยู่แห้งกรัง หัวกระไดไม่เคยแห้งค่ะ</strong>

<strong>เบียร์สวยหวานซ่อนเปรี้ยว? </strong>ถ้าเบียร์คุยกับผู้ชาย แล้วเบียร์มองตาใคร เขาจะแบบโลกหยุด สุดท้ายเขาจะไม่กล้าสบตา เบียร์แค่รู้สึกว่าถ้าอยากให้เขาหลงเสน่ห์เรา มันคือการมองตาเขา เป็นตัวเองให้ได้มากที่สุด
<div class="ads_position_wrapper mb-4"></div>
<strong>เขาบอกว่าเธอร้ายตาใสอย่ามาแอ๊บ? </strong>ร้ายอย่างเดียวไม่ได้นะ ต้องร้ายตาใสด้วยเหรอ ก็ช่วยไม่ได้ เพราะมันเป็นของขวัญที่ติดตัวมาตั้งแต่เกิดค่ะ.

&nbsp;