<strong>หวั่นอาคารทรุด! ‘ธรรมนัส’ รุดเข้ากระทรวงเกษตรฯ หลังไฟไหม้ เอกสารเสียหาย เชื่อไม่ได้เกิดจากสายไฟเก่า เผยเปลี่ยนใหม่หมดแล้ว</strong>

เมื่อเวลา 19.20 น. วันที่ 3 ก.พ. 2567 <strong>ร.อ.ธรรมนัส พรหมเผ่า รมว.เกษตรและสหกรณ์</strong> ที่เพิ่งเดินทางกลับจากการลงพื้นที่ชัยภูมิและขอนแก่น เมื่อได้รับรายงานเหตุไฟไหม้ที่ชั้น 2 ของอาคารกระทรวงเกษตรและสหกรณ์ จึงรีบเดินทางเข้ากระทรวงเกษตรฯ ทันที
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ร.อ.ธรรมนัส เปิดเผยว่า ทราบว่าไฟไหม้โซนห้องทำงานและโซนของคณะทำงานของนายไชยา พรหมา รมช.เกษตรและสหกรณ์ ตนไม่มั่นใจสาเหตุ เพราะสมัยตนเองนั่ง รมช.เกษตรฯ ก็นั่งอยู่ที่ห้องในโซนของ รมช.ไชยา ตนเปลี่ยนสายไฟ ทำใหม่หมด ไม่น่าเกิดจากสายไฟเก่าแน่นอน ต้องรอตรวจสอบสาเหตุที่แท้จริงก่อน

ด้าน น.ส.อัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) กล่าวว่า เบื้องต้นได้รับรายงานว่า ต้นเพลิงเกิดที่โซนปีกซ้ายของอาคาร ฝั่งห้องนายไชยา พรหมา รมช.เกษตรและสหกรณ์ เป็น

ห้องประชุมย่อย ก่อนจะลุกลามไปยังห้องคณะที่ปรึกษานายไชยา ซึ่งภายในห้องต้นเพลิงมีโต๊ะประชุมยาว 1 ตัว เก้าอี้ประมาณ 10 ตัว ส่วนห้องคณะที่ปรึกษาฯ มีโต๊ะทำงาน และเอกสารต่างๆ

คาดว่าสาเหตุมาจากไฟฟ้าลัดวงจร เจ้าหน้าที่ได้ห้ามบุคคลที่ไม่เกี่ยวข้องเข้าไปด้านใน เพราะเกรงว่าอาคารจะทรุดตัวเนื่องจากตัวอาคารเก่าแก่ ต้องรอให้โครงสร้างภายในตึกเย็นลงก่อน จึงจะเข้าไปสำรวจความเสียหายและสืบสวนสอบสวนหาสาเหตุเพลิงไหม้ต่อไป
<ul>
 	<li><a href="https://www.khaosod.co.th/breaking-news/news_8081153">ด่วน ไฟไหม้กระทรวงเกษตรฯ จนท.ระดมฉีดน้ำสกัดต้นเพลิงชั้น 2 เร่งหาสาเหตุ</a></li>
</ul>
&nbsp;