&nbsp;

&nbsp;

&nbsp;

&nbsp;

&nbsp;

&nbsp;

อาถรรพ์แก้บนปู่หลุบ สาวถูกหวย79 รับ2แสน จ้างหมอลำแก้บน ชาวบ้านเต้นหน้าเวที พากันผีเข้าค่อยๆร่วงทีละคน พอเปลี่ยนมาเป็นรำวงย้อนยุคแบบเดิมแทน ทุกคนอาการดีขึ้น

วันที่ 27 เม.ย.2567 ผู้สื่อข่าวรายงานว่า มีคลิปๆหนึ่งถ่ายโดยนายภูชิชย์ บัวมี อายุ 55 ปี ชาวอ.บ้านผือ จ.อุดรธานี ถ่ายเอาไว้เมื่อวันที่ 24 เม.ย.ที่ผ่านมา เป็นเหตุการณ์หลังจากหลานสาวของนายภูชิชย์ได้ว่าจ้างหมอลำมาแสดงแก้บนปู่หลุบ ที่บ้านเมืองพาน ต.เมืองพาน อ.บ้านผือ จ.อุดรธานี

&nbsp;

หลังจากหลานสาวของนายภูชิชย์ไปขอพรกับปู่หลุบ แล้วถูกหวยเลข 79 ได้เงินมา 200,000 บาท จึงได้ว่าจ้างหมอลำซิ่ง มาทำการแสดงแก้บน ซึ่งสถานที่จัดงานเป็นที่ตั้งของศาลปู่หลุบอยู่ด้านหลังเขา มองเห็นผาเสด็จ บนอุทยานภูพระบาท เหตุการณ์ดูเหมือนจะเป็นปกติตามหมอลำแก้บนทั่วไป

อาถรรพ์แก้บนปู่หลุบ ชาวบ้านเต้นหน้าเวทีหมอลำ พากันผีเข้าทีละคน เปลี่ยนเป็นรำวงย้อนยุค อาการดีขึ้น

แต่เมื่อเล่นเพลงได้เพียงเพลงเดียว คนที่มาร่วมงานก็มีอาการแปลกๆ รำแล้วร่วงลงไปทีละคนสองคน ซึ่งตอนแรกคิดว่าน่าจะเป็นลมแดดจากอากาศร้อนจัด จึงปฐมพยาบาลแต่ยังไม่ดีขึ้น ทั้งหมอลำทั้งเจ้าภาพงงและตกใจกับเหตุการณ์เกิดขึ้น ซึ่งอาจเกิดจากอากาศร้อน หรืออุปทานหมู่ แต่พอมีผู้ใหญ่แนะนำว่า จึงให้ขอขมาปู่หลุบ และเปลี่ยนแนวการเล่นดนตรี จากคึกคักสนุกสนาน ให้เป็นหมอลำบรรเลงเพลงพิณแคนแบบหมอลำโบราณเบาๆ ทุกอย่างก็ดีขึ้น ไม่มีใครเป็นลมอีกเลย

&nbsp;

นายภูชิชย์ บัวมี บอกว่า คลิปเหตุการณ์ที่ตนถ่ายไว้นั้นเกิดขึ้นเมื่อช่วงหลังสงกรานต์ เมื่อวันที่ 24 เม.ย. ที่ผ่านมา ซึ่งก่อนหน้านี้หลานสาวมีปัญหาจุดไฟเผาที่ ทำให้ไฟลามไปไหม้ที่บ้านของคนอื่น เขาไม่มีเงินจ่ายค่าเสียหาย ก็เลยนึกถึงสิ่งศักดิ์สิทธิ์ที่บ้านผือ คือศาลปู่หลุบ

&nbsp;

ก็มาอธิษฐานกับท่านว่าอยากได้เงินไปจ่ายเขา จนไปซื้อหวย เลข 79 แล้วถูก ได้เงินมา 200,000 บาท พอมีเงินไปจ่ายค่าเสียหายให้คู่กรณี แล้วรักษาสัญญากับปู่หลุบว่าถ้าถูกหวยจะจ้างหมอลำมาแก้บนปู่ พอถูกหวยเข้าจริงๆ เขาก็กลับมาแก้บนกับปู่หลุบตามสัญญา

&nbsp;

สำหรับคนที่มีอาการตามคลิปแปลกๆนั้น เป็นชาวบ้านที่มาชมการแสดง เริ่มแรกก่อนทำการแสดงก็มีการร้องเปิดวงเพลงแรกทุกอย่างปกติ แต่เพลงที่ 2 ยังไม่ทันได้จบเพลง จากนั้นชาวบ้านซึ่งเป็นคนในคลิปที่มีอาการ เต้นอยู่ดีๆ ก็ล้มไปทีละคนสองคน คนที่อยุ่ในเหตุการณ์ก็ช่วยกันปฐมพยาบาล จากนั้นก็ล้มอีกเรื่อยๆ คนมาร่วมงานก็แปลกใจ

&nbsp;

จากนั้นคนในคลิปที่มีอาการก็บอกว่าให้เปลี่ยนทำนองเพลงให้หน่อย โดยบอกว่าปู่ท่านอยากจะรำด้วย แล้วก็บอกให้เอาน้ำเขียวไปวางไว้ให้สัมภเวสีเพื่อป้องกันไม่ให้มาก่อกวน ชาวบ้านก็เลยเอาน้ำเขียวไปวางไว้ 2 ฝั่งข้างเวที จากนั้นก็เปิดเพลงหมอลำย้อนยุคเบาๆ แทน ก็ไม่เห็นมีใครเป็นลมอีกเลย ในส่วนของคนที่เชื่ออาจจะมองว่าปู่ท่านไม่ชอบแนวดนตรีวัยรุ่น อาจจะชอบแนวหมอลำโบราณยุคเก่าๆ ก็เป็นได้

สำหรับสิ่งศักดิ์สิทธิ์ตรงจุดนั้นชาวบ้าน ให้ชื่อว่าปูหลุบ ส่วนตัวตนเป็นคนถ่ายคลิปเองตนก็เชื่อครึ่งไม่เชื่อครึ่ง แต่หากบอกว่าไม่เชื่อพูดทีไรก็ขนลุกทุกที เหตุการณ์ลักษณะแบบนี้เคยเห็นแต่ในคลิปที่เป็นข่าวครั้งนี้เป็นครั้งแรกที่เคยเกิดขึ้นกับตาจริงๆ

&nbsp;

ตอนแรกก็คิดว่าชาวบ้านที่มาดูหมอลำนั้นพากันล้มเล่นเพื่อความสุกสนุกสนานไปดูจริงๆว่าไม่ใช่ แม้จะไม่เชื่อเต็มร้อยแต่ไม่ลบหลู่ โดยชาวบ้านแถบนี้บอกว่า ปู่หลุบ เป็นวิญญาณบรรพชน ที่ดูแลเทือกเขา และโลกวิญญาณ ชาวบ้านแถวนี้จะนับถือท่านอย่างมาก

&nbsp;

&nbsp;

&nbsp;

&nbsp;

&nbsp;

&nbsp;