&nbsp;

&nbsp;

&nbsp;

&nbsp;

&nbsp;

<strong>เมียสุดช้ำ ผัวรวยมากแต่ขี้งก</strong><strong>กับลูกกับเมีย</strong><strong> ต้องแชร์ค่าใช้จ่ายทุกอย่าง ค่าคลอด-ค่าเทอมลูก-ค่าข้าวทุกมื้อ แถมแม่ผัวยังไม่ชอบหน้า </strong>

เมื่อวันที่ 8 มี.ค. ที่ผ่านมา ภรรยาคนหนึ่งได้ตั้งกระทู้ระบายและปรึกษาปัญหาชีวิต หลังจากมองว่าสามีของเธอนั้นค่อนข้าง “เห็นแก่ตัว” ขี้งกแม้กระทั่งกับภรรยาและลูก

หญิงสาวเผยว่า<strong> แต่งงานกับสามีมา 4 ปี (ไม่ได้จดทะเบียน) และมีลูกด้วยกัน 1 คน (อายุ 3 ขวบ)</strong> ซึ่งสามีร่ำรวยจากการขายที่ดินมรดกร้อยล้าน (แต่ไม่ได้บอกเธอ เพราะแม่สามีไม่ให้บอกคนนอก) นอกจากนี้ เขามีรายได้จากการเก็บค่าเช่าใน ๆ ทุกเดือน ส่วนเธอเป็นฟรีแลนซ์<strong> ใช้เงินแยกกระเป๋ากัน</strong>

โดยพื้นฐานสามีค่อนข้างขี้งกกับเธอและลูก เริ่มเห็นธาตุแท้ตอนท้อง 7 เดือน<strong> เธอแพ้ท้องหนักต้องเข้าโรงพยาบาล มีค่าใช้จ่ายรวม 6-7 หมื่น ซึ่งเธอเป็นจ่ายคนเดียวทั้งหมด</strong> <strong>ค่าผ่าตัดคลอดก็เป็นคนจ่ายเอง</strong> แต่เธอได้แจ้งให้เขารู้ว่าค่าใช่จ่ายตรงนี้ควรเป็นหน้าที่ของผู้ชายด้วย เขาเลยยอมโอนให้เธอ (หากไม่แจ้ง เธอคงต้องออกฝ่ายเดียว)

<strong>ตั้งแต่มีลูกจนถึงปัจจุบัน ทุกอย่างต้องหารหมด </strong>เช่นค่าอาหาร 200 บาท ต้องช่วยกันจ่ายคนละ 100 บาทและทำแบบนี้ทุกมื้อ หากไปทานข้าวนอกบ้าน เธอทาน ลูกทาน แต่เขาไม่ได้ทานด้วย เธอก็ต้องเป็นฝ่ายออกค่าอาหารเพียงลำพัง ซึ่งสามีติดนิสัยหารสองทุกอย่าง ค่าเทอมลูก ค่าไปเที่ยวต่างจังหวัด ค่าน้ำมัน
<div class="ads_position_wrapper">
<strong>ด้านของใช้ของเด็ก</strong> อย่างเช่น ของเล่น เสื้อผ้า หนังสือนิทาน <strong>เกือบ 90 เปอร์เซ็นเธอเป็นคนจ่าย</strong>เพราะเธออยากซื้อให้ลูก แต่สามีดันคิดว่าของเหล่านี้ไม่จำเป็น เขาเลยไม่ยอมจ่าย เธอมองว่าเขาจะยอมจ่ายเงินให้กับของที่เขาอยากได้เท่านั้น และจะยอมจ่ายได้ไม่อั้นหากเป็นสิ่งที่แม่อยากได้<strong> เพราะแม่ได้สอนเขาว่า “ต้องกตัญญู ต้องให้เงินแม่ ต้องออกทุกอย่างให้แม่”</strong>
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/husband0310-1.jpg"><img class="aligncenter size-full wp-image-8132566" src="https://www.khaosod.co.th/wpapp/uploads/2024/03/husband0310-1.jpg" alt="" width="1600" height="900" /></a>

เมื่อเร็ว ๆ นี้ พวกเธอได้ซื้อบ้านใหม่ ซึ่งสามีมีเงินมากพอที่จะซื้อสด แต่เขากลับให้เธอกู้ร่วม ทั้งค่าผ่อนบ้าน ค่าตกแต่ง ทุกอย่างหารกันหมด แม้จะมีบ้านหลังเก่าที่สามารถขายเพื่อนำเงินมาโปะบ้านได้ สามีไม่ยอมขายเพราะกลัวว่าเธอไม่ช่วยผ่อนบ้าน

นอกจากนี้ เวลาที่แม่ของเธอมาจากต่างจังหวัดเพื่อช่วยเลี้ยงหลาน ท่านมักจะทำอาหารให้พวกเธอทาน ซึ่งค่าอาหาร ค่าใช้จ่ายต่าง ๆ แม่ออกเองทั้งหมด เวลาพาไปทานข้าวนอกบ้านต่าง ๆ สามีไม่เคยช่วยออกเงินเลย เขาจะยอมเลี้ยงก็ต่อเมื่อแม่ของเขามาด้วยเท่านั้น

สิ่งที่เกิดขึ้นทำให้เธอรู้สึกท้อ เพราะเธอทั้งเลี้ยงลูกทั้งทำงาน กว่าจะได้นอนตีสามตีสี่ ส่วนสามีนอนเร็วและนอนอย่างสบายใจ (ลูกไม่ได้นอนกับพ่อ) <strong>เขาไม่เคยให้เงินเธอใช้สักครั้ง และไม่ถามสักคำว่า เธอลำบากหรือเปล่า เงินพอใช้หรือไม่ </strong>ยิ่งช่วงโควิดที่ทุกอย่างล็อกดาวน์ เธอไม่มีงานหลายเดือน ต้องนำเงินเก็บมาใช้จ่าย สามีเอาแต่พูดว่าเธอไม่คิดจะหางานทำ

เธอเคยคิดถึงวันที่เลิกราหรือวันที่สามีตายจาก คาดว่าเขาน่าจะยกสมบัติให้แม่ของเขากับลูก เงินสินสอดตอนแต่งงานเขาก็เอาไปเก็บในตู้เซฟซึ่งเธอไม่รู้รหัส นอกจากนี้<strong> สาเหตุที่เธอไม่ได้จดทะเบียนกัน เพราะแม่สามีไม่อยากให้จด ท่านเคยพูดว่าสมบัติของครอบครัวไม่อยากให้ตกไปเป็นของคนนอก</strong>

เธอไม่เคยอยากได้สมบัติของเขาเลย ทุกวันนี้ที่ยังอยู่กับเขาเพราะเขาช่วยดูแลลูก ทำงานบ้าน ไม่มีเรื่องผู้หญิงให้กวนใจ แต่เธอเริ่มรู้สึกว่าตั้งแต่แต่งงานมีลูก ชีวิตมีแต่ความเครียด จากที่ไม่เคยคิดเล็กคิดน้อยเรื่องเงิน กลายเป็นเริ่มกลัวการเสียเปรียบขึ้นมา

<a href="https://www.khaosod.co.th/wpapp/uploads/2024/03/husband0310-2.jpg"><img class="aligncenter size-full wp-image-8132569" src="https://www.khaosod.co.th/wpapp/uploads/2024/03/husband0310-2.jpg" alt="" width="1600" height="900" /></a>

นอกจากนี้ ยังมีเรื่อง<strong> “แม่สามี”</strong> ที่เป็นปัญหา ท่านไม่ค่อยชอบเธอเท่าไหร่นัก เพราะคิดว่าเธอไปแย่งลูกชายมา แม้แต่หลานตัวน้อยแม่สามีก็ยังไม่ชอบหน้า โดยแม่สามีชอบแกล้งป่วยในยามที่พวกเธอจะไปเที่ยวซึ่งแน่นอนว่าสามีต้องกลับไปดูแลแม่ และใน ๆ ทุกวันจะต้องมีของใช้ในบ้านพัง ทั้งโทรศัพท์ ทีวี แอร์ เพื่อเรียกให้สามีไปช่วยดู (บ้านห่างกับแม่ 15 นาที)

เธอไม่เข้าใจเป็นอย่างมาก เพราะที่บ้านของแม่สามีมีคนใช้ มีลูกชายอีกคน ซึ่งสามีกลับเลือกที่จะทิ้งลูกให้อยู่คนเดียวเพื่อเดินทางไปหาแม่ เขาเลือกแม่เสมอ ทำให้เธออยากแยกย้ายจากเขา แต่ลึก ๆ ก็ยังรักเขาอยู่ เธอควรทำอย่างไรดี

<a href="https://www.khaosod.co.th/wpapp/uploads/2024/03/husband0310-3.jpg"><img class="aligncenter size-full wp-image-8132571" src="https://www.khaosod.co.th/wpapp/uploads/2024/03/husband0310-3.jpg" alt="" width="1600" height="900" /></a>

เรียกได้ว่ากระทู้ครั้งนี้มีคนแสดงความคิดเห็นจำนวนมาก ซึ่งส่วนใหญ่มองว่า “ยิ่งกว่าละคร” สามีขี้งกเกินไป งกกับภรรยาก็ว่าแย่แล้ว แต่กับลูกยังคิดเล็กคิดน้อย ทั้ง ๆ ที่ตนเองก็มีรายได้มากพอที่จะเลี้ยงดู แต่กลับไม่ใส่ใจและเอาแต่แม่ของตัวเอง ตั้งแต่อ่านกระทู้มา ยังไม่เห็นข้อดีของสามีเลย นอกเสียจากรักแม่ตัวเองมาก

หากเป็นเช่นนี้ต่อไปอนาคตไม่ดีแน่ ดังนั้นควรเปิดใจคุยกัน ก่อนตัดสินใจแยกทางหรือไปต่อ หากเลือกแยกทาง แนะให้เจ้าของกระทู้จัดการหนี้สินตัวเองให้เรียบร้อย และพาลูกออกมาจากครอบครัวแบบนี้ซะ เพราะสามีนั้นทำเหมือนเจ้าของกระทู้กับลูกไม่ใช่ครอบครัวเดียวกัน ดังนั้นอย่าฝืนทน
<div class="ads_position_wrapper mb-4"></div>
<strong>ขอบคุณที่มา</strong> <a href="https://pantip.com/topic/42564673">pantip</a>

&nbsp;

</div>
<div></div>