<strong>กลุ่มทะลุวัง บุกพรรคเพื่อไทย ค้านจับมือ ภูมิใจไทย จัดตั้งรัฐบาล สวมชุดพีพีอี-โปรยใบปลิว ทวงสัญญาเรียกร้อง ชลน่าน ลาออกหัวหน้าพรรค</strong>

เมื่อวันที่ 7 ส.ค. 2566 ผู้สื่อข่าวรายงานจากพรรคเพื่อไทยว่า ระหว่างที่แกนนำพรรคเพื่อไทย และภูมิใจไทย ร่วมแถลงข่าวจับมือจัดตั้งรัฐบาล ปรากฏว่า <strong>กลุ่มทะลุวัง</strong> นำโดย น.ส.เนติพร เสน่ห์สังคม หรือบุ้ง น.ส.ทานตะวัน ตัวตุลานนท์ หรือตะวัน และน.ส.ธนลภย์ ผลัญชัย หรือหยก แต่งชุดพีพีอี ซึ่งเป็นชุดที่แพทย์ใช้ในการต่อสู้กับโควิด-19 พร้อมพกถังแอลกอฮอล์ เดินทางมาที่พรรคเพื่อไทย เพื่อคัดค้านการจับมือตั้งรัฐบาลของสองพรรค
<div class="code-block code-block-1"></div>
<img class="alignnone size-large wp-image-7803187" src="https://www.khaosod.co.th/wpapp/uploads/2023/08/%E0%B9%81%E0%B8%AD%E0%B8%A5-696x391.jpg" alt="" width="696" height="391" />

โดยทางพรรคเพื่อไทยได้เตรียมการรับมือด้วยการนำแผงกั้นมาขวาง ไม่ให้กลุ่มทะบุวังขึ้นมายังบริเวณทางเข้าพรรคเพื่อไทย โดยทางกลุ่มดังกล่าวพยายามบุกเข้ามาที่ทำการพรรคเพื่อไทย แต่ถูกเจ้าหน้าที่รักษาความปลอดภัยขวางไว้ จึงโปรยใบปลิวหน้าที่ทำการพรรค

ซึ่งเป็นใบปลิวโจมตี <strong>นพ.ชลน่าน ศรีแก้ว สส.น่าน หัวหน้าพรรคเพื่อไทย</strong> เกี่ยวกับเรื่องที่เคยประกาศจะลาออกหากจับมือกับสองลุง และโจมตี<strong>นายอนุทิน ชาญวีรกูล รองนายกรัฐมนตรี และรมว.สาธารณสุข ในฐานะหัวหน้าพรรคภูมิใจไทย</strong> เกี่ยวกับการแก้ปัญหาโควิด-19 พร้อมกันนี้ ยังได้ฉีดแอลกอฮอล์ใส่เจ้าหน้าที่รักษาความปลอดภัย

<img class="alignnone size-large wp-image-7803189" src="https://www.khaosod.co.th/wpapp/uploads/2023/08/%E0%B9%83%E0%B8%9A%E0%B8%9B%E0%B8%A5%E0%B8%B4%E0%B8%A7-696x464.jpg" alt="" width="696" height="464" />

ทั้งนี้ เมื่อการแถลงข่าวเสร็จสิ้น ระหว่างที่แกนนำพรรคภูมิใจไทยเดินทางออกจากพรรคเพื่อไทย ทางกลุ่มก็พยายามวิ่งขวางเส้นทางไม่ให้ออกจากพรรคเพื่อไทยไปยังถนนเพชรบุรีได้ แต่ปรากฏว่าก่อนที่กลุ่มทะลุวังจะไปขวางเส้นทางนั้น แกนนำพรรคภูมิใจไทย ได้เดินทางออกไปก่อนแล้ว