

กรณีดราม่าร้านดังจดทะเบียนเครื่องหมายการค้า<strong> ปังชา</strong> แล้วส่งหนังสือ  Notice ไปยังร้านต่างๆที่ขายเลียนแบบเพื่อเรียกค่าเสียหาย โดยหนึ่งในร้านที่ได้รับผลกระทบคือ <strong>ร้านปังชา น้ำชาเชียงราย</strong> ที่โดนเรียกค่าเสียหาย 102ล้าน เนื่องจากร้านขนมดังอ้างว่าใช้ชื่อละเมิดเครื่องหมายการค้า  ล่าสุดบรรยากาศของร้าน<strong>ปังชาเชียงราย</strong>เป็นไปอย่างคึกคัก ช่วงกลางคืนลูกค้าแห่มาอุดหนุนพุ่ง 3 เท่า จนแน่นร้านต้องเสริมโต๊ะ

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/sS7KzYBTzZYIT0ZkXHL8.webp" alt="ร้านปังชาเชียงราย ลูกค้าแน่นร้าน ต้องเสริมโต๊ะ  หลังโดนร้านดังเรียก102ล้าน" width="600" height="338" /></picture>


<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/QIeCbktZf02uhmnCAc5m.webp" alt="ร้านปังชาเชียงราย ลูกค้าแน่นร้าน ต้องเสริมโต๊ะ  หลังโดนร้านดังเรียก102ล้าน" width="600" height="1067" /></picture>
ก่อนหน้านี้ <strong>คุณนิว </strong>เจ้าของร้านปังชา น้ำชาเชียงราย  เปิดใจกับผู้สื่อข่าว"ไทยนิวส์" หลังถูกหนังสือ Notice เรียก 102 ล้าน ร้านขนมดังอ้างว่าใช้ชื่อละเมิดเครื่องหมายการค้า

ยอมรับว่าตกใจและเครียดพอสมควร แต่ตอนนี้เริ่มโอเค เพราะหลายคนออกมาบอกว่าตนเองไม่มีความผิด และได้มีทนายความอาสามาช่วยเหลือแล้ว โดยตนเองเปิดร้าน 2 ร้าน มีร้านใหญ่เปิดปกติ และร้านเล็กๆในฟู้ดคอร์ทห้าง ภายหลังมีการส่งหนังสือเตือนมา ตนเองได้เปลี่ยนชื่อร้านที่สาขานั้นแล้ว เพราะกลัวจะโดนฟ้อง

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/QLPwvoAOFO0DDZ0aTauX.webp" alt="ร้านปังชาเชียงราย ลูกค้าแน่นร้าน ต้องเสริมโต๊ะ  หลังโดนร้านดังเรียก102ล้าน" width="600" height="360" /></picture>

ส่วนตัวรู้สึกเสียใจกลัวว่าจะไม่สามารถใช้ชื่อ 'ปังชา' ในการโฆษณาร้านได้อีกต่อไปแล้ว ส่งผลกระทบกับทางร้านแน่นอน เบื้องต้นหากตนเองไม่มีความผิดเรื่องฟ้องร้องกลับ ขอให้ทนายเป็นผู้พิจารณา แต่ถ้าผิดจริงก็น้อมรับ



คุณนิวยังตั้งข้อสังเกตุถึงการจดทะเบียนเครื่องหมายการค้า ของร้านขนมดังโดยมีการนำเอกสารหลักฐานมาโชว์ เคยพยายามจดทะเบียนเมื่อปี 2561 แล้ว แต่ไม่สามารถจดทะเบียนได้ จนกระทั่งล่าสุดปี66 มีการขอจดทะเบียนอีกครั้ง และสามารถจดทะเบียนได้ ที่น่าสนใจคือนายทะเบียนคือคนเดียวกัน

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/cfhI6yZMY8qpNdvyOtW7.webp" alt="ร้านปังชาเชียงราย ลูกค้าแน่นร้าน ต้องเสริมโต๊ะ  หลังโดนร้านดังเรียก102ล้าน" width="600" height="328" /></picture>
สำหรับบรรยากาศล่าสุดของร้านหลังเกิดกระแสข่าวถูกเรียกค่าเสียหาย 102 ล้านบาท ปมดราม่า ปังชา หรือ<strong> Pang Cha </strong>จนกลายเป็นข่าวดัง ก็ส่งผลทำให้ลูกค้าเข้ามาใช้บริการมากขึ้นกว่า3เท่า จนแน่นร้านล้นออกมานอกร้าน ทำให้ทางร้านต้องเก้าอี้และโต๊ะมาเสริมหน้าร้าน เพื่อรองรับลูกค้าที่มาอุดหนุนอย่างไม่ขาดสาย

ลูกค้าบางรายต้องนั่งรอ ยืนรอคิวรับประทานอาหาร ขณะที่ลูกค้าบางคนตั้งใจเดินทางมาไกล เพื่อมาอุดหนุนให้กำลังใจ "ร้านปังชา น้ำชาเชียงราย"

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/ScOb9tEXKLYXAlyWHmRr.webp" alt="ร้านปังชาเชียงราย ลูกค้าแน่นร้าน ต้องเสริมโต๊ะ  หลังโดนร้านดังเรียก102ล้าน" width="600" height="309" /></picture>

