<strong>Sumsung โว S24 Series ยอดสั่งซื้อและจองพุ่งเป็นอันดับ 1 อาเซียน และ โอเชียเนีย โดยกว่า 25% นั้นตัดสินใจย้ายมาจากแบรนด์คู่แข่งทางธุรกิจ</strong>

นายสิทธิโชค นพชินบุตร รองประธานองค์กรธุรกิจโมบายล์ เอ็กซ์พีเรียนซ์ บริษัท ไทยซัมซุง อิเลคโทรนิคส์ จำกัด เปิดเผยว่า หลังจากเปิดให้ลูกค้าสั่งซื้อล่วงหน้า Sumsung S24 Series ที่มาพร้อม Galaxy AI
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
<em><strong>พบว่าตลาดให้การตอบรับดี มียอดการสั่งซื้อล่วงหน้าพุ่งขึ้นถึง 2 เท่า เมื่อเทียบกับรุ่น Galaxy S23 Series และสูงสุดเป็นเป็นอันดับที่ 1 ในเอเชียตะวันออกเฉียงใต้ และ โอเชียเนีย ซึ่ง 1 ใน 4 หรือราว 25% ของยอดสั่งซื้อล่วงหน้า เป็นการย้ายมาจากแบรนด์คู่แข่ง</strong></em>

โดยวัดจาก 2 ส่วนคือ ส่วนแรก Sumsung มีโปรแกรม Smart Switch ในการโอนย้ายข้อมูลจากเครื่องเดิม ทำให้เก็บข้อมูลได้ และอีกส่วนหนึ่งมาจากแคมเปญเครื่องเก่าแลกเครื่องใหม่ ซึ่งลูกค้าให้ความสนใจแคมเปญนี้คิดเป็นสัดส่วนสูงถึง 60% ของยอดจองซื้อล่วงหน้าดังกล่าว

สำหรับภาพรวมตลาดสมาร์ตโฟนในปี 2567 คาดว่ายอดขายรวมจะทรงตัวต่อเนื่องไป 2-3 ปี โดยตัวเลขใกล้เคียงปี 2566 ที่ 10.7 ล้านเครื่อง ซึ่งหดตัวจากปี 2565 ที่มียอดขายรวมที่ 12.3 ล้านเครื่อง ขณะที่คิดเป็นมูลค่า

ตลาดสมาร์ทโฟนในปีที่แล้วอยู่ที่ 3,533 ล้านดอลลาร์สหรัฐ หรือราว 1.23 แสนล้านบาท โดยแบ่งเป็นกลุ่มนอน-พรีเมียม (ราคาต่ำกว่า 20,000 บาท) กับพรีเมียม (20,000 บาท ขึ้นไป) ในสัดส่วนใกล้เคียงกัน

อย่างไรก็ดีคาดการณ์ว่าภาพรวมตลาดสมาร์ตโฟนพรีเมียมในปีนี้จะมีสัดส่วนเพิ่มขึ้นเป็น 60% ส่วนหนึ่งเป็นผลจากราคาตลาดพรีเมียมแพงขึ้นจากราคาวัสดุที่ปรับขึ้น และอีกส่วนหนึ่งมาจากสภาพเศรษฐกิจที่ยังไม่ฟื้นตัวดี แต่ตลาดบนยังมีกำลังซื้อ ส่วนตลาดล่างผลกระทบจากช่วงโควิดมีการใช้เงินออมไปหมดแล้ว ทำให้มีกำลังซื้อไม่พอที่จะขยับไปซื้อตลาดพรีเมียม
<div class="ads_position_wrapper"></div>
<em><strong>ปีที่ผ่านมาตลาดสมาร์ตโฟน มีเพียง 2 แบรนด์หลัก ที่ยังรักษาอัตราการเติบโตได้คือ Sumsung และอีกแบรนด์ซึ่งเป็นแบรนด์คู่แข่ง ส่วนแบรนด์ที่เหลือในตลาดคาดว่ายอดขายจะหดตัวค่อนข้างมาก</strong></em>
<div class="ads_position_wrapper mb-4"></div>
อย่างไรก็ดีตลาดสมาร์ทโฟนขับเคลื่อนด้วยนวัตกรรมใหม่ ๆ ซึ่ง Sumsung เป็นเจ้าแรกที่เปิดตัว AI Phone และยังเป็นช่วงเริ่มต้น ที่เชื่อมั่นว่าจะเจ้ามาเปลี่ยนแปลงตลาด ดังนั้นตลาดยังเติบโตได้อีกมาก โดยเฉพาะต้องติดตามว่าปีนี้ Sumsung จะเปิดตัว AI Phone ในตลาดนอนพรีเมียมด้วยหรือไม่

&nbsp;