ประวีณมัย บ่ายคล้อย ผู้ประกาศข่าวคนดัง เข้าแจ้งกับความตำรวจ หลังถูกเครือข่ายคอลเซ็นเตอร์ หลอกติดตั้งแอพพลิเคชั่นกรมที่ดิน รู้ตัวอีกที ถูกถอนเกลี้ยงกว่า 1 ล้านบาท ใน 3 บัญชี

9 ส.ค.66 <strong>ประวีณมัย บ่ายคล้อย</strong> หรือ ตาล ผู้ประกาศข่าวคนดัง นำหลักฐานการแชทและประวัติการถูกโอนเงิน มาแจ้งความที่ สน.ภาษีเจริญ หลังถูกเครือข่ายแก๊งคอลเซ็นเตอร์อ้างเป็นเจ้าหน้าที่จาก<strong>กรมที่ดิน</strong> หลอกให้ติดตั้งแอพพลิเคชั่น แล้วถูกดูดเงินในบัญชีโมบายแบงกิ้ง เสียหายกว่า 1 ล้านบาท

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/08/sop63zTIOkIAV1pKzjrN.webp" alt="ประวีณมัย บ่ายคล้อย ผู้ประกาศดัง ถูกหลอกติดตั้งแอปฯกรมที่ดิน ดูดเกลี้ยง1ล." width="600" height="350" />

นางสาวประวีณมัย เผยว่า เมื่อช่วงเช้าวันนี้ (9ส.ค.66) ขณะที่เธอกำลังนั่งทำงานอยู่ที่บ้านพัก ในเขตภาษีเจริญ กรุงเทพมหานคร มีสายโทรศัพท์เข้ามาอ้างว่าเป็นเจ้าหน้าที่จากกรมที่ดิน ติดต่อเรื่องการเสียภาษีที่ดินประจำปี โดยแจ้งข้อมูลเกี่ยวกับการเสียภาษีที่ดินของตัวเองได้อย่างถูกต้อง อ้างว่าต้องอัปเดตข้อมูลเนื่องจากเป็นรายชื่อที่ตกหล่น จึงแนะนำให้แอดไลน์เพื่อติดต่อเจ้าหน้าที่ และไลน์ที่แอดไประบุชัดเจนว่าเป็น<strong>ไลน์ของกรมที่ดิน</strong>

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/08/XKpMYZ0zA0GXl0TCkNwz.webp" alt="ประวีณมัย บ่ายคล้อย ผู้ประกาศดัง ถูกหลอกติดตั้งแอปฯกรมที่ดิน ดูดเกลี้ยง1ล." width="600" height="369" />

และมีข้อความตอบกลับว่าเป็นเจ้าหน้าที่ฝ่ายทะเบียนออนไลน์ และได้โทรเข้ามาหลอกให้ติดตั้งแอพพลิเคชั่นกรมที่ดิน ผ่านโทรศัพท์มือถือระบบแอนดรอยด์ ซึ่งตัวเองพยายามจะใช้คอมแต่ทางมิจฉาชีพบ่ายเบี่ยงให้ใช้โทนศัพท์มือถือบอกว่า จะอัพเดทข้อมูลจึงขอให้เธออัพเดทข้อมูล ผ่านแอพพลิเคชั่นของกรมที่ดิน เมื่อติดตั้งแอพพลิเคชั่นแล้ว ปลายสายมีการแนะนำให้ทำตามขั้นตอนการลงทะเบียนในระบบแอพพลิเคชั่น

และมีการยืนยันรหัสOTP และการสแกนหน้า 2-3 ครั้ง แต่ก็ยังไม่สำเร็จ จนเวลาล่วงเลยไปนานกว่า 1 ชั่วโมง ตลอกการพูดคุยมีการประวิงเวลาเพื่อไม่ให้ตัวเองวางสายและออกจากแอพพลิเคชั่น จากนั้นเริ่มสงสัยและไม่ขอทำธุรกรรมด้วย จึงออกจากระบบ

เมื่อตรวจสอบภายหลังพบว่ามีหารทำธุรกรรมจากโมบายแบงกิ้งธนาคารหนึ่งที่ผูกบัญชีบัตรเครดิตเอาไว้ มีเงินจำนวน2 ยอด คือ  500,000 บาท และ 120,000 บาท ที่ถอนจากบัตรเครดิต

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/08/eHtJUCZv8yG1FALyqkLw.webp" alt="ประวีณมัย บ่ายคล้อย ผู้ประกาศดัง ถูกหลอกติดตั้งแอปฯกรมที่ดิน ดูดเกลี้ยง1ล." width="600" height="369" />

บวกกับเงินที่มีอยู่ในบัญชีอีก 55,000 บาท ทั้งหมดถูกโอนออกจากบัญชีไปยังบัญชีบุคคลอื่น เป็นจำนวน 675,000 บาท
และเมื่อไปตรวจสอบบัญชีธนาคารอื่นอีกหนึ่ง บัญชีก็พบว่า เงินฝากจำนวนกว่า  100,000 บาทถูกกดออกไป และอีกบัญชีหนึ่งพบว่ามีการถอนเงินจากบัตรเคดิตจำนวน 200,000 แสน รวม3 บัญชี พบมูลค่า<strong>ความเสียหายกว่า 1,000,000 บาท</strong>

<strong> </strong>   ตนจึงรีบติดต่อ ไปยังธนาคารเพื่อจะขออายัดบัญชีปลายทาง แต่ธนาคารแจ้งว่าต้องมาแจ้งความก่อน เพื่อขอรหัสถึงจะสามารถอายัดบัญชีปลายทางได้

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/08/jfjoANn9k3exy6mFnOxz.webp" alt="ประวีณมัย บ่ายคล้อย ผู้ประกาศดัง ถูกหลอกติดตั้งแอปฯกรมที่ดิน ดูดเกลี้ยง1ล." width="600" height="360" />

ทั้งนี้นางสาวประวีณมัย เผยว่า ที่หลงเชื่อเนื่องจากมิจฉาชีพมีข้อมูลที่ตรงกับผู้ที่จะเสียภาษี และเป็นช่วงที่ต้องเสียภาษี รวมถึงไลน์ที่ติดต่อและแอพพลิเคชั่นมี<strong>โลโก้ของกรมที่ดิน</strong>จริง และยังสามารถบอกรายละเอียดหน้าจอขณะดาวน์โหลด รวมถึงเลขข้อมูลโฉนดที่ดินได้ถูกต้อง

ซึ่งตัวเองยอมรับว่าพลาดที่ไม่ทันระวังตัวเนื่องจากขณะนั้นเธอทำงานอื่นไปด้วย จึงไม่ทันสังเกตุ