&nbsp;

&nbsp;

&nbsp;

&nbsp;

&nbsp;

&nbsp;

<strong>โตโยต้า ขึ้นค่าจ้างพนักงาน เกือบ 7 พันบาท!! สูงสุดในรอบ 25 ปี บริษัทชื่อดังอื่นๆ ที่เป็นยักษ์ใหญ่ในญี่ปุ่น ต่างปรับขึ้นด้วย ตามข้อเรียกร้องของสหภาพแรงงาน</strong>

เมื่อวันที่ 14 มี.ค.67 ซีเอ็นบีซี รายงานว่า โตโยต้า มอเตอร์ ตกลงที่จะเพิ่มค่าจ้างคนงานในโรงงานครั้งใหญ่ที่สุดในรอบ 25 ปี เมื่อวันพุธที่ผ่านมา โดยคาดหวังว่าการเพิ่มค่าจ้างจะทำให้ธนาคารกลาง อาจนำไปสู่การเปลี่ยนแปลงนโยบายของธนาคารกลางญี่ปุ่น ที่อาจยุติดอกเบี้ยนโยบายติดลบอย่างเร็วที่สุดในช่วงสัปดาห์หน้า

<a href="https://www.khaosod.co.th/wpapp/uploads/2024/03/20150415_mirai_afp.jpg"><img class="aligncenter size-large wp-image-8138547" src="https://www.khaosod.co.th/wpapp/uploads/2024/03/20150415_mirai_afp-696x452.jpg" alt="" width="696" height="452" /></a>

โตโยต้า พานาโซนิค นิสสัน และบริษัทชื่อดังอื่นๆ อีกจำนวนหนึ่ง ที่เป็นยักษ์ใหญ่บริษัทญี่ปุ่น เปิดเผยว่า พวกเขาตกลงที่จะปฏิบัติตามข้อเรียกร้องของสหภาพแรงงานอย่างเต็มที่ ในการเพิ่มค่าจ้างในการเจรจาค่าจ้างประจำปี ที่จะเสร็จสิ้นในวันพุธ

<a href="https://www.khaosod.co.th/wpapp/uploads/2024/03/222569.jpg"><img class="aligncenter size-large wp-image-8138546" src="https://www.khaosod.co.th/wpapp/uploads/2024/03/222569-696x464.jpg" alt="" width="696" height="464" /></a>

โตโยต้า ถือเป็นผู้ผลิตรถยนต์รายใหญ่ที่สุดของโลก และมักเป็นแกนหลักของการเจรจาประจำปี ระบุว่าบริษัทตกลงที่จะเรียกร้องให้เพิ่มค่าจ้าง 28,440 เยน หรือราว 6,860 บาท รวมถึงบันทึกการจ่ายโบนัส
<div class="ads_position_wrapper"></div>
นายโยชิมาสะ ฮายาชิ หัวหน้าเลขาธิการคณะรัฐมนตรีญี่ปุ่น กล่าวว่า เราเห็นแรงผลักดันที่แข็งแกร่งในการปรับขึ้นค่าจ้าง และเป็นเรื่องสำคัญที่การเพิ่มค่าจ้างจะกระจายไปสู่บริษัทขนาดเล็กและขนาดกลาง

ขณะที่ผู้ผลิตเหล็กอย่าง นิปปอน สตีล กล่าวว่า ตกลงที่จะร้องขอการจ่ายเปลี่ยนเงินจากสหภาพแรงงานเต็มจำนวน

นักเศรษฐศาสตร์ มองว่า ค่าแรงที่เพิ่มขึ้นเป็นสิ่งที่ต้องมีก่อนที่ธนาคารกลางญี่ปุ่นจะปรับนโยบายการเงิน โดยค่าแรงที่เพิ่มขึ้นนี้อาจสื่อถึงฐานะเศรษฐกิจที่ดีขึ้น จนแบงก์ชาติอาจหันมายุตินโยบายดอกเบี้ยติดลบที่ยาวนานตั้งแต่ปี 2559 ก็เป็นได้ ซึ่งการประชุมเรื่องดอกเบี้ยครั้งถัดไปของ BOJ จะมีขึ้นระหว่างวันที่ 18-19 มี.ค.67

ตามข้อมูลจาก Rengo สหภาพแรงงานญี่ปุ่น ระบุว่า ลูกจ้างในบริษัทใหญ่ขอขึ้นค่าจ้างต่อปีเพิ่มขึ้น 5.85% ซึ่งเป็นระดับสูงสุดในรอบ 30 ปี และนักวิเคราะห์บางคนได้คาดการณ์ว่า ค่าแรงอาจปรับเพิ่มขึ้น 5% ต่อปีหรือมากกว่านั้น จากระดับเดิมที่อยู่ต่ำกว่า 4% โดยเป็นการเพิ่มขึ้นมากที่สุดในรอบ 31 ปี

ยิ่งไปกว่านั้น สหภาพแรงงานในภาคอุตสาหกรรมอื่น ๆ ของญี่ปุ่น เช่น ยานยนต์ อิเล็กทรอนิกส์ โลหะ เครื่องจักรหนัก และด้านบริการ ได้เรียกร้องขึ้นค่าแรงก้อนโตด้วย

&nbsp;