&nbsp;

&nbsp;

&nbsp;

&nbsp;

&nbsp;

<strong>เตรียมออกหมายจับแฟนหนุ่ม หลังพบศพสาวดาวโซเชียลในบ่อร้าง ฉกทอง 3 บาทไปขาย</strong>

เมื่อเวลา 11.40 น.วันที่ 11 มี.ค.67 ตำรวจชุดสืบสวน สภ.เมืองนครศรีธรรมราช ลงพื้นที่ตรวจสอบศพถูกทิ้งในบ่อน้ำร้างในกุฏิร้างหลังวัดท้าวโคตร ถนนราชดำเนิน ต.ในเมือง อ.เมือง จ.นครศรีธรรมราช หลังจากสืบสวนตามหา น.ส.ซูซาอัง หรือ “สา” อายุ 30 ปี ที่หายตัวไปเมื่อวันที่ 4 มี.ค.ที่ผ่านมา พบว่ากลายเป็นศพถูกทิ้งอยู่ในบ่อน้ำร้างดังกล่าว <strong>อ่านข่าว <a href="https://www.khaosod.co.th/around-thailand/news_8133551">พบร่างแล้ว น้องสา หายปริศนาจากห้องเช่า 8 วัน เป็นศพจมบ่อร้างในวัด</a></strong>
<div class="ads_position_wrapper"></div>
จากนั้น พ.ต.อ.กิตติชัย ไกรนรา ผกก.สภ.เมืองนครศรีธรรมราช, พ.ต.ท.ธีรพล พุ่มชัย รองผกก.ป. และนายตำรวจชั้นผู้ใหญ่เข้าตรวจสอบ พบว่าอยู่บริเวณหลังตลาดชุมชนเป็นกุฏิร้างรอรื้อถอน ตอนหลังของกุฏิเป็นบ่อน้ำเก่าลึกลงไปราว 3.5 เมตร พบศพหญิงสาวถูกทิ้งอยู่ก้นบ่อ เสียชีวิตมาแล้วไม่น้อยกว่า 3-4 วัน โดยเจ้าหน้าที่มูลนิธิไต้เต็กตึ๊งได้โรยตัวลงไปเพื่อพิสูจน์ทราบยืนยันจนแน่ชัด

ต่อมาจึงประสานเจ้าหน้าที่พิสูจน์หลักฐาน แพทย์เวรเข้าตรวจสอบ พบว่าหญิงรายนี้คือ น.ส.ซูซาอัง หรือ “สา” เป็นพนักงานโซนเครื่องดื่ม (กาแฟ) ของร้านจำหน่ายเครื่องใช้ไฟฟ้าชื่อดังของเมืองนครศรีธรรมราช และยังเป็นดาวโซเชียลมีเดียหลายแพล็ตฟอร์ม เป็นที่รู้จักกันดีในวงกว้างของนครศรีธรรมราช ซึ่งได้หายตัวไป โดยก่อนหน้านั้นได้บันทึกคลิปสุดท้ายไว้อย่างสวยงาม

พ.ต.อ.กิตติชัย ระบุว่าเจ้าหน้าที่ได้เร่งสืบสวนติดตามตั้งแต่รับแจ้งคนหาย จนพบว่าใครเป็นใครเมื่อวานนี้ชัดเจนทั้งหมดแล้ว อยู่ในระหว่างการรอขอหมายจับ พบว่าอดีตแฟนหนุ่มของผู้ตาย นำทองคำรูปพรรณของผู้ตายไปขาย มีภาพกล้องวงจรปิดทั้งหมด รวมทั้งภาพจากการไล่กล้องก่อนหายตัว จนหายไปละแวกใกล้เคียงกับกำแพงวัดท้าวโคตร ซึ่งใกล้เคียงกับบ้านของอดีตแฟนเก่าของผู้ตาย
<div class="ads_position_wrapper"></div>
เจ้าหน้าที่ได้ติดตามค้นหาอย่างต่อเนื่อง จนกระทั่งช่วงเช้าวันนี้ได้ออกค้นหาตั้งแต่ 6 โมงเช้าจนกระทั่งชุดสืบสวนติดตามค้นหาทุกซอกทุกมุมในพื้นที่สงสัย จนกระทั่งพบศพอยู่ในบ่อนี้ จริงๆ แล้วหมายจับสามารถขอได้ก่อนหน้านี้แล้วในข้อหาที่เกี่ยวกับทรัพย์ แต่ด้วยที่เชื่อว่าการหายตัวไปนั้น น.ส.สา จะต้องเสียชีวิตแน่ จึงค้นหาศพจนพบศพรูปคดีจึงเปลี่ยนไป ส่วนผู้ก่อเหตุนั้นได้หลบหนีไปตั้งแต่ 2 วันหลังเกิดเหตุคือราววันที่ 6-7 มี.ค.67
<div class="ads_position_wrapper"></div>
ขณะที่กลุ่มเพื่อนของผู้ตายและเพื่อนชายคนสนิทคนใหม่ได้เข้ามาดูที่เกิดเหตุ ต่างยืนยันเป็นเสียงเดียว่าผู้ตายเป็นคนขยันมาก ไม่เคยเล่าเรื่องปัญหาใดๆ กับใครให้ฟัง เอาการเอางาน นอกจากทำงานแล้ว ในช่วงกลางคืนยังไปทำพาร์ทไทม์ชำแหละไก่กับนายจ้างคนเก่า และยังเช่าห้องเช่าของนายจ้างอยู่ด้วย หลังจากหายตัวไปได้มีชายคนหนึ่งได้นำรถ จยย.สีชมพูของผู้ตายมาจอดไว้ที่บ้าน ก่อนชายคนดังกล่าวจะหลบหนีไป ซึ่งชายดังกล่าวนั้นยืนยันว่าคือ “นาย” เป็นอดีตแฟนเก่าที่พยายามมาขอคืนดีกับผู้ตาย แต่ถูกปฏิเสธ

&nbsp;

&nbsp;

&nbsp;