&nbsp;

&nbsp;

&nbsp;

&nbsp;

&nbsp;

&nbsp;

<strong>ราคาทองวันนี้ เปิดไตรมาส 2 ประจำวันที่ 1 เม.ย.67 ทะยานไม่หยุด พุ่งทุบสถิติใหม่ ทะลุ 39,000 บาท เผย ทองต่างประเทศทะลุจุดสูงสุด</strong>

วันที่ 1 เม.ย.2567 ผู้สื่อข่าวรายงานว่า ราคาทองคำ 96.5 ของไทย ประจำวันนี้ เปิดไตรมาส 2 ได้สวยงาม โดยทะยานขึ้น 350 บาท/บาททองคำ สู่จุดสูงสุดใหม่ต่อเนื่องอีกครั้ง หลังตลอดสัปดาห์ที่ผ่านมา ราคาปิดไตรมาส 1 ได้อย่างแข็งแกร่งและสามารถยืนเหนือ 38,000 บาทได้เป็นครั้งแรก

อย่างไรก็ดี สมาคมค้าทองคำ ประกาศราคาทองคำครั้งที่ 1 ประจำวันที่ 1 เม.ย.2567 โดยราคาทองคำแท่ง 96.5 ขายออกที่บาทละ 38,900 บาท รับซื้อที่ 38,800 บาท ทองรูปพรรณ ขายออกที่ 39,400 บาท รับซื้อที่ 38,097.08 บาท
<ul>
 	<li><strong>อ่านข่าว</strong> : <a href="https://www.khaosod.co.th/breaking-news/news_8166458" target="_blank" rel="noopener">ราคาทองวันนี้ 1 เม.ย.67 ร้อนแรงต่อเนื่อง พุ่งปรี๊ดเลย ทะลุ 39,000 บาท</a></li>
</ul>
ซึ่งเป็นไปในทิศทางเดียวกับราคาทองในต่างประเทศที่พุ่งไปกว่า 20 ดอลลาร์/ออนซ์ ทะลุจุดสูงสุดใหม่ที่ระดับ 2,257 ดอลลาร์สหรัฐ/ออนซ์ หลังจากข้อมูลอัตราเงินเฟ้อสหรัฐอ่อนตัวลงในเดือน ก.พ.

ทำให้นักวิเคราะห์ประเมินว่า จะเป็นปัจจัยสนับสนุนให้ ธนาคารกลางสหรัฐ (เฟด) มีโอกาสปรับลดอัตราดอกเบี้ยเป็นครั้งแรกในเดือนมิ.ย.นี้
<div class="ads_position_wrapper"></div>
ทั้งนี้ กลุ่มงานตลาดการเงิน ธนาคารไทยพาณิชย์ ประเมินค่าเงินบาทวันที่ 1 เม.ย.2567 เคลื่อนไหวในกรอบ 36.25-36.45 บาท/ดอลลาร์ โดยค่าเงินบาทแข็งค่าขึ้นเล็กน้อย ตามเงินดอลลาร์สหรัฐที่อ่อนค่าลงเล็กน้อย

หลังเลขเงินเฟ้อ (PCE) ประจำเดือนก.พ.ของสหรัฐฯ ออกมาที่ 2.5% ตามที่ตลาดคาด ขณะที่เงินเฟ้อพื้นฐาน (core PCE) ออกมาที่ 2.8% เท่ากับที่ตลาดคาดเช่นกัน
<div class="ads_position_wrapper mb-4"></div>
ขณะที่ดัชนี PMI ภาคการผลิตของจีนเดือนมีนาคม อยู่ที่ 50.8 สูงกว่าเดือนก่อนที่ 49.1 และสูงกว่าตลาดคาดค่อนข้างมาก ส่วน PMI ภาคบริการ อยู่ที่ 53.0 สูงกว่าคาดเช่นกัน

&nbsp;