&nbsp;

&nbsp;

&nbsp;

&nbsp;

&nbsp;

&nbsp;

<em><strong>เจ้าหน้าที่แจงแล้ว แท่งปูนห้อยต่องแต่งเหนือหัว ยันปลอดภัย ไม่เกิดเหตุตามที่หลายคนกังวล คาดทั้งสายพร้อมใช้งานประมาณเดือน ก.ย. ที่จะถึงนี้</strong></em>

กรณีการเผยแพร่ภาพการก่อสร้างสะพานข้ามถนนเทิง-เชียงคำ จ.เชียงราย ซึ่งในภาพมีชิ้นส่วนแท่งปูนห้อยต่องแต่งไว้เหนือศีรษะ เป็นที่น่าหวาดเสียวกับผู้ใช้ถนนเป็นอย่างมาก จึงมีการถ่ายรูปมาลงเผยแพร่จนต่อมาก็นำไปแชร์ต่อจนเป็นกระแสในโลกโซเชี่ยล เพราะหวั่นเกิดเหตุอันตราย ตามที่เสนอข่าวไปนั้น

คืบหน้าวันที่ 22 มี.ค.67 ผู้สื่อข่าวลงพื้นที่จุดก่อสร้าง ซึ่งเป็นพื้นที่บ้านห้วยระเมศ ม.23 ต.เวียง อ.เทิง จ.เชียงราย เป็นจุดก่อสร้างสะพานข้ามถนนหมายเลข 1021 และแม่น้ำลาว โดยสะพานดังกล่าวเป็นส่วนหนึ่งของถนนบายพาสฝั่งตะวันออก อ.เทิง เป็นถนนเชื่อมต่อจากถนน R3a เชื่อมโยงการขนส่งจากไทย ส่งออก สปป.ลาว ผ่านทาง อ.เชียงของ จ.เชียงราย เชื่อมโยงระบบโลจิสติกส์ ไทย-ลาว-จีน-เมียนมา ซึ่งมีระยะทางการก่อสร้างรวม 43 กม.

เริ่มตั้งแต่ถนนหมายเลข 1021 บ้านกิ่วแก้ว ม.8 ต.ห้วยข้าวก่ำ อ.จุน จ.พะเยา มาบรรจบถนนหมายเลข 1020 ที่บ้านร่องริว ม.12 ต.เวียง อ.เทิง จ.เชียงราย โดยสะพานดังกล่าวเป็นสะพานขนาดใหญ่แห่งเดียวของโครงการ มีกำหนดแล้วเสร็จประมาณเดือน พ.ค. และถนนทั้งสายจะก่อสร้างเสร็จพร้อมใช้งานประมาณเดือน ก.ย. ที่จะถึงนี้

สอบถาม น.ส.คำ อายุ 70 ปี และ นายฝาย อายุ 75 ปี ชาวบ้านในละแวกดังกล่าว เปิดเผยว่า เคยเห็นข่าวในทีวีว่ามีเหตุการณ์สะพานถล่ม ก็รู้สึกหวาดกลัวกับสิ่งที่เกิดขึ้น แต่สำหรับการก่อสร้างสะพานที่บริเวณใกล้ทางเข้าเรือนจำนี้
<ul>
 	<li>อ่าน <a href="https://www.khaosod.co.th/special-stories/news_8148047" target="_blank" rel="noopener">ชาวบ้านผวา! ขับรถเจอแท่งปูน ห้อยต่องแต่งเหนือหัว หวั่นอันตราย</a></li>
</ul>
<div class="ads_position_wrapper"></div>
พวกตนไม่ค่อยมีความวิตกกังวล เพราะเห็นว่ามีการป้องกันอันตราย มีตำรวจมาคอยโบกรถ คิดว่าคงไม่มีอะไรเกิดขึ้น และพวกคนงานเมียนมาก็มาเคยมาเล่าให้ฟังว่า เพิ่มเหล็กเข้าไปในโครงสร้าง เพื่อเพิ่มความแข็งแรง ทำให้การก่อสร้างอาจล่าช้าไปบ้าง

พวกตนคิดว่าสิ่งที่เป็นปัญหาน่าจะเป็นการระบายน้ำที่ไหลมาจากเรือนจำมากกว่า เพราะวันก่อนผู้รับเหมานำดินมากองปิดทางน้ำ ทำให้เกิดมีน้ำท่วมขังบริเวณทางเข้าไปเรือนจำอำเภอเทิง แต่ตอนนี้ได้รับการแก้ไขไปแล้ว

นายปิยะพงษ์ สุพรหม อายุ 35 ปี ช่างรับเหมาที่มีบ้านอยู่ใกล้กับจุดก่อสร้างสะพาน เผยว่า จุดที่สร้างสะพานที่ปรากฏเป็นภาพในโซเซียลตนก็คิดว่าค่อนข้างจะน่าหวาดเสียวเหมือนกัน และมีการสร้างทางเบี่ยงด้านเดียว ฝั่งขาเข้า อ.เทิง ไม่มีการสร้างทางเบี่ยง ไม่แน่ใจว่าติดปัญหาอะไรสักอย่าง ที่จริงควรสร้างทางเบี่ยงทั้ง 2 ด้าน แต่การก่อสร้างก็ได้แล้วเสร็จไปแล้ว ไม่มีการเกิดเหตุตามที่หลายคนกังวล

นายอภิชาติ ทองบ่อ อายุ 36 ปี เจ้าของคลิปวีดีโอขณะขี่ลอดจุดก่อสร้าง เล่าว่า วันที่ก่อสร้างน่าจะเป็นวันที่ 13 มีนาคม ช่วงตอนเย็น ตนขี่รถมาเห็นว่ามีชิ้นส่วนสะพานห้อยต่องแต่งอยู่เหนือศีรษะ เป็นที่น่าหวาดเสียว ก็เลยหยิบมือถือมาถ่ายและนำไปลงในโซเซียล

แต่หลังจากนั้นอีกประมาณ 2-3 วัน ผ่านไปอีกทีก็พบว่าได้มีการนำแท่งปูนมาเชื่อมเป็นสะพานเสร็จไปแล้ว ก็ไม่ได้อันตรายอย่างที่คิด เพียงแต่ช่วงที่มันห้อยอยู่เหนือหัว ดูแล้วน่าหวาดเสียวไปหน่อย เกรงว่าจะหล่นใส่หัวผู้โชคร้าย

ด้าน นายบัณฑิต ธุรกิจ อายุ 49 ปี และนายจารึก พุทธรักษา อายุ 32 ปี เจ้าหน้าที่ประจำโครงการ กรมทางหลวงชนบท เผยว่า ช่วงก่อสร้างใช้เวลาในการเชื่อมต่อสะพานทั้งหมดเป็นเวลาประมาณ 24 ชั่วโมง

โดยมีการสร้างทางเบี่ยงและมีเจ้าหน้าตำรวจมาโบกรถดูแลความปลอดภัย และอุปกรณ์ทุกอย่างก็เป็นไปตามมาตรฐานความปลอดภัย โดยการก่อสร้างช่วงที่ต้องข้ามถนนเสร็จสิ้นไปแล้วเมื่อช่วงวันที่ 15 มีนาคมที่ผ่านมา
<div class="ads_position_wrapper mb-4"></div>
ที่มา : มติชน

&nbsp;

&nbsp;