&nbsp;

&nbsp;

&nbsp;

&nbsp;

&nbsp;

&nbsp;

<strong>เผยต้นเพลิง ไฟไหม้เรือนอน เกาะเต่า ลอยลำกลางทะเล 97 ชีวิตแตกตื่น นักท่องเที่ยวกระโดดน้ำหนีตาย มีคนได้รับบาดเจ็บ เจ้าหน้าที่เร่งช่วยเหลือ</strong>

เมื่อเวลา 07.00 น. วันที่ 4 เม.ย.2567 น.อ.ณัฐพล สินพูลผล รอง ผอ.ศรชล.จว.สุราษฏร์ธานี รับแจ้งเหตุเรือนอนโดยสาร และบรรทุกสินค้า เกิดเพลิงไหม้ในห้องเครื่องยนต์ ห่างจากเกาะเต่า 2-3 ไมล์ทะเล

จึงเร่งประสาน พ.ต.อ.โชคชัย สุทธิเมฆ ผกก.สภ.เกาะเต่า เจ้าหน้าที่เทศบาลตำบลเกาะเต่า กองทัพเรือ ศรชล.จว.สุราษฎร์ธานี สภ.เกาะเต่า โรงพยาบาลเกาะเต่า มูลนิธิกุศลศรัทธาเกาะเต่า กำนัน/ผู้ใหญ่บ้าน ผู้ประกอบการเรือเอกชน เกี่ยวข้องให้การช่วยเหลือ
<div id="attachment_8172114" class="wp-caption aligncenter"><a href="https://www.khaosod.co.th/wpapp/uploads/2024/04/4-%E0%B9%80%E0%B8%A3%E0%B8%B7%E0%B8%AD1-1.jpg"><img class="wp-image-8172114 size-full" src="https://www.khaosod.co.th/wpapp/uploads/2024/04/4-%E0%B9%80%E0%B8%A3%E0%B8%B7%E0%B8%AD1-1.jpg" alt="เผยต้นเพลิง ไฟไหม้เรือนอน เกาะเต่า ลอยลำกลางทะเล 97 ชีวิตแตกตื่น นักท่องเที่ยวกระโดดน้ำหนีตาย มีคนได้รับบาดเจ็บ เจ้าหน้าที่เร่งช่วยเหลือ" width="600" height="337" aria-describedby="" /></a>
<p class="wp-caption-text">เผยต้นเพลิง ไฟไหม้เรือนอน เกาะเต่า ลอยลำกลางทะเล 97 ชีวิตแตกตื่น นักท่องเที่ยวกระโดดน้ำหนีตาย มีคนได้รับบาดเจ็บ เจ้าหน้าที่เร่งช่วยเหลือ</p>

</div>
น.อ.ณัฐพล กล่าวว่า เรือลำดังกล่าวชื่อเรือ เกาะเจริญ 2 เป็นเรือนอนผู้โดยสาร และบรรทุกสินค้า เดินทางออกมาจาก จ.สุราษฎร์ธานี เมื่อเวลา 23.00 เมื่อคืนที่ผ่านมา ปลายทาง ต.เกาะเต่า อ.เกาะพะงัน จ.สุราษฎร์ธานี
<ul>
 	<li><strong>อ่านข่าว</strong> : <a href="https://www.khaosod.co.th/breaking-news/news_8171947" target="_blank" rel="noopener">ด่วน ไฟไหม้เรือนอน เกาะเต่า ลอยลำกลางทะเล นักท่องเที่ยวหนีตายระทึก</a></li>
</ul>
<div class="ads_position_wrapper"></div>
น.อ.ณัฐพล กล่าวต่อว่า ขณะเกิดเหตุมีผู้โดยสารที่เป็นคนไทย และนักท่องเที่ยวชาวต่างชาติ และแรงงานชาวเมียนมาโดยสารมากับเรือรวม 97 คน ลูกเรือ 11 คน และสินค้าต่าง ๆ โดยเพลิงได้ลุกไหม้กลางทะเล ขณะเรือแล่นเข้ามาใกล้ถึงท่าเทียบเกาะเต่า<strong> ได้เกิดเหตุเพลิงลุกไหม้จากห้องเครื่องของเรือ</strong> ทำให้ผู้โดยสารแตกตื่น บ้างก็กระโดดลงจากเรือ

<a href="https://www.khaosod.co.th/wpapp/uploads/2024/04/4-%E0%B9%80%E0%B8%A3%E0%B8%B7%E0%B8%AD5-1.jpg"><img class="aligncenter size-full wp-image-8172116" src="https://www.khaosod.co.th/wpapp/uploads/2024/04/4-%E0%B9%80%E0%B8%A3%E0%B8%B7%E0%B8%AD5-1.jpg" alt="" width="600" height="338" /></a>

น.อ.ณัฐพล กล่าวอีกว่า ซึ่งหลังรับแจ้งทางเจ้าหน้าที่และผู้ประกอบการเรือที่เกาะเต่า ได้เร่งนำเรือออกไปช่วยเหลือผู้โดยสาร และลูกเรือกลับเข้าฝั่งมาได้แล้วทั้งหมด โดยผู้โดยสารบ้างรายได้รับบาดเจ็บเล็กน้อย ที่เกิดจากการสำลักควันไฟ 4 ราย

<a href="https://www.khaosod.co.th/wpapp/uploads/2024/04/4-%E0%B9%80%E0%B8%A3%E0%B8%B7%E0%B8%AD4-1.jpg"><img class="aligncenter size-full wp-image-8172115" src="https://www.khaosod.co.th/wpapp/uploads/2024/04/4-%E0%B9%80%E0%B8%A3%E0%B8%B7%E0%B8%AD4-1.jpg" alt="" width="600" height="337" /></a>

โดยขณะนี้ทางเทศบาลตำบลเกาะสมุย อ.เกาะพะงัน เจ้าหน้าที่ตำรวจ เจ้าหน้าที่โรงพยาบาลเกาะเต่า และอาสาสมัครกู้ภัย ผู้ประกอบการท่องเที่ยว และเจ้าหน้าที่ ศรชล.จ.สุราษฎร์ธานี ได้ตั้งศูนย์ประสานงานช่วยเหลือผู้ประสบภัยทางทะเลแล้ว ตามแผนเผชิญเหตุที่ได้มีการซักซ้อมกันมา

<a href="https://www.khaosod.co.th/wpapp/uploads/2024/04/4-%E0%B9%80%E0%B8%A3%E0%B8%B7%E0%B8%AD6-1.jpg"><img class="aligncenter size-full wp-image-8172117" src="https://www.khaosod.co.th/wpapp/uploads/2024/04/4-%E0%B9%80%E0%B8%A3%E0%B8%B7%E0%B8%AD6-1.jpg" alt="" width="600" height="337" /></a>
<div class="ads_position_wrapper mb-4"></div>
ล่าสุดยังมีไฟและกลุ่มควันติดอยู่ที่ตัวเรือ โดยเจ้าหน้าที่ได้ทำการลากเรือลำที่เกิดเหตุเข้ามายังท่าเทียบเรือเกาะเต่า เพื่อทำการดับไฟ และจะได้หาสาเหตุในการเกิดเพลิงไหม้ที่แน่ชัดอีกครั้งต่อไป

&nbsp;

&nbsp;