&nbsp;

&nbsp;

&nbsp;

&nbsp;

&nbsp;

&nbsp;

<strong>เซ่นพิษยานรก ลูกชายคลั่ง หลอนคิดว่าตัวเองเป็นไอ้ไข่ กลัวคนจะมาทำร้าย ใช้เข็มขัดฟาด กระทืบแม่วัย 71 ดับ ก่อนช็อกหัวใจวาย สลด 2 ศพ </strong>

เมื่อเวลา 05.45 น. วันที่ 9 เม.ย. 2567 ร.ต.ท.มนตรี สายวงค์ พนักงานสอบสวน สภ.เ มืองสมุทรสงคราม รับแจ้งเหตุลูกชายคลั่งยาบ้า ทุบตีแม่บาดเจ็บสาหัส ภายในบ้านเลขที่ 34/8 หมู่ 2 ต.บางจะเกร็ง อ.เมืองสมุทรสงคราม

ที่เกิดเหตุพบนางบุญส่ง จิตทนงค์ อายุ 71 ปี เจ้าของบ้าน นอนสลบไม่รู้สึกตัว สภาพใบหน้าฟกช้ำจากการถูกทำร้าย จึงเร่งนำตัวส่งโรงพยาบาลสมเด็จพระพุทธเลิศหล้า แต่เสียชีวิตในเวลาต่อมา ส่วนผู้ก่อเหตุคือนายณรงค์ชัย จิตทนงค์ อายุ 49 ปี ลูกชายของผู้เสียชีวิต พยายามหลบหนี

<a href="https://www.khaosod.co.th/wpapp/uploads/2024/04/p12.jpg"><img class="alignnone size-full wp-image-8180570" src="https://www.khaosod.co.th/wpapp/uploads/2024/04/p12.jpg" alt="" width="800" height="450" /></a>

เจ้าหน้าที่ตามไปควบคุมตัวไว้ได้ที่บริเวณสวนสุขภาพเทศบาลตำบลบางจะเกร็ง แต่นายณรงค์ชัยมีอาการช็อกหัวใจวาย จึงเร่งนำตัวส่งโรงพยาบาลสมเด็จพระพุทธเลิศหล้า พบอาการวิกฤต ความดันตก อยู่ในห้องไอซียู กระทั่งเสียชีวิตลงเมื่อเวลา 17.30 น. ซึ่งเมื่อผู้ก่อเหตุเสียชีวิตจึงถือว่าคดีสิ้นสุด

น.ส.ชนัตถา ถนอมชาติ ผู้ใหญ่บ้าน ม.2 ต.บางจะเกร็ง อ.เมืองสมุทรสงคราม กล่าวว่า หลังได้รับแจ้งเหตุช่วงเช้ามืดจึงรีบไปตรวจสอบ ทราบว่านายณรงค์ชัยทำร้ายแม่ด้วยการใช้เข็มขัดฟาดที่ใบหน้า และใช้เท้ากระทืบ แต่ไม่รู้จากสาเหตุอะไร
<div class="ads_position_wrapper"></div>
<div id="attachment_8180568" class="wp-caption alignnone"><a href="https://www.khaosod.co.th/wpapp/uploads/2024/04/p04_Pt4AjUb.jpg"><img class="size-full wp-image-8180568" src="https://www.khaosod.co.th/wpapp/uploads/2024/04/p04_Pt4AjUb.jpg" alt="" width="800" height="450" aria-describedby="" /></a>
<p class="wp-caption-text">ลูกชายช็อกหัวใจวายดับ</p>

</div>
น.ส.ชนัตถา กล่าวต่อว่า เท่าที่รู้คือนายณรงค์ชัยเสพยาบ้าจนทำให้มีอาการจิตเวช มักทะเลาะกับคนในบ้านและเพื่อนบ้านเป็นประจำ แต่ไม่เคยรุนแรงแบบครั้งนี้ ขณะนี้ยาบ้ามีราคาถูกทำให้เข้าถึงง่าย รวมทั้งกัญชา และน้ำกระท่อม เด็กและเยาวชนเข้าถึงง่ายมาก แถมควบคุมยาก

ด้านนางบุญยงค์ มิ่งสำอางค์ อายุ 63 ปี เพื่อนบ้าน กล่าวว่า ตนได้ยินเสียงดังน่ากลัวมาก อยากเข้าไปช่วย แต่ไม่รู้จะช่วยอย่างไร เพราะบ้านปิดล็อกจากข้างใน ถ้าลูกสาวกับหลานลงมาชั้นล่างก็คงเสียชีวิตอีก 2 คน

<a href="https://www.khaosod.co.th/wpapp/uploads/2024/04/p07_G2FDqj2.jpg"><img class="alignnone size-full wp-image-8180569" src="https://www.khaosod.co.th/wpapp/uploads/2024/04/p07_G2FDqj2.jpg" alt="" width="800" height="450" /></a>

ส่วนนางเรณู อายุ 59 ปี พี่สาวผู้ก่อเหตุ กล่าวว่า ขณะตนนอนอยู่บนบ้านกับลูกชายได้ยินเสียงดังก็ตกใจมาก จึงรีบวิ่งลงมาดูก็เห็นแม่นอนสลบจมกองเลือดแล้ว ตนและลูกชายพยายามลงไปช่วย แต่น้องชายทำท่าจะมาทำร้ายตนกับลูกชาย จึงวิ่งหนีขึ้นไปบนห้องแล้วล็อกประตู ก่อนรีบโทรแจ้งเจ้าหน้าที่ให้มาช่วยเหลือ

นางเรณู กล่าวต่อว่า เมื่อเจ้าหน้าที่มาถึงได้เข้ามาช่วยแม่ ส่วนน้องชายก็รีบวิ่งหนีออกจากบ้านไป ทันที ขณะเกิดเหตุน้องชายคลั่งแอาละวาด แล้วเพ้อว่าตัวเองเป็นไอ้ไข่ ตนเสียใจมากที่ต้องมาสูญเสียแม่ไป

ขณะที่นายสราวุธ กล้วยจำนงค์ นายกเทศมนตรีเทศบาลตำบลบางจะเกร็ง กล่าวว่า ผู้ตายเป็นสมาชิกสภาเทศบาล 2 สมัย เป็นคนตั้งใจทำงาน ชอบช่วยเหลือผู้คน ตนเสียดายมาก เพราะอยู่ทำงานมาด้วยกันตั้งนาน

สอบสวนเบื้องต้นทราบว่านางบุญส่งอาศัยอยู่กับลูกสาวคนโตและหลานชายอีก 1 คน รวม 3 คน แต่เมื่อ 2 วันก่อน นายณรงค์ชัยซึ่งเป็นลูกชายคนเล็กมาพักอาศัยด้วย มักจะเสพยาและอาละวาดอยู่ภายในบ้าน

สันนิษฐานว่านายณรงค์ชัยคงจะเสพยาเกินขนาดทำให้เกิดอาการหลอน คิดว่าตัวเองเป็นไอ้ไข่และจะมีคนมาทำร้าย จึงไล่ทุบไล่ตีคนอื่น โชคร้ายที่แม่อยู่ชั้นล่างกับนายณรงค์ชัย ไม่คิดว่าลูกชายจะทำร้าย จึงไม่ได้ทันระวัง ทำให้ถูกทำร้ายเสียชีวิต
<div class="ads_position_wrapper mb-4"></div>
ญาติได้นำศพนางบุญส่งมาประกอบพิธีทางศาสนาที่วัดศรัทธาธรรม ท่ามกลางความโศกเศร้าของญาติพี่น้อง และชาวบ้านในพื้นที่ที่มาร่วมไว้อาลัยเป็นจำนวนมาก ส่วนศพนายณรงค์ชัย ญาติจะคิดกันอีกครั้งว่าจะนำมาประกอบพิธีทางศาสนาพร้อมกับแม่หรือไม่

&nbsp;

&nbsp;

&nbsp;

&nbsp;