&nbsp;

&nbsp;

&nbsp;

&nbsp;

&nbsp;

<strong>ไอซ์ ปรีชญา เปิดใจน้ำตาคลอเล่าปัญหาครอบครัว เหมือนอยู่บ้านไฟไหม้ตลอด 10 ปี รู้สึกพ่อแม่จากเป็นไปนานแล้ว ตอนนี้รักตัวเองเรียนรู้อยู่กับปัญหา</strong>

หลังจากที่นักแสดงสาว <strong>ไอซ์ ปรีชญา</strong> ได้เจอปัญหาชีวิตจนทำให้เจ้าตัวโพสต์ตัดพ้อลงในไอจีสตอรี่ของตัวเองจนเป็นข่าวใหญ่โตเมื่อไม่นานมานี้ ก่อนที่เจ้าตัวจะออกมาเปิดใจกับสื่อว่า ไอซ์คนเก่าได้ตายไปแล้ว ตอนนี้คือไอซ์คนใหม่

<img class="alignnone wp-image-8163125 size-full" src="https://www.khaosod.co.th/wpapp/uploads/2024/03/icepreechaya_namcha-7.jpg" alt="ไอซ์ ปรีชญา น้ำตาคลอเล่าปัญหาครอบครัว" width="1010" height="568" />

ล่าสุด <strong>ไอซ์ ปรีชญา</strong> ได้ออกมาเปิดใจผ่านรายการ<strong>ชาใจ Sharing</strong> ของ <strong>น้ำชา ชีรณัฐ</strong> ซึ่งบางช่วงเธอได้เล่าถึงปัญหาของครอบครัว ที่เหมือนอยู่ในบ้านไฟไหม้มาตลอด 10 ปี

<strong>ช่วงนี้เป็นยังไงบ้าง?</strong>
“ช่วงนี้ดี แฮปปี้ มีความสุข มันยากสำหรับเรา แต่พูดได้เต็มปากว่ามีความสุข ยิ้มได้จากใจข้างในลึกๆ ยิ้มได้แบบไม่ฝืน เป็นตัวของตัวเอง รักตัวเองแล้ว”

<strong>รับรู้และรู้สึกได้ถึงแววตา ?</strong>
<em>“ปัญหาไม่ได้หายไป แต่เรียนรู้อยู่กับปัญหา ทุกคนมีวิธีการแก้ไขปัญหาไม่เหมือนกัน เพราะมุมมองความคิดไม่เหมือนกัน</em> <em>เชื่อว่าทุกบ้านมีปัญหาหมด เพียงแต่เราต้องรู้ว่าเราเรียนรู้จะหยุดหรือแก้ปัญหายังไงที่เหมาะกับบ้านเรา เหมาะกับตัวเรานะ”</em>
<div class="" data-google-query-id="CODRgZnsmIUDFRiKrAIdCfMNvw">

<strong><img class="alignnone wp-image-8163119 size-full" src="https://www.khaosod.co.th/wpapp/uploads/2024/03/icepreechaya_namcha-5.jpg" alt="ไอซ์ ปรีชญา น้ำตาคลอเล่าปัญหาครอบครัว" width="1006" height="566" /></strong>

<strong>ก่อนหน้านี้เกิดอะไรขึ้นบ้าง?</strong>
“คงต้องย้อนไปเมื่อ 10 กว่าปีที่แล้ว ตั้งแต่เด็กๆ ทุกบ้านมีปัญหา บ้านไอซ์ก็มีปัญหา ถูกรักจากพ่อกับแม่นะ แต่ไม่มีใครเคยมานั่งสอนวิชาเลี้ยงดูลูกยังไงให้ถูกต้อง พ่อแม่เราสอนด้วยความรัก แต่อาจใช้มุมมองความคิดของเขาเหล่านั้นในการเลี้ยงดูเรา ที่เขาคิดว่าดีที่สุดสำหรับเรา ก็อาจจะมีปัญหากันบ้างในบ้าน การทะเลาะเบาะแว้งเป็นเรื่องธรรมดา”
<div class="ads_position_wrapper"></div>
“ครอบครัวเป็นสถาบันที่ใหญ่ที่สุดในโลก สำคัญมาก แฟมิลี่ซัพพอร์ต <em>เรารู้สึกว่าแม่ได้จากเป็นจากเราไปแล้ว นานแล้วล่ะ แต่คุณพ่อเพิ่งได้จากเป็นจากเราไปประมาณ 5-6 ปีที่แล้ว</em> และสองคนนี้ก็น่าจะตายจากกัน ประมาณ 8 ปีที่แล้ว ตายจากเป็น ทรมานกว่าตายจากตาย ก็เลยมีเหตุการณ์นั้นเกิดขึ้นมาตอนนี้”

<img class="alignnone wp-image-8163120 size-full" src="https://www.khaosod.co.th/wpapp/uploads/2024/03/icepreechaya_namcha-6.jpg" alt="ไอซ์ ปรีชญา น้ำตาคลอเล่าปัญหาครอบครัว" width="800" height="450" />

“ไอซ์เป็นคนอดทน ไม่พูดคำว่า ไม่ไหวแล้ว กับใครก็ตาม ทั้งที่ข้างในไม่ไหวแล้ว แต่ปากบอกว่าโอเคค่ะ ไม่เหนื่อย มาตลอด ทั้งที่ข้างในได้ตายไปแล้ว แต่ข้างนอกยังมีชีวิตอยู่”

<em>“บ้านของเราตอนนั้นอยู่ในสถานการณ์ที่เรียกว่าบ้านกำลังไฟไหม้ บ้านถูกไฟไหม้อยู่ เราอยู่ในนั้นกัน 3 คน อยู่ในบ้านที่ไฟไหม้ 10 ปี ที่ไม่ออกมาจากไฟ”</em>

“เหมือนครอบครัวดูรักกันดี อบอุ่นดี ทุกอย่างเพอร์เฟกต์ แต่จริงๆ แล้วเรารู้อยู่แก่ใจ ทุกสิ่งที่แสดงออกไปไม่ใช่การเสแสร้งแต่เป็นการที่เราอยากได้สิ่งนั้นต่างหาก”

<strong>หลังจากเข้ารับการรักษา 8 ปี ดีขึ้นไหม?</strong>
“ต้องบอกก่อนว่ามีประสบการณ์เยอะกับการรักษา การทานยา หรืออะไรก็แล้วที่จะช่วยเหลือตัวเองได้ ทำทุกอย่างเพื่อให้ได้มีชีวิตไปต่อ ที่ผ่านมาเหมือนใช้ชีวิตแบบ เซอร์ไวเวอร์โหมดทุกวัน ให้ผ่านวันนี้ ให้มันจบวันนี้ให้ได้ แล้วมันเหนื่อยมากๆ เราพยายามหาทางออก แล้วผ่านไม่ได้”

<img class="alignnone wp-image-8163117 size-full" src="https://www.khaosod.co.th/wpapp/uploads/2024/03/icepreechaya_namcha-4.jpg" alt="ไอซ์ ปรีชญา น้ำตาคลอเล่าปัญหาครอบครัว" width="1175" height="661" />

<em>“เราอยู่ในหลุมดินที่มีโคลนดูดอยู่ตลอดเวลา พยายามเอามือตะเกียกตะกายขึ้นมา แบบนั้นเลย มันดีขึ้นไหม มันดีขึ้น แต่มีบางช่วงที่เราหนักจริงๆ ถ้าต้นตอปัญหายังอยู่ มันก็ไม่ถูกแก้ไข ต่อให้ยาครอบจักรวาลก็ไม่ได้ช่วยเหลือ เพราะเป็นการรักษาที่ปลายเหตุ ต้นเหตุคือครอบครัว”</em>

“ถ้าย้อนเวลากลับไปได้ ก็ไม่อยากแก้ไขอะไร เพราะอาจไม่ได้มีเรื่องดีๆ ที่เกิดขึ้นกับเราตอนนี้ก็ได้ เราเลยไม่อยากย้อนกลับไป รู้สึกขอบคุณมากกว่า ถ้าเราไม่รู้จักความทุกข์ที่แท้จริง เราจะไม่เจอความสุขที่แท้จริง”
<div class="ads_position_wrapper mb-4"></div>
“ไอซ์รู้ว่าพ่อกับแม่รักไอซ์มากๆ และขอบคุณมากๆ ที่ทำให้เกิดมา ไอซ์ยังดีใจ แล้วถ้าให้เลือกพ่อกับแม่ได้ ก็ยังเลือกพ่อกับแม่อยู่ดี <em>ถ้าเป็นไปได้อยากได้กินข้าวพร้อมหน้าพร้อมตาบ้างในวันเกิด แค่นี้แหละ รักพ่อกับแม่ที่สุด แค่นี้ก็ดีใจที่สุดแล้ว ไอซ์ขอบคุณทุกคนที่เป็นกำลังใจ เป็นครอบครัวให้ไอซ์เสมอ”</em>

</div>
&nbsp;

&nbsp;
<div class="" data-google-query-id="CODRgZnsmIUDFRiKrAIdCfMNvw"></div>