&nbsp;

&nbsp;

&nbsp;

&nbsp;

&nbsp;

&nbsp;

<strong>ต้นเหตุจาก PM2.5 สามี อาจารย์ มช. ป่วยมะเร็งปอดเสียชีวิต เผยผลตรวจเนื้อเยื่อ ฝุ่นพิษทำให้ยีนส์กลายพันธุ์ หวังรัฐบาลใส่ใจการแก้ปัญหา ลดความรุนแรงให้ได้</strong>

หลัง <strong>ผศ.ดร.พิชญ์อาภา พิศุทธ์เศรณี</strong> สำนักวิชาการระหว่างประเทศ คณะรัฐศาสตร์และรัฐประศาสนศาสตร์ มหาวิทยาลัยเชียงใหม่ โพสต์เฟซบุ๊ก <strong>“รายนามคณาจารย์ มหาวิทยาลัยเชียงใหม่ ที่เสียชีวิตเพราะมะเร็งปอด ในรอบ 2 ปี</strong>

มีนาคม 2565 . <strong>รศ.ดร.ภาณุวรรณ จันทวรรณกูร</strong> ภาควิชาชีววิทยา คณะวิทยาศาสตร์ มหาวิทยาลัยเชียงใหม่

กันยายน 2566 . <strong>รศ.ดร.มงคล รายะนาคร</strong> ภาควิชาเคมี คณะวิทยาศาสตร์ มหาวิทยาลัยเชียงใหม่ และท่านเป็นอดีตคณบดีของคณะวิทยาศาสตร์ มหาวิทยาลัยเชียงใหม่

ท่านริเริ่มศึกษาฝุ่นพิษมาตั้งแต่ปี 2550 ที่ยังไม่มีใครรู้จัก PM2.5 ในชื่อโครงการวิจัยเรื่องการวิเคราะห์เพื่อหามลพิษทางอากาศในอนุภาคฝุ่นในจังหวัดเชียงใหม่และจังหวัดลำพูน ทุนวิจัยจาก สกว.

ธันวาคม 2566 .. <strong>นพ.กฤตไท ธนกฤตสมบัติ</strong> อาจารย์ประจำศูนย์ระบาดวิทยาคลินิกและสถิติศาสตร์คลินิก ภาควิชาเวชศาสตร์ครอบครัว คณะแพทยศาสตร์ มหาวิทยาลัยเชียงใหม่
<div class="ads_position_wrapper"></div>
เมษายน 2567 ..<strong> ศ.ดร.ระวิวรรณ โอฬารรัตน์มณี</strong>คณบดีคณะสถาปัตยกรรมศาสตร์ มหาวิทยาลัยเชียงใหม่

<strong>ยังต้องรอให้สูญเสียอีกเท่าไร จึงจะแก้ปัญหาการเผาและ PM2.5 ????”
<a href="https://www.khaosod.co.th/wpapp/uploads/2024/04/435317772_833041782192985_4816813880275319004_n-696x392-1.jpg"><img class="aligncenter size-full wp-image-8175986" src="https://www.khaosod.co.th/wpapp/uploads/2024/04/435317772_833041782192985_4816813880275319004_n-696x392-1.jpg" alt="" width="696" height="392" /></a>
</strong>

<strong>“รายนามคณาจารย์ มหาวิทยาลัยเชียงใหม่ ที่เสียชีวิตเพราะมะเร็งปอด</strong>
<ul>
 	<li class="udsg__main-title"><strong><a href="https://www.khaosod.co.th/special-stories/news_8174604" target="_blank" rel="noopener">พิษฝุ่นเชียงใหม่ เปิดรายชื่อ อาจารย์ มช. มะเร็งปอด คร่าชีวิต ผลกระทบ PM2.5</a></strong></li>
 	<li class="udsg__main-title"><strong><a href="https://www.khaosod.co.th/around-thailand/news_8170184" target="_blank" rel="noopener">เชียงใหม่ ออกประกาศ เขตพื้นที่ประสบสาธารณภัย อากาศยังแย่ ที่ 1 โลก</a></strong></li>
</ul>
<div class="udsg__meta-wrap">
<div class="udsg__meta-left"></div>
</div>
ต่อเรื่องดังกล่าว <strong>นพ.รังสฤษฎ์ กาญจนะวณิชย์</strong>อายุรแพทย์โรคหัวใจ และที่ปรึกษาศูนย์ความเป็นเลิศทางการแพทย์ คณะแพทยศาสตร์ มหาวิทยาลัยเชียงใหม่ เปิดเผยว่า ช่วงนี้มีข่าวร้ายเกี่ยวกับการเสียชีวิตอาจารย์มหาวิทยาลัยเชียงใหม่ ซึ่งพบว่าเสียชีวิตด้วยโรคมะเร็งปอด 4 ราย

<a href="https://www.khaosod.co.th/wpapp/uploads/2024/04/IMG_1778_aJ5JM4k.jpeg"><img class="aligncenter size-large wp-image-8175988" src="https://www.khaosod.co.th/wpapp/uploads/2024/04/IMG_1778_aJ5JM4k-696x391.jpeg" alt="" width="696" height="391" /></a>

จากการตรวจสอบพบว่าเป็นผู้ป่วยมะเร็งปอดโดยที่ไม่มีประวัติการสูบบุหรี่ ซึ่งปกติจะมีสัดส่วนที่น้อย แต่ในพื้นที่ภาคเหนือตอนบนโดยเฉพาะอย่างยิ่ง จ.เชียงใหม่ กลับพบผู้ป่วยโรคมะเร็งมีสัดส่วนที่สูงมากกว่าที่อื่น

จากการศึกษาวิจัยจากต่างประเทศพบว่าการมาอยู่ในพื้นที่ ที่มี PM 2.5 ในระดับที่ไม่ปลอดภัยเป็นระยะเวลานานมีโอกาสกระตุ้นให้เกิดการเปลี่ยนแปลงของยีนส์ทำให้มีโอกาสที่เกิดมะเร็งปอดสูงขึ้นอย่างมากเป็นระยะเวลา 2-3 ปีก็มีความเสี่ยงแล้ว

ซึ่งไม่ใช้เป็นการได้รับผลกระทบระยะสั้นหรือแค่แสบตา ตาแดง แสบจมูก หากเป็นการสะสมของพิษ และส่งผลกระทบกับสุขภาพอย่างรุนแรงทั้งโรคมะเร็งปอด โรคหัวใจ โรคหลอดเลือดสมองตีบ เป็นเรื่องซึ่งมันไม่ได้เกิดช่วงที่หมอกควันปกคลุมแต่เป็นการสะสมของพิษระยะยาว
<a href="https://www.khaosod.co.th/wpapp/uploads/2024/04/IMG_1787_tavRBKg-scaled.jpeg"><img class="aligncenter size-large wp-image-8175990" src="https://www.khaosod.co.th/wpapp/uploads/2024/04/IMG_1787_tavRBKg-696x522.jpeg" alt="" width="696" height="522" /></a>

ขณะที่ ที่วัดสวนดอกพระอารามหลวง ที่ตั้งบำเพ็ญกุศลศพ <strong>ศ.ดร.ระวิวรรณ โอฬารรัตน์มณี</strong> คณบดีคณะสถาปัตยกรรมศาสตร์ มหาวิทยาลัยเชียงใหม่

<strong>นายจิตรกร โอฬารรัตน์มณี</strong> สามีของ <strong>ศ.ดร.ระวิวรรณ </strong>เปิดเผยว่า ภรรยาเริ่มป่วยด้วยโรคมะเร็งปอดเมื่อประมาณ 1 ปีที่ผ่านมา ตอนแรกคิดว่าภรรยาป่วยเป็นลองโควิด แต่ช่วงหนึ่งมีอาการไอ และมีเลือดออกมา จึงตัดสินใจตรวจสุขภาพที่คณะแพทย์ศาสตร์มหาวิทยาลัยเชียงใหม่ พบว่าป่วยเป็นโรคมะเร็งปอดระยะที่ 4

หลังจากนั้นทางแพทย์เจ้าของไข้ จึงวางแนวทางในการรักษา เริ่มจากการหาสาเหตุของการเกิดมะเร็งว่ามะเร็งปอดตัวนี้มันเกิดจากอะไร<strong> โดยการนำตัวอย่างเนื้อเยื่อไปตรวจ พบว่าเป็นผลจาก PM 2.5 ทำให้เกิดยีนส์กลายพันธุ์เกิดขึ้น</strong> ซึ่งยีนส์กลายพันธุ์ตัวนี้มักเกิดกับผู้หญิงเอเชีย

อย่างไรก็ตามอยากฝากถึงรัฐบาลว่าจริงๆเราพบปัญหา PM 2.5 มานานแล้ว เพียงแต่ว่ามันไม่ได้เกิดผลกระทบกับเราอย่างชัดเจนเราจึงไม่ให้ความสำคัญกับเรา แต่เมื่อวันหนึ่งถ้าคนในครอบครัว หรือตัวเราเองป่วยเป็นมะเร็งปอด เราจะรู้ทันทีว่า PM 2.5 มันเป็นผลกระทบที่ร้ายแรงมาก

<a href="https://www.khaosod.co.th/wpapp/uploads/2024/04/IMG_1781_0EQKDgf.jpeg"><img class="aligncenter size-large wp-image-8175989" src="https://www.khaosod.co.th/wpapp/uploads/2024/04/IMG_1781_0EQKDgf-696x391.jpeg" alt="" width="696" height="391" /></a>

อยากให้กรณีของ อ.ระวิวรรณ เป็นกรณีศึกษาว่า หลังจากนี้ทุกฝ่ายไม่ว่าจะเป็นภาครัฐ หรือผู้มีส่วนเกี่ยวข้อง ถ้าใส่ใจในการแก้ไขปัญหามากกว่านี้ อย่างน้อยที่สุดมันอาจไม่ทำให้ปัญหาหมอกควันหายไปแต่หวังว่าให้ลดความรุนแรงลงได้ก็จะเป็นเรื่องที่ดี
<div class="ads_position_wrapper mb-4"></div>
นายจิตรกรกล่าวเพิ่มเติมว่า ครอบครัวจะมอบร่าง อ.ระวิวรรณ ให้คณะแพทย์ศาสตร์ มหาวิทยาลัยเชียงใหม่ ต่อไปตามที่ อ.ระวิวรรณ เคยตั้งใจไว้

&nbsp;

&nbsp;

&nbsp;