เมื่อ วันนี้ (7 ส.ค. 66) นายชูวิทย์ กมลวิศิษฎ์ นำเอกสารหลักฐานมายื่นต่อสำนักงาน ป.ป.ช.เพื่อขอให้ตรวจสอบการปฏิบัติหน้าที่
ของเจ้าหน้าพนักงานที่ดินเขตพระนคร กรณีการปล่อยปละละเลยให้มีการหลีกเลี่ยงภาษีโอนซื้อขายที่ดิน เข้าข่ายความผิด ม.157

<img src="https://sv1.picz.in.th/images/2023/08/08/MLIwIZ.md.jpeg" alt="MLIwIZ.md.jpeg" />

นายชูวิทย์ ได้อธิบาย หลังมีการพาดพิงถึงตนเองว่ามีข้อขัดแย้งกับนายเศรษฐา เพราะการที่ซื้อขายที่ดินที่ไม่ลงตัว นายชูวิทย์ยืนยันว่า
ตนเองกับนายเศรษฐา พบกันจริง เมื่อวันที่ 8 กันยายน 2565 โดยนายเศรษฐาเชิญตนเองไปพบที่ย่านอ่อนนุช แต่ยังไม่มีการทำสัญญา
ตกลงซื้อขายที่ดินแต่อย่างใด เนื่องจากที่ดินของตนเองยังติดสัญญาการซื้อขายกับบริษัท ไรมอน แลนด์ ซึ่งตกลงซื้อขายกันในราคา

<img src="https://sv1.picz.in.th/images/2023/08/08/MLIKtI.md.jpeg" alt="MLIKtI.md.jpeg" border="0" />

1,600 ล้านบาท โดย ไรมอน แลนด์ ได้มีการมีการจ่ายมัดจำมาแล้ว 400 ล้านบาท ยังคงเหลือค้างชำระอีก 1,200 ล้านบาท ซึ่ง
ต้องชำระภายในเดือนธันวาคม 2565 ต่อมามาขอขยายสัญญา ตนก็คิดดอกเบี้ยตามกฎหมาย ตนเองทำธุรกรรมหรือซื้อขายที่ดินดังกล่าว
ไม่ได้โดยเด็ดขาด เนื่องจากติดสัญญาดังกล่าวอยู่ มีหลักฐานชัดเจน และในการพูดคุยกันในวันนั้น นายเศรษฐา ยังบอกกับตนเองว่าในชีวิตนี้

ไม่เคยคิดที่จะเป็นนักการเมือง แต่สุดท้ายกลับยกตัวเองขึ้นมาเป็นเเคนดิเดตนายกรัฐมนตรีของพรรคเพื่อไทย นอกจากนั้น นายชูวิทย์ ได้โชว์หลักฐาน
เป็นเเชทการสนทนากับนายเศรษฐา ในวันที่ 16 กันยายน ปี 2565 ซึ่งนายชูวิทย์ได้ส่งข้อความไปว่า “ผมเห็นว่าวันก่อน คุณค่อนข้างหงุดหงิด
รักษาสุขภาพดีกว่าครับ อายุก็ห่างกับผมไม่มาก มีความสุขใจดีกว่า เงินก็มีเยอะอยู่แล้ว” จากนั้นก็ส่งข้อความไปอีกประโยค ว่า “รู้จักกันนานๆ
<div id="ezoic-pub-ad-placeholder-113" data-inserter-version="2"></div>
<img src="https://sv1.picz.in.th/images/2023/08/08/MLIZoP.md.jpeg" alt="MLIZoP.md.jpeg" border="0" />

มากๆ ดีกว่าครับ อนาคตคุณยังอีกไกล” ทางด้านนายเศรษฐา ก็ส่งข้อความกลับมาว่า “ขอโทษที่ทำให้รู้สึกอย่างนั้นครับ ไม่ได้หงุดหงิดเลยครับ
เป็นคนใจร้อน อยากให้ถึงเป้าหมาย มีเงินน้อยกว่าคุณชูวิทย์ มีรายจ่ายเยอะกว่าครับ” นายชูวิทย์ กล่าวว่าหลังจากนั้นในเดือนธันวาคมปี 65 นายเศรษฐา

ได้ส่งกระเช้ามาให้เพื่ออวยพรปีใหม่ ตนเองจึงได้ส่งข้อความอวยพรกลับไปให้ ซึ่งจะเห็นว่าการพูดคุยและการพบเจอกันนั้น เป็นความสัมพันธ์ที่ดี ไม่ได้มี
ปัญหาหรือเรื่องขุ่นข้องหมองใจใดๆ กัน ซึ่งตนพิพากษ์วิจารณ์นายเศรษฐาด้วยใจเป็นธรรม ในกรณีที่นายเศรษฐาจะเป็นนายกรัฐมนตรี ถึงแม้นายเศรษฐาจะฟ้องร้องตน ก็ฟ้องไป
<div id="ezoic-pub-ad-placeholder-114" data-inserter-version="2"></div>
<img src="https://sv1.picz.in.th/images/2023/08/08/MLIcJt.md.jpeg" alt="MLIcJt.md.jpeg" border="0" />

ส่วนกรณีที่นายวิญญัติ ชาติมนตรี ทนายของนายเศรษฐาได้ไปยื่นฟ้องนายชูวิทย์ ในความผิดฐานหมิ่นประมาทโดยการโฆษณา จากการที่นายชูวิทย์แฉว่านายเศรษฐา
เลี่ยงภาษีซื้อขายที่ดินผืนดังกล่าวนั้น นายชูวิทย์ มองว่า เป็นการจงใจขุดหลุมพรางของตนเอง ตั้งแต่การแถลงข่าวแฉครั้งที่แล้ว เนื่องจากตนยังมีหลักฐานเด็ด
ที่ระบุว่าการซื้อขายที่ดินดังกล่าว ไม่ได้เป็นการวางแผนภาษีแต่เป็นการจงใจหลีกเลี่ยงการเสียภาษี ทำให้รัฐต้องเสียประโยชน์กว่า 521 ล้านบาท ซึ่งตนเองมี

หลักฐานเป็นหนังสือที่ลงนามโดยอดีตอธิบดีกรมที่ดิน 2 คนในปี 2552 และ 2556 ถึงผู้ว่าราชการจังหวัดทั่วประเทศ หนังสือดังกล่าว ระบุว่า การซื้อขายที่ดินใน
ลักษณะโฉนดแปลงเดียว ไม่สามารถทำสัญญาซื้อขายกันคนละฉบับ หรือเป็นการกระทำที่กระจายภาษี ซึ่งไม่สามารถทำได้ ซึ่งการซื้อขายที่ดินครั้งนี้ ผู้ซื้อคือ

บมจ.แสนสิริ ต้องเป็นผู้รับผิดชอบในการเสียภาษีโอนที่ดิน จึงตกลงกับผู้ขายในการแบ่งโอนเป็นรายย่อย 12 ราย เพื่อเลี่ยงการโอนในรูปแบบของคณะบุคคล
ซึ่งจะมีการเสียภาษีที่สูงกว่า ดังนั้นจึงเห็นว่านายเศรษฐาไม่มีคุณสมบัติเหมาะที่จะเป็นนายกฯ นอกจากนี้ นายชูวิทย์ ยังเปิดคำพิพากษาศาลอุทธรณ์ คดีชำนัญพิเศษ
153/2563 ใจความว่า “…การที่ นาย ก. โอนกรรมสิทธิ์ในที่ดินทั้ง 8 แปลง ในวันทำการของทางราชการติดต่อกัน 4 วัน โดยไม่ปรากฎข้อห้าม ข้อจำกัด

<img src="https://sv1.picz.in.th/images/2023/08/08/MLIife.md.jpeg" alt="MLIife.md.jpeg" border="0" />

หรือพฤติกรรมพิเศษ ที่จะทำให้ไม่สามารถทำการโอนดังกล่าวได้ในคราวเดียวกัน ย่อมเป็นการขาดเหตุผลตามปกติทางการค้า ทั้งเป็นการแจ้งชัดว่าโจทก์ผู้จ่ายเงิน
ได้พึงประเมินและมีหน้าที่หักภาษีเงินได้ ณ ที่จ่าย ตามมาตรา 50(5)(ข) จากฐานภาษี ในการโอนที่ดินทั้ง 8 แปลง แต่กลับสมรู้กับนาย ก เพื่อทำให้มีการหักภาษีนำส่งไม่ครบถ้วนถูกต้อง
<div id="ezoic-pub-ad-placeholder-116" data-inserter-version="2"></div>
<img src="https://sv1.picz.in.th/images/2023/08/08/MLIR5l.md.jpeg" alt="MLIR5l.md.jpeg" border="0" />

ทำให้นาย ก ได้รับประโยชน์ทางภาษีอากร โดยคำนวณภาษีเงินได้หัก ณ ที่จ่ายต่ำกว่าฐานภาษีที่แจ้งจริงถึงจำนวน … บาท ทำให้รัฐเสียหาย บริษัท ข จึงต้องร่วมรับ
ผิดชอบกับนาย ก ในการเสียภาษีที่ต้องชำระตามจำนวนเงินภาษี…” ซึ่งเป็นกรณีคล้ายกัน ศาลชี้แล้วว่ามีความผิด ส่วนเรื่องที่นายพร้อมพงศ์ นพฤทธิ์ ผู้ช่วยหาเสียงพรรคเพื่อไทย

<img src="https://sv1.picz.in.th/images/2023/08/08/MLIxVk.md.jpeg" alt="MLIxVk.md.jpeg" border="0" />

ออกมาแถลงข่าวว่าปมเหตุของการที่ตนออกมาแฉ มาจากตกลงซื้อขายที่ดินของนายชูวิทย์ ไม่ลงตัวนั้น นายชูวิทย์ก็ยังยืนยันว่า ที่ดินของตนเองไม่สามารถซื้อขายกับใครได้
เนื่องจากติดสัญญากับบริษัท ไร มอน แลนด์ ส่วนกรณีนายพร้อมพงษ์ ที่ออกมาถามว่าสิ่งที่ตนออกมาเเฉ ต้องการตำแหน่งทางการเมืองหรือไม่ นายชูวิทย์ กล่าวว่า ในสมัย

ที่ตนเองติดคุก นายพร้อมพงษ์อยู่ในห้องที่ 11 ซึ่งเวลานายพร้อมพงษ์เดินในคุก ก็จะมีคนเดินตาม คอยนวดให้ซ้ายขวา ตลอดเวลา แต่สิ่งที่ตนอยากบอกว่า นายพร้อมพงษ์
ยังไม่เข็ดเหรอที่เคยไปติดคุก ส่วนกรณีที่มีคนกล่าวหาว่าสิ่งที่ตนออกมาแฉนั้นเพื่อจะยกตำแหน่งนายกรัฐมนตรีให้กับ พล.อ.ประวิตร วงษ์สุวรรณ หรือไม่ ตนเองไม่ได้มีปัญหา

<img src="https://sv1.picz.in.th/images/2023/08/08/MLIUSv.md.jpeg" alt="MLIUSv.md.jpeg" border="0" />

กับพรรคเพื่อไทย เพราะแคนดิเดตนายก ยังมีอีก 2 คน นั่นคือ นางสาวแพทองธาร ชินวัตร และ นายชัยเกษม นิติศิริ ดังนั้นสิ่งที่ถูกกล่าวหาจึงไม่เป็นความจริง อีกทั้งสิ่งที่ตน
ออกมาแฉทั้งหมดก็มีพยานหลักฐาน มีลายลักษณ์อักษร“หากคนที่จะเป็นนายกรัฐมนตรี มีเล่ห์เหลี่ยมทางการค้า ออกอุบายหลีกเลี่ยงภาษี ผมรับไม่ได้ เพราะสิ่งที่กระทำนั้นไม่ใช่เป็น
การวางแผนภาษี แต่เป็นการวางแผนโกงภาษี ทำให้รัฐได้รับความเสียหาย 521 ล้านบาท ดังนั้นจึงมองว่า นายเศรษฐา ไม่มีคุณสมบัติเพียงพอในการเป็นนายกรัฐมนตรี”

นอกจากนี้ นายชูวิทย์ ยังทิ้งท้ายอีกว่า ตนพร้อมแฉต่อไป ขอเรียกตัวเองเป็นนักแฉแห่งชาติ ได้แฉจนสะเทือนถึงเก้าอี้นายกรัฐมนตรีก่อนจะจากโลกนี้ไป ติงเพื่อไทย-เศรษฐา
นำแต่เรื่องส่วนตัวนายชูวิทย์ ออกมาโจมตีกลับ แต่ไม่ชี้แจงเรื่องผลประโยชน์ของชาติที่หลบเลี่ยงภาษี ยืนยันไม่กลัวเพราะมีหลักฐานแน่น พูดเพื่อรักษาผลประโยชน์ประเทศชาติ อยากมีนายกรัฐมนตรีที่ซื่อสัตย์ สุจริต

<img src="https://sv1.picz.in.th/images/2023/08/08/MLIqiE.md.jpeg" alt="MLIqiE.md.jpeg" border="0" />