&nbsp;

&nbsp;

&nbsp;

&nbsp;

&nbsp;

<strong>เก๋งยางระเบิด พุ่งตกข้างทาง จู่ๆไฟลุกท่วม ไหม้วอดทั้งคัน พลเมืองดี ช่วย 2 ชีวิตออกมาจากรถ ได้อย่างปลอดภัย เจ้าหน้าที่ระดมฉีดน้ำ</strong>

เมื่อเวลา 12.15 น. วันที่ 7 ก.พ.2567 <strong>พ.ต.ท.ชายชาญ กมุทชาติ</strong> สารวัตรสอบสวน(เวร) สภ.หนองหญ้าปล้อง จ.เพชรบุรี รับแจ้งเหตุรถเก๋งยางระเบิดเสียหลักตกข้างทาง ส่งผลให้เพลิงลุกไหม้ตัวรถและมีคนติดอยู่ภายใน

นำกำลังตรวจสอบ พร้อมประสาน หน่วยกู้ภัยมูลนิธิสว่างสรรเพชญธรรมสถาน หน่วยดับเพลิง อบต.ท่าตะคร้อ ร่วมสนับสนุน
<a href="https://www.khaosod.co.th/wpapp/uploads/2024/03/326602.jpg"><img class="aligncenter size-large wp-image-8128218" src="https://www.khaosod.co.th/wpapp/uploads/2024/03/326602-696x522.jpg" alt="" width="696" height="522" data-loaded="true" /></a>

ที่เกิดเหตุริมถนนสายหนองควง-หนองหญ้าปล้อง ใกล้ศาลเจ้าแจง หมู่ 4 ต.ท่าตะคร้อ อ.หนองหญ้าปล้อง จ.เพชรบุรี พบรถเก๋ง ทะเบียนสมุทรสาคร ยางระเบิดเสียหลักตกถนนเข้าไปอยู่ในป่าข้างทาง เพลิงกำลังลุกไหม้อย่างรุนแรง

ส่วนผู้ขับขี่และผู้โดยสารทั้ง 2 ราย พลเมืองดีที่ผ่านมาพบเห็น เข้าให้การช่วยเหลือนำตัวออกมาได้อย่างปลอดภัย ทราบชื่อคนขับ คือ <strong>นายธนวัฒน์ (สงวนนามสกุล)</strong> อายุ 44 ปี ชาว จ.สมุทรสาคร
<a href="https://www.khaosod.co.th/wpapp/uploads/2024/03/187773.jpg"><img class="aligncenter size-large wp-image-8128217" src="https://www.khaosod.co.th/wpapp/uploads/2024/03/187773-696x392.jpg" alt="" width="696" height="392" /></a>

ต่อมา <strong>นายสุชาติ เต็งประเสริฐ</strong> นายก อบต.ท่าตะคร้อ พร้อมเจ้าหน้าที่หน่วยดับเพลิงฯ เร่งเข้าควบคุมเพลิง ใช้เวลาประมาณ 10 นาที จึงสามารถควบคุมเพลิงเอาไว้ได้ ตรวจสอบพบว่ารถถูกเพลิงไหม้รถได้รับความเสียหายไปทั้งคัน
<div class="ads_position_wrapper"></div>
<div class="ads_position_wrapper mb-4"></div>
สอบถาม นายสมสุข วิริยะอุดมผล ผู้พบเห็นเหตุการณ์ เล่าว่า ตนกำลังขับรถตามเก๋งคันดังกล่าวมา และสังเกตเห็นว่ายางรถระเบิดเสียงดังสนั่น ก่อนรถคันดังกล่าวจะเสียหลักตกลงไปอยู่ริมถนนและมีเพลิงลุกไหม้ขึ้นมาอย่างรวดเร็ว ตนจึงได้ออกจากรถลงไปให้การช่วยเหลือ
<a href="https://www.khaosod.co.th/wpapp/uploads/2024/03/17585_0.jpg"><img class="aligncenter size-large wp-image-8128216" src="https://www.khaosod.co.th/wpapp/uploads/2024/03/17585_0-696x522.jpg" alt="" width="696" height="522" /></a>

&nbsp;

&nbsp;