<img style="display: block;" title="728" src="https://www.matichon.co.th/wp-content/uploads/2023/09/728-52.jpg" sizes="(max-width: 728px) 100vw, 728px" srcset="https://www.matichon.co.th/wp-content/uploads/2023/09/728-52.jpg 728w, https://www.matichon.co.th/wp-content/uploads/2023/09/728-52-300x214.jpg 300w, https://www.matichon.co.th/wp-content/uploads/2023/09/728-52-100x70.jpg 100w, https://www.matichon.co.th/wp-content/uploads/2023/09/728-52-588x420.jpg 588w" alt="" width="728" height="520" />

เปิดคำสั่ง ให้ พ.ต.ต.เกียรติศักดิ์ สมสุข สว.สส.สภ.กระทุ่มแบน – ร.ต.ท.นิมิตร สลิดกุล รอง สว.จร.สภ.เมืองนครปฐม ออกจากราชการ เอี่ยวคดีฆ่าสารวัตรทางหลวง

จากกรณีมีการออกหมายจับ 6 นายตำรวจ ที่ไปร่วมงานเลี้ยงบ้านกำนันนก และมีเอี่ยวกับคดียิง พ.ต.ต.ศิวกร สายบัว สว.ส.ทล.1 กก.2 บก.ทล. เสียชีวิต หลังสอบสวนแล้วพบว่ามีส่วนช่วยทำลายหลักฐาน และพาผู้ต้องหาหลบหนี ตามที่เสนอข่าวไปนั้น

ความคืบหน้า เมื่อวันที่ 10 กันยายน ผู้สื่อข่าวรายงานว่า มีหนังสือคำสั่ง ตำรวจภูธรจังหวัดสมุทรสาคร ที่ 371/2566 เรื่อง ให้ข้าราชการตำรวจออกจากราชการไว้ก่อน ระบุว่า ด้วยพันตำรวจตรีเกียรติศักดิ์ สมสุข ตำแหน่ง สารวัตรสืบสวน สถานีตำรวจภูธรกระทุ่มแบน จังหวัดสมุทรสาคร มีกรณีถูกกล่าวหาว่ากระทำผิดวินัยอย่างร้ายแรง จนถูกตั้งกรรมการสอบสวน

โดยต้องหาคดีอาญา ตามหมายจับศาลจังหวัดนครปฐม ที่ จ.476/2566 ลงวันที่ 9 กันยายน 2566 ข้อหา “เป็นเจ้าพนักงาน ปฏิบัติหรือละเว้นการปฏิบัติหน้าที่โดยมิขอบ เพื่อให้เกิดความเสียหายแก่ผู้หนึ่งผู้ใด หรือปฏิบัติหรือละเว้นการปฏิบัติหน้าที่โดยทุจริต เพื่อจะช่วยผู้อื่นมิให้ต้องรับโทษ หรือให้ได้รับโทษน้อยลง ร่วมกันทำให้เสียหาย ทำลาย ซ่อนเร้น เอาไปเสีย หรือทำให้สูญหาย หรือไร้ประโยชน์ซึ่งพยานหลักฐานในการกระทำความผิด ร่วมกันช่วยผู้อื่นซึ่งเป็นผู้กระทำความผิด หรือเป็นผู้ต้องหาว่ากระทำความผิด อันมิใช่ความผิดลหุโทษเพื่อไม่ให้ต้องโทษ โดยให้พำนักแก่ผู้นั้น โดยซ่อนเร้นหรือโดยช่วยผู้นั้นด้วยประการใด เพื่อไม่ให้ถูกจับกุม”

<img style="display: block;" src="https://www.matichon.co.th/wp-content/uploads/2023/09/1-96.jpg" sizes="(max-width: 481px) 100vw, 481px" srcset="https://www.matichon.co.th/wp-content/uploads/2023/09/1-96.jpg 481w, https://www.matichon.co.th/wp-content/uploads/2023/09/1-96-207x300.jpg 207w, https://www.matichon.co.th/wp-content/uploads/2023/09/1-96-290x420.jpg 290w" alt="" width="481" height="696" data-has-syndication-rights="1" data-portal-copyright="Matichon Public Co.,Ltd." />

เหตุเกิดเมื่อวันที่ 6 กันยายน สถานที่เกิดเหตุภายในบ้านพักของนายประวีณ หรือนก จันทร์คล้าย กำนันตำบลตาก้อง อำเภอเมือง จังหวัดนครปฐม และมีเหตุให้ออกจากราชการไว้ก่อนตามกฎ ก.ตร.

นอกจากนี้ ยังมีหนังสือคำสั่งตำรวจภูธรจังหวัดนครปฐม ที่ 428/ 2566 เรื่อง ให้ข้าราชการตำรวจออกจากราชการไว้ก่อน ด้วย ร้อยตำรวจโท นิมิตร สลิดกุล ตำแหน่ง รองสารวัตร (ปฏิบัติการสายงานจราจร) สถานีตำรวจภูธรเมืองนครปฐม จังหวัดนครปฐม มีกรณีถูกกล่าวหาว่ากระทำผิดวินัยอย่างร้ายแรงจนถูกตั้งกรรมการสอบสวน

โดยต้องหาคดีอาญาข้อหา “เป็นเจ้าพนักงาน ปฏิบัติหรือละเว้นการปฏิบัติหน้าที่โดยมิชอบ เพื่อให้เกิดความเสียหายแก่ผู้หนึ่งผู้ใด หรือปฏิบัติหรือละเว้นการปฏิบัติหน้าที่โดยทุจริต เพื่อจะช่วยเหลือผู้อื่นมิให้ต้องรับโทษ หรือให้รับโทษน้อยลง,

ร่วมกันทำให้เสียหาย ทำลาย ช่อนเร้น เอาไปเสีย หรือทำให้สูญหายหรือไร้ประโยชน์ ซึ่งพยานหลักฐานในการกระทำความผิด, ร่วมกันช่วยผู้อื่นซึ่งเป็นผู้กระทำความผิด หรือเป็นผู้ต้องหาว่ากระทำความผิด อันมิใช่ความผิดลหุโทษ เพื่อไม่ให้ต้องโทษ โดยให้พำนักแก่ผู้นั้น โดยซ่อนเร้น หรือช่วยผู้นั้นด้วยประการใด เพื่อไม่ให้ถูกจับกุม”

เหตุเกิดเมื่อวันที่ 6 กันยายน 2566 เวลาประมาณ 21.30 น. ที่บ้านเลขที่ 55/1 หมู่ 2 ตำบลตาก้อง อำเภอเมืองนครปฐม จังหวัดนครปฐม และมีเหตุให้ออกจากราชการไว้ก่อนตาม กฎ ก.ตร.ว่าด้วยการสั่งพักราชการและการสั่งให้ออกจากราชการไว้ก่อน พ.ศ.2547 ข้อ 3 (1) (2) (3)

<img style="display: block;" src="https://www.matichon.co.th/wp-content/uploads/2023/09/2-64.jpg" sizes="(max-width: 506px) 100vw, 506px" srcset="https://www.matichon.co.th/wp-content/uploads/2023/09/2-64.jpg 506w, https://www.matichon.co.th/wp-content/uploads/2023/09/2-64-218x300.jpg 218w, https://www.matichon.co.th/wp-content/uploads/2023/09/2-64-305x420.jpg 305w" alt="" width="506" height="696" data-has-syndication-rights="1" data-portal-copyright="Matichon Public Co.,Ltd." />

ที่มา : ข่าวสด