&nbsp;

&nbsp;

&nbsp;

&nbsp;

&nbsp;

&nbsp;

&nbsp;

<strong>พี่เขยโหด ทะเลาะกับน้องสาวเมียผ่านเฟซบุ๊ก คว้าปืนมาไล่ยิงโดนขา-ท้อง 2 นัดหนีหัวซุกหัวซุน ก่อนลั่นไกซ้ำแต่ถูกเมียตัวเอง ที่เป็นพี่สาวโดดขวาง บังกระสุนดับแทน</strong>

เมื่อเวลา 02.00 น.วันที่ 22 มีนาคม 2567 ร.ต.อ.เสริมศักดิ์ มุ่งกลีบกลาง รอง สว.(สอบสวน) สภ.ปากช่อง จ.นครราชสีมา ได้รับแจ้งเหตุ คนร้ายใช้อาวุธปืนยิงผู้อื่นได้รับบาดเจ็บและเสียชีวิต ภายในซอยบ้านทรงไทย ถนนเทศบาล38 ต.หนองสาหร่าย อ.ปากช่อง จ.นครราชสีมา
<div class="ads_position_wrapper"></div>
จึงรายงานผู้บังคับบัญชาทราบ แล้วรีบรุดออกไปตรวจสอบ พร้อมด้วย พ.ต.อ.วีรพล ระเบียบโพธิ์ ผกก. และเจ้าหน้าที่อาสากู้ภัยสว่างวิชชาธรรมปากช่อง

ที่เกิดเหตุ หน้าบ้านพบร่าง น.ส.น้องนุช เพิ่มพิพัฒน์ อายุ 41 ปี เจ้าของบ้าน ถูกยิงด้วยอาวุธปืน ไม่ทราบขนาด เข้าบริเวณด้านหลังเสียชีวิต ภายในบ้านพบผู้บาดเจ็บ 1 คน คือน.ส.นิตยา เพิ่มพิพัฒน์ อายุ 39 ปี น้องสาวผู้ตาย ถูกยิงด้วยอาวุธปืนขนาดเดียวกัน บริเวณขาขวา 1 นัดและหน้าท้อง 1 นัด เจ้าหน้าที่กู้ภัยรีบนำส่ง รพ.ปากช่องนานา
<div id="attachment_8151068" class="wp-caption aligncenter"><img class="wp-image-8151068 size-full" src="https://www.khaosod.co.th/wpapp/uploads/2024/03/5._%E0%B8%8D%E0%B8%B2%E0%B8%95%E0%B9%86_%E0%B8%A3%E0%B8%B3%E0%B9%83%E0%B8%AB%E0%B8%81%E0%B8%AD%E0%B8%94%E0%B8%81%E0%B8%99.jpg" alt="พี่เขยโหด ทะเลาะน้องสาวเมียคว้าปืนไล่ยิง แต่เมียตัวเองโดดขวางเลยถูกยิงดับ" width="800" height="450" aria-describedby="" />
<p class="wp-caption-text">พี่เขยโหด ทะเลาะน้องสาวเมียคว้าปืนไล่ยิง แต่เมียตัวเองโดดขวางเลยถูกยิงดับ</p>

</div>
<div class="ads_position_wrapper"></div>
ตรวจสอบบริเวณโดยรอบ พบปลอกกระสุนปืน ขนาด 320 ซิกซาวเออร์ ตกอยู่ 3 ปลอก หัวกระสุนปืน 2 หัว และเศษขวดแก้วแตกกระจาย จึงเก็บไว้เป็นหลักฐาน จากการสอบสวนทราบว่า ผู้ก่อเหตุคือนายอธิรัตน์ หอมจันทึก อายุ 28 ปี แฟนของผู้ตาย หลังก่อเหตุได้หลบหนีไป
<div class="ads_position_wrapper"></div>
ต่อมา พ.ต.ท.วัชระ เลียบสูงเนิน สว.สส.สภ.ปากช่อง ได้นำเจ้าหน้าที่ตำรวจชุดสืบสวนติดตาม และสามารถจับกุมไว้ได้ พร้อมอาวุธปืนที่ก่อเหตุ ก่อนควบคุมตัวมาสอบสวน

จากการสอบสวนทราบว่า คนร้ายคบหาเป็นแฟนอยู่กินกับผู้ตาย ซึ่งมีอาชีพแม่ค้า ขายผักสดที่ตลาดสดมิตรภาพ แต่มีปัญหากับน.ส.นิตยา และแฟนของน.ส.นิตยา ที่อาศัยในบ้านหลังเดียวกันมาโดยตลอด ก่อนเกิดเหตุ เมื่อคืนที่ผ่านมาก็ได้ทะเลาะกันทางเฟซบุ๊กอย่างรุนแรง จนนายอธิรัตน์ ทนไม่ไหวนำปืนพกออกมายิงขู่น.ส.นิตยาและแฟนน.ส.นิตยา 1 นัด

ก่อนที่จะไล่ยิงน.ส.นิตยา ที่วิ่งหนีเข้าที่ขา 1 นัด และท้อง 1 นัด <strong>ขณะที่กำลังลั่นไกนัดที่ 3 น.ส.น้องนุชแฟนของตัวเอง ได้กระโดดเข้าขวาง</strong> ส่งผลให้ถูกยิงเข้ากลางหลัง 1 นัดจนล้มลงและเสียชีวิต ก่อนที่ผู้ก่อเหตุจะหลบหนีไป และถูกตำรวจตามรวบตัวมาได้

<img class="aligncenter wp-image-8151067 size-full" src="https://www.khaosod.co.th/wpapp/uploads/2024/03/2-32.jpg" alt="พี่เขยโหด ทะเลาะน้องสาวเมียคว้าปืนไล่ยิง แต่เมียตัวเองโดดขวางเลยถูกยิงดับ" width="800" height="450" />
<div class="ads_position_wrapper mb-4"></div>
ต่อมาเวลา 10.30 น.ตำรวจได้ควบคุมตัวผู้ก่อเหตุไปทำแผนประกอบคำรับสารภาพ ก่อนนำตัวส่งดำเนินคดีตามกฎหมายต่อไป

&nbsp;