&nbsp;

&nbsp;

&nbsp;

&nbsp;

&nbsp;

เจ้าหน้าที่ควบคุมเพลิงดับไฟป่า สะเทือนใจไฟลามเผาสำนักสงฆ์ที่แม่ออน เชียงใหม่ วอดหมดทั้งกุฏิ สถานที่ปฏิบัติธรรม รวมทั้งพระพุทธรูปล้มเกลื่อน

วันที่ 6 มี.ค.2567 ผู้สื่อข่าวได้รับแจ้งจากเจ้าหน้าที่ดับไฟป่า จุดอ.แม่ออน จ.เชียงใหม่ ว่าเจ้าหน้าที่พบสำนักสงฆ์ม่อนประทีป ต.ออนกลาง อ แม่ออน จ.เชียงใหม่ ถูกไฟป่าลามเผาได้รับความเสียหายทั้งสำนักสงฆ์ กุฏิ สถานที่ปฏิบัติธรรม รวมทั้งพระพุทธรูปหลายองค์ ถูกไฟไหม้ล้มระเนระนาด เป็นภาพสลดใจผู้พบเห็นและเจ้าหน้าที่เข้าควบคุมเพลิง

<a href="https://www.khaosod.co.th/wpapp/uploads/2024/03/%E0%B9%84%E0%B8%9F3.jpeg"><img class="aligncenter size-large wp-image-8127459" src="https://www.khaosod.co.th/wpapp/uploads/2024/03/%E0%B9%84%E0%B8%9F3-696x392.jpeg" alt="" width="696" height="392" data-loaded="true" /></a>

เจ้าหน้าที่ดับไฟป่า เปิดเผยว่า สาเหตุไฟไหม้สำนักสงฆ์แห่งนี้น่าจะเกิดจากมีผู้ลักลอบเผาป่าในระแวกใกล้ๆสำนักสงฆ์ แล้วไฟลุกลามเข้ามายังสำนักสงฆ์แห่งนี้ คาดว่าช่วงที่ไฟลุกลามเข้ามายังสำนักสงฆ์นั้นไม่มีพระสงฆ์หรือสามเณรอยู่ ทำให้เพลิงได้เผาสำนักสงฆ์ทั้งกุฏิ ศาลาปฏิบัติธรรมและพระพุทธรูปได้รับความเสียหายทั้งหมด

<a href="https://www.khaosod.co.th/wpapp/uploads/2024/03/%E0%B9%84%E0%B8%9F2.jpeg"><img class="aligncenter size-large wp-image-8127458" src="https://www.khaosod.co.th/wpapp/uploads/2024/03/%E0%B9%84%E0%B8%9F2-696x392.jpeg" alt="" width="696" height="392" /></a>

อย่างไรก็ตาม เจ้าหน้าที่จะได้ตรวจสอบอีกครั้งว่า มีพระสงฆ์ หรือสามเณร จำพรรษาที่สำนักสงฆ์แห่งนี้หรือไม่อย่างไร ช่วงเกิดเหตุและใครเป็นผู้ดำเนินการตั้งสำนักสงฆ์ และให้เจ้าหน้าที่ตรวจสอบถึงสาเหตุของการเกิดเพลิงไหม้ครั้งนี้ให้แน่ชัดอีกครั้ง โดยเรื่องนี้ได้รายงานไปยังจังหวัดเชียงใหม่ได้ทราบเรื่องแล้ว

&nbsp;

&nbsp;