<em>สั่งเด้งด่วน ผู้กำกับ สภ.อรัญประเทศ เป็นเวลา 30 วัน ปม คดีป้าบัวผัน : </em>ยังติดตามกันอย่างต่อเนื่องสำหรับ <strong>“คดีป้ากบ” </strong>หรือ<strong> “ป้าบัวผัน”</strong> หญิงเร่ร่อนสติไม่ดีอันเป็นที่รักของชาวบ้านในพื้นที่อรัญประเทศ จังหวัดสระแก้ว ซึ่งเมื่อไม่นานมานี้ <strong>“ลุงเปี๊ยก”</strong> <strong>สามีป้ากบ</strong> ได้ออกมาเปิดใจกับ ลุยคนชนข่าวว่า ตนไม่เคยไปที่จุดพบศพ วันที่ชี้จุดทำแผนฯ ตำรวจก็เป็นคนพาไป

<strong>“ลุงเปี๊ยก สามีป้ากบ” </strong>ยังได้บอกอีกว่า เมื่อตนไปถึงก็ไม่รู้ว่าต้องทำอะไร ตำรวจก็เอาเก้าอี้มาให้ ตนก็เลยเดาๆ ว่าคงทำแบบนั้น ตอนนั้นก็เมาอยู่ด้วย ไม่ค่อยมีสติ ยืนยันไม่มีตำรวจบังคับให้ทำ ตนไม่รู้ว่าที่จุดเกิดเหตุ คือ ที่ที่มีการทำร้าย

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/HZb0wQAjvSsSZMWV3PHh.webp?x-image-process=style/LG-webp" alt="สั่งเด้งด่วน ผู้กำกับ สภ.อรัญประเทศ เป็นเวลา 30 วัน ปม คดีป้าบัวผัน" width="600" height="898" />

และสิ่งที่หลายคนต่างรับไม่ได้ก็คือ มีคลิปหลุดออกมาว่ามีการบังคับให้ลุงเปี๊ยกสารภาพ ซึ่งสุดท้ายลุงเปี๊ยกก็ยอมรับว่า ถูกใช้ถุงดำคลุมศีรษะ ใช้ถุงเปล่าฟาดหน้า ล่ามโซ่ที่เท้า บีบบังคับให้รับสารภาพว่าเป็นคนลงมือทำร้าย ป้ากบ หรือ ป้าบัวผันจนเสียชีวิตจริงๆ

โดยเนื้อหาการสั่งย้ายระบุว่า “ตามคำสั่งตำรวจภูธรจังหวัดสระแก้ว ที่ 12/2567 ลงวันที่ 17 มกราคม 2567 แต่งตั้งคณะกรรมการตรวจสอบข้อเท็จจริง กรณี ปรากฎคลิปเสียงเจ้าหน้าที่ตำรวจชุดสืบสวน สถานีตำรวจภูธร อรัญประเทศ ได้มีการบังคับขู่เข็ญ ให้ นายปัญญา หรือ เปี๊ยก คงแสนคำ รับสารภาพในคดีฆาตกรรม นางสาวบัวผัน ตันสุ จากการตรวจสอบเบื้องต้นข้อเท็จจริงปรากฎว่า เป็นเสียงของเจ้าหน้าที่ตำรวจชุดสืบสวน ในสังกัดสถานีตำรวจภูธรอรัญประเทศ นั้น

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/hSrOfNjyZhyTUfjaVWSS.webp?x-image-process=style/LG-webp" alt="สั่งเด้งด่วน ผู้กำกับ สภ.อรัญประเทศ เป็นเวลา 30 วัน ปม คดีป้าบัวผัน" width="600" height="759" />

เพื่อให้การตรวจสอบข้อเท็จจริงดังกล่าว เป็นไปด้วยความเรียบร้อย และมีให้เกิดความเสียหายต่อทางราชการ อาศัยอำนาจตามความในมาตรา 67 และ มาตรา 64(5) แห่งพระราชบัญญัติตำรวจแห่งชาติ ประกอบกับระเบียบสำนักงานตำรวจแห่งชาติว่าด้วยการสั่งให้ข้าราชการตำรวจไปช่วยราชการภายในสำนักงานตำรวจแห่งชาติ พ.ศ.2566 ลงวันที่ 1 ธันวาคม พ.ศ.2566 ข้อ 5 ,ข้อ 6(2) และข้อ 9 (3)

จึงให้ พันตำรวจเอก พิเชษฐ์ ศรีจันทร์ตรา ผู้กำกับการสถานีตำรวจภูธรอรัญประเทศ ไปช่วยราชการที่ศูนย์ตำรวจภูธรจังหวัดสระแก้ว เพื่อปฏิบัติหน้าที่ตามที่ ผู้บังคับการตำรวจภูธรจังหวัดสระแก้ว มอบหมาย มีกำหนด 30 วัน โดยขาดจากต้นสังกัดทั้งนี้ ตั้งแต่วันที่ 18 มกราคม 2567 เป็นต้นไป จนกว่าจะมีคำสั่งเปลี่ยนแปลง

สั่ง ณ วันที่ 18 มกราคม พ.ศ.2567
พลตำรวจตรี ออมสิณ บุญญานุสนธิ์ ผู้บังคับการตำรวจภูธรจังหวัดสระแก้ว

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/6xAdDYxmjJs4jwR0t2BD.webp?x-image-process=style/LG-webp" alt="สั่งเด้งด่วน ผู้กำกับ สภ.อรัญประเทศ เป็นเวลา 30 วัน ปม คดีป้าบัวผัน" width="600" height="772" />

&nbsp;