<strong>เขินหนักมาก “โตโน่” เรียกแฟน ‘ณิชา’ หวานกลับใส่แคปชั่น “แฟนฉัน”</strong>

หลังจากหนุ่มโตโน่ได้เขียนข้อความมีคำว่าแฟน จนทำให้สาวณิชา เขินหนัก เพราะนานๆ ทีจะได้เห็น ณิชาหวานกลับลงรูปใส่ข้อความ “แฟนฉัน”
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
เป็นอีกหนึ่งคู่ที่หวานกันอย่างต่อเนื่อง สำหรับคู่ของนางเอก ณิชา ณัฏฐณิชา กับนักร้องหนุ่มโตโน่ ภาคิน ล่าสุดก็พึ่งไปเที่ยวขอนแก่นใช้เวลากับทางครอบครัวของหนุ่มโตโน่ ภาคิน เผยยังไม่ได้คิดเรื่องแต่งงาน อยากโฟกัสกับตัวเองและคนรอบข้าง

ล่าสุดวันที่ 12 ม.ค.67 ณิชา ณัฏฐณิชา ให้สัมภาษณ์ในงาน “The Magic Dragon 2024 by Miguel Chevalier” Immersive Digital Art Sculpture ที่ไอคอนสยาม ชั้น G

ปีใหม่ไปไหนมา?
“ไปเชียงใหม่มา”

ไปแค่เชียงใหม่หรอ?
“ไปขอนแก่นมา(หัวเราะ)”
<div class="ads_position_wrapper"></div>
ไปทำอะไร?
“เชียงใหม่คือกลับบ้านไปหาตากับยายค่ะ ขอนแก่นก็ไปเที่ยวไปแลกของขวัญ”

เราได้ไปใช้เวลาอยู่กับครอบครัวพี่โตโน่เยอะเลย?
“ใช่ค่ะ ถือว่าปีนี้เป็นปีที่หยุดยาว ณิชาเองหยุดยาวมากๆ เลยคุยกันกับที่บ้านว่า เราแลกของขวัญกัน หาเล่นเกมส์กัน ก็เอ็นจอยค่ะ”

หลายคนโฟกัสรูปที่พี่โตโน่โพสต์ มีแคปชั่นแฟน รู้สึกยังไงบ้าง?
“ไม่เห็นค่ะตอนแรก เพราะว่าวันนั้นทานข้าวด้วยกัน ไปเที่ยวด้วยกัน ก็ไม่ได้เห็นเขาลงแคปชั่นว่าอะไร จนพี่ผู้ช่วยมาทักว่า แหม! อะไรอย่างนี้ อ๋อ!โอเค เขาเขียนคำนั้น ก็ตามนั้นค่ะ”

แล้วเราไปคอมเมนท์ด้วย?
“ใช่ ก็ตกใจเหมือนกัน เพราะว่าเราไม่ได้ดู มันข้ามคืนมาแล้ว เราถึงเห็น”

คนแซวเยอะไหม?
“แซวเยอะค่ะ ผู้ช่วยยังมาแซวเลย”

หลังจากนั้นเราก็ลงรูปว่า แฟนฉัน ทำให้แฟนๆ ได้จิ้นกันไปอีก?
“ไม่ ก็ตามนั้น(หัวเราะ)

หลายคนบอกว่าเป็นครั้งแรกที่ได้ยินพี่โตโน่โพสต์ เรียกณิชาว่าแฟน?
“ใช่ค่ะ ก็ครั้งแรกค่ะ”

เขินไหมความรู้สึกของเรา?
“เขิน(หัวเราะ)

จริงๆ ได้มีคุยกันก่อนไหมว่ามีการเรียกแฟน?
“ไม่ค่ะ คือที่เคยบอกไป เราไม่ได้มาคุยเรื่องนี้เป็นเรื่องสำคัญ จะเรียกอะไรก็ได้ ไม่ได้ซีเรียสอยู่แล้ว แต่พอเขียนมาก็เขินดีเหมือนกัน”

มีคนแซวเยอะ ได้คุยกับพี่โตโน่ไหม?
“ก็คุยค่ะ พี่โน่ยังมาแซวเลยว่า หนูกล้าเขียนแคปชั่นขนาดนั้นได้ยังไง”

หลายๆ คนบอกเป็นโมเม้นต์หวานของพี่โตโน่ นานๆ ทีจะได้เห็น?
“ค่ะ (หัวเราะ)”

แล้วได้โต้แย้งไหมว่าจริงๆ พี่โตโน่เขาหวาน แต่ไม่ได้ลงโซเชี่ยลอะไรแบบนี้?
“จริงๆ เราก็เห็นเรื่อยๆ อยู่แล้ว แต่ว่าคนอื่นอาจจะไม่ได้เห็น”

ก่อนหน้านี้มีการให้ของขวัญกันด้วย?
“ เป็นการแลกของขวัญคริสต์มาสกัน ปีนี้ก็เซอร์ไพรซ์หน่อย ไม่คิดว่าจะได้หยก หนูเซอร์ไพรส์เหมือนกัน เพราะว่าจริงๆ ไม่เคยสนใจเรื่องหยกมาก่อน แต่ว่าตอนนั้นพี่โนน่าจะชอบเรื่องหยก เขาก็เลยซื้อให้”

คือแลกกันสองคน?
“ ใช่ค่ะ”

พี่โนให้หยก เราให้อะไร?
“ ให้เสื้อยืดค่ะ(หัวเราะ) คือตลกมาก ตอนที่แลกของขวัญกันหนูอึ้งไปเลย หยก! ของเราเสื้อยืด แต่เขาบอกว่าไม่เป็นไรเขาจะได้ใส่ด้วย ก็โอเค”

เขามาเล่นใหญ่หรอปีนี้?
“ ก็ไม่คาดคิดค่ะ ว่าเขาจะซื้อหยกให้ ไม่คาดคิดจริงๆ เราเลยซื้อเสื้อยืดให้ เพราะเขาน่าจะได้ใช้”

เขาได้ถามก่อนไหมว่าอยากได้อะไรเป็นพิเศษ?
“ ไม่ค่ะ เพราะว่าคุยกันว่า ให้อะไรเอาอันนั้นมาให้เลย เราอยากให้เสื้อยืด เขาดันอยากให้หยก”

ได้ถามเขาไหม ว่าทำไมเขาถึงให้หยก?
“เขาชอบ น่าเก็บไว้ เขาเลยซื้อให้”

ส่วนเสื้อที่เราให้เขามีความหมายยังไง?
“ แค่รู้สึกว่าเขาจะได้ใช้ประโยชน์ ได้ใส่แน่นอน ไม่ใช่ของที่จะเอาไปวางไว้ เพราะบางปีหนูจะซื้อเป็นของเล่นจุกจิกให้แล้วเขาไม่ได้ใช้ ปีนี้เลยอยากซื้อเป็นของที่เขาน่าจะได้ใช้ตลอด”

เห็นณิชาลงรูปหลาน แล้วมีแฟนๆ เข้าไปแซว ว่าอยากเห็นณิชาตัวน้อย?
“โอ้ ยังค่ะ น่าจะอีกนานเลยค่ะ ยังไม่ได้คิดเรื่องนี้เลย”

อยากมีไหม?
“ ไม่ค่ะ เฉยๆ ตอนนี้อยากใช้ชีวิตกับตัวเอง ครอบครัว และคนรอบข้างก่อน ขอเต็มที่กับตัวเองก่อน”

ตอนนี้ก็ยังไม่มีแพลนใช่ไหม?
“ไม่ค่ะ”

พี่โน่มีกล่าวถึงเรื่องอนาคตไหม?
“ ก็มีคุยๆ กันบ้าง แต่เราสองคนไม่อยากฟิกว่า ฉันจะต้องตอนนี้ เธอจะต้องตอนนี้ ทุกอย่างจะต้องเป็นแบบนี้ คืออยากฟรี ถ้าอะไรมันพาไปตามนั้น ก็ไปตามนั้น”

พี่โตโน่กังวลเรื่องอายุไหม เพราะอายุมากขึ้นเรื่อยๆ?
“ ไม่ เค้าก็ค่อนข้างแข็งแรงนะ ดูแลตัวเอง ดูแลร่างกาย ฟิตหุ่น”

เรื่องงานแต่งไม่ใช่เร็วๆ นี้ใช่ไหม?
“ ไม่ค่ะ ยังแน่นอน”

แล้วมีคิดไหม เพื่อนๆ หลายคนมีฝากไข่?
“ก็คิดนะคะ เหมือนความคิดเราเปลี่ยนแปลงได้ทุกวัน มันไม่ได้แน่นอนขนาดนั้น ก็น่าสนใจค่ะ แต่ยังไม่ได้ศึกษาดีๆ”

แต่เรื่องแต่งคืออีกไกลเลย
“ ยังค่ะ เดี๋ยวไว้ค่อยมาอัพเดท ไกลมากเลยค่ะ”
<div class="ads_position_wrapper mb-4"></div>
<div></div>