<strong>สลด ชายพิการทางสายตา ลงรถไฟผิดสถานี โทรขอความช่วยเหลือ แล้วเงียบหายไป ก่อนพบร่างถูกรถไฟชนเสียชีวิต ตร.เตรียมประสานญาติรับร่าง</strong>

เมื่อเวลา 06.00 น. วันที่ 2 ก.พ.2567<strong> ร.ต.อ.ประสิทธิ์ ชนประเสริฐ</strong> รองสารวัตร (สอบสวน) สภ.บ้านโป่ง จ.ราชบุรี รับแจ้งเหตุรถไฟชนคนเดินเท้าเสียชีวิต

บริเวณสถานีรถไฟชุมทางหนองปลาดุก ต.หนองกบ อ.บ้านโป่ง รุดตรวจสอบพร้อมมูลนิธิรวมใจการกุศลราชบุรี

ที่เกิดเหตุบริเวณชานชลารอรถไฟ พบกระเป๋าเดินทางแบบสะพายเป้สีดำใบใหญ่ และไม้เท้าผู้พิการทางสายตาวางอยู่ ใต้ชานชลาข้างรางรถไฟ พบร่าง <strong>นายสมศักดิ์ (สงวนนามสกุล)</strong> อายุ 45 ปี

ชาวจ.นครศรีธรรมราช มีบาดแผลฉกรรจ์บริเวณเหนือคิ้วซ้าย ในตัวพบบัตรประจำตัวผู้พิการทางการมองเห็น ถูกรถไฟขบวนรถเร็วที่ 170 ยะลา – กรุงเทพอภิวัฒน์ ชนเสียชีวิต

สอบสวนเบื้องต้นทราบว่า นายสมศักดิ์ ขึ้นรถไฟที่สถานี จ.นครศรีธรรมราช ปลายทาง จ.นครปฐม แต่ขณะรถไฟมาถึงสถานีชุมทางหนองปลาดุก ขบวนรถไฟได้ชะลอความเร็วลง ซึ่งไม่ได้จอดรับส่งผู้

โดยสารที่สถานีนี้ แต่นายสมศักดิ์เข้าใจว่าถึงจุดหมายปลายทางแล้ว จึงลงจากขบวนรถไฟ เมื่อรู้ว่าลงผิดสถานีจึงโทรหา 191 เพื่อขอความช่วยเหลือ ก่อนจะเงียบหายไป

ขณะนั้นเจ้าหน้าที่ได้เร่งประสานไปยังนายสถานีรถไฟและมูลนิธิรวมใจการกุศลราชบุรี ให้ช่วยออกตามหายังสถานีรถไฟต่าง ๆ ในพื้นที่ จนมาพบร่างนายสมศักดิ์เสียชีวิตอยู่ใต้ชานชลา

เบื้องต้นคาดว่า ขณะที่นายสมศักดิ์เดินไปเดินมาเพื่อหาทางขึ้นรถไฟขบวนถัดไป ประกอบกับความมืด และตัวเองพิการทางสายตามองไม่เห็น ทำให้ถูกรถไฟอีกขบวนที่แล่นมาชนจนเสียชีวิต
<div class="ads_position_wrapper"></div>
<div class="ads_position_wrapper mb-4"></div>
ทั้งนี้ เจ้าหน้าที่จึงลงบันทึกประจำวันไว้เป็นหลักฐาน พร้อมกับส่งร่างไปตรวจพิสูจน์หาสาเหตุการเสียชีวิตอย่างละเอียดที่นิติเวช รพ.ราชบุรี และประสานญาติให้ได้รับทราบเพื่อนำร่างไปดำเนินการทางศาสนาต่อไป

&nbsp;