<strong>ศรีสุวรรณ โวยผมโดนกลั่นแกล้ง ปมรีดเงินอธิบดี 3 ล้าน ตร.ยึดคอมพ์ตรวจสอบ สอบเครียด เจ๋ง ดอกจิก – อดีตผู้สมัคร สส.รวมไทยสร้างชาติ</strong>

จากกรณีตำรวจ เจ้าหน้าที่ป.ป.ช. และเจ้าหน้าที่ป.ป.ท. นำกำลังจับกุมนายศรีสุวรรณ จรรยา ผู้นำองค์กรรักชาติ รักแผ่นดิน หรือนักเคลื่อนไหวชื่อดัง พร้อมด้วยนายยศวริศ ชูกล่อม หรือเจ๋ง ดอกจิก ปหนึ่งในคณะทำงานเขตราชการที่ 11 ที่ได้รับการแต่งตั้งจากนายพีระพันธุ์ สาลีรัฐวิภาค รองนายกรัฐมนตรี และน.ส.พิมณัฏฐา จิระพุทธิภาคย์ อดีตผู้สมัคร สส.พรรครวมไทยสร้างชาติ
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ฐานร่วมกันข่มขู่เรียกเงิน 3 ล้านบาท จากอธิบดีกรมการข้าว โดยมีการต่อรองเหลือ 1.5 ล้าน เพื่อแลกกับการยุติเรื่องร้องเรียนโครงการสนับสนุนลดต้นทุนการผลิตด้านการปลูกข้าว และโครงการปรับปรุงการผลิตสำหรับผู้ปลูกข้าว ก่อนตำรวจจะซ้อนแผนจับกุมได้ ตามที่เสนอข่าวไปแล้วนั้น

สำหรับความคืบหน้า เมื่อเวลา 18.00 น. วันที่ 26 ม.ค.67 ตำรวจ บก.ปปป.คุมตัวนายศรีสุวรรณ มาถึงกองปราบปราม ผู้สื่อข่าวพยายามสอบถามว่ามีข้อชี้แจงกับกรณีนี้อย่างไร นายศรีสุวรรณ ตอบว่า ถูกกลั่นแกล้ง เมื่อย้ำถามว่ามีหลักฐานอะไรยืนยัน นายศรีสุวรรณปฏิเสธไม่ตอบ ก่อนเดินขึ้นอาคารไปรับการสอบปากคำ

ทั้งนี้ ตำรวจยังยึดของกลางจากบ้านพักของนายศรีสุวรรณ เป็นคอมพิวเตอร์ 3 เครื่อง และอุปกรณ์อิเล็กทรอนิกส์กับกล่องบรรจุเอกสารอีกจำนวนหนึ่ง

นอกจากนี้ตำรวจสอบสวนกลาง และตำรวจ สน.ดุสิต นำตัวนายยศวริศ ชูกล่อม หรือเจ๋ง ดอกจิก พร้อมด้วย น.ส.พิมณัฏฐา จิระพุทธิภาคย์ มาสอบสวนด้วยเช่นกัน ขณะนี้ยังอยู่ระหว่างตำรวจ สน.ดุสิต ทำบันทึกการจับกุมตามขั้นตอน ทั้งของนายยศวริศ และน.ส.พิมณัฏฐา
<div class="ads_position_wrapper"></div>
โดยนายยศวริศ มีสีหน้าปกติ แต่มีลักษณะของการประสานงานตลอดเวลา และมีทนายความอยู่ด้วยตลอด หลังจากทำบันทึกจับกุมเสร็จสิ้นจะนำตัวไปส่งดำเนินคดีที่บก.ปปป.
<div class="ads_position_wrapper mb-4"></div>
<ul>
 	<li><a href="https://www.khaosod.co.th/breaking-news/news_8069544">ตร.ซ้อนแผนจับ ศรีสุวรรณ คาบ้านพักย่านปทุมฯ ข่มขู่รีดเงินอธิบดีกรมการข้าว 3 ล้าน</a></li>
 	<li><a href="https://www.khaosod.co.th/breaking-news/news_8069586" target="_blank" rel="noopener">จับ เจ๋ง ดอกจิก กลางทำเนียบ คุมตัวสอบ หลังร่วมศรีสุวรรณ ขู่รีดเงินอธิบดี 3 ล้าน</a></li>
 	<li><a href="https://www.khaosod.co.th/breaking-news/news_8069661" target="_blank" rel="noopener">อดีตผู้สมัคร สส.รวมไทยสร้างชาติ โดนด้วย ร่วม ศรีสุวรรณ-เจ๋งดอกจิก ขู่รีดเงินอธิบดี 3 ล้าน</a></li>
</ul>
&nbsp;

&nbsp;