หนุ่ม โพสต์โดนปรับจริง ต่อภาษีรถยนต์ ต้องจ่ายค่าปรับขับรถเร็วด้วย 3,000 บาท หนักกว่าภาษีอีก เผย เป็นใบสั่งขับรถเร็วเกินกำหนด

เรียกว่าเป็นโพสต์ที่ชาวเน็ตแห่แชร์กันเป็นจำนวนมาก เมื่อผู้ใช้บัญชีเฟซบุ๊กรายหนึ่งได้ออกมาโพสต์ภาพใบเสร็จรับเงิน <strong>กรมการขนส่งทางบก</strong> กระทรวงคมนาคม ลงวันที่ 2 ม.ค. 2567   โดยในใบเสร็จระบุรายละเอียดค่าภาษีรถยนต์นั่งส่วนบุคคลไม่เกิน 7 คน จำนวน

2,953.60 บาท เงินเพิ่มรถยนต์นั่งส่วนบุคคล จำนวน 88.61 บาท และค่าปรับใบสั่งจราจรทั้งหมด 6 ใบ ใบละ 500 บาท รวมเป็นเงิน 3,000 บาท

&nbsp;

<picture><source srcset="https://image.tnews.co.th/uploads/images/contents/w1024/2024/01/YBzeh7QtgAVgO4gx8Zz4.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/YBzeh7QtgAVgO4gx8Zz4.webp?x-image-process=style/LG-webp" alt="หนุ่ม โดนปรับจริง หลังไป ต่อภาษีรถยนต์  แต่ต้องจ่ายค่าปรับความเร็วรถด้วย" width="500" height="689" /></picture>

&nbsp;

ทั้งนี้จากการสอบถามเจ้าของโพสต์กล่าวว่า แฟนของตนได้ไป<strong>ต่อภาษีรถยนต์ที่ขนส่งฯ</strong> เจ้าหน้าที่แจ้งว่ามีค่าปรับ ที่ อ.ท่าอุแท จ.สุราษฎร์ธานี 4 ใบ และที่ อ.ไชยา อีก 2 ใบ รวมทั้งหมด 6 ใบ  ซึ่งเป็นใบสั่งขับรถเร็วเกินกำหนด โดยเริ่มนับตั้งแต่เดือนเมษายน 2566 ที่ผ่านมา ทั้งนี้ เจ้าตัวได้ระบุแคปชันว่า "ปรับจริงไม่ต้อง งง กันอีกต่อไป ค่าปรับนักรักความเร็ว #เตรียมตัวกันเลยพี่น้อง"

ด้านชาวเน็ตหลายคนเข้ามาแสดงความคิดเห็นเพิ่มเติม เช่น แพงกว่าค่าภาษีรถอี๊ก , ปรับจริง ไม่โกง ใครก้าช่วยไม่ได้รอบนี้ 555

&nbsp;