<strong>สาวดาว OnlyFans สุดช็อก หนึ่งในแฟนตัวยง สมัครดูเนื้อหาเร้าร้อน ดันเป็น “สามี” ของเพื่อนรัก อึ้ง เกือบแตกหัก-กลายเป็นชู้ไม่รู้ตัว</strong>

เมื่อเร็ว ๆ นี้<strong> “ฮันนีย์ บรูกส์”</strong> ดาว OnlyFans สุดเซ็กซี่จากออสเตรเลีย ได้ออกมาเปิดเผยเรื่องราวชวนอึ้ง เมื่อเธอเกือบกลายเป็นชู้กับสามีเพื่อนโดยไม่รู้ตัว
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ย้อนกลับไป 6 เดือนก่อน มีหนุ่มปริศนาคนหนึ่งได้สมัครสมาชิกในช่องของฮันนีย์ เขาทุ่มเงินหลายพันดอลลาร์ไปกับเนื้อหาวาบหวิว อีกทั้งยังสมัครแพ็กเกจสุดพิเศษมูลค่ากว่า 3,700 ดอลลาร์ออสเตรเลีย หรือราว 86,000 บาท เพื่อเพิ่มการเข้าถึงเนื้อหาสุดเร้าร้อนของเธอให้มากขึ้น

เนื่องจาก OnlyFans เป็นช่องทางที่ทำรายได้ให้มหาศาล ฮันนีย์จึงไม่ได้คิดอะไรมากนักเมื่อเห็นว่าสมาชิกปริศนารายนี้ดูทุ่มเงินให้กับช่องของเธออย่างมาก เพราะปกติแล้วสมาชิกคนอื่น ๆ ก็ไม่ได้เปิดเผยตัวตนเช่นกัน

<em>“เราจะไม่เห็นข้อมูลใด ๆ เกี่ยวกับสมาชิก สิ่งเดียวที่เรารู้คือชื่อผู้ใช้ และพวกเขาสามารถตั้งชื่ออะไรก็ได้ตามที่พวกเขาต้องการ เราจะไม่เห็นใบหน้าของคนอื่นจนกว่าพวกเขาจะส่งรูปถ่ายให้คุณ มันเป็นเรื่องปกติ มีหลายคนที่ไม่เปิดเผยตัวตน”</em>

<em><a href="https://www.khaosod.co.th/wpapp/uploads/2024/01/%E0%B8%8A%E0%B8%B9%E0%B9%890118-1.jpg"><img class="aligncenter size-full wp-image-8056736" src="https://www.khaosod.co.th/wpapp/uploads/2024/01/%E0%B8%8A%E0%B8%B9%E0%B9%890118-1.jpg" alt="" width="1600" height="900" /></a></em>
<div class="ads_position_wrapper"></div>
โดยสมาชิกปริศนารายนี้แสดงออกอย่างชัดเจนว่า เขาต้องการ “ประสบการณ์ส่วนตัว” กับฮันนีย์มากขึ้น เธอจึงยื่นข้อเสนอแพ็กเกจแฟนสาวให้เขา โดยเขาจะได้สิทธิพิเศษราวกับว่าเธอเป็นแฟนสาวทางออนไลน์ อาทิ การแชทพูดคุยเรื่อง18+ การไลฟ์สดแลกเปลี่ยนกิจกรรมเกี่ยวกับเซ็กซ์ เป็นต้น

ตามปกติ สมาชิกคนอื่น ๆ จะซื้อแพ็กเกจแฟนสาวครั้งละ 1 สัปดาห์หรือ 1 เดือนเท่านั้น แต่สมาชิกปริศนารายนี้ได้ซื้อแพ็กเกจนานถึง 3 เดือน ฮันนีย์ส่งข้อความพูดคุยกับเขาเกือบทุกวัน โดยที่เธอไม่เคยพบเจอหรือเห็นหน้าจริงของเขาเลย อย่างไรก็ตาม จู่ ๆ สมาชิกปริศนารายนี้ก็ได้เงียบหายไป

<a href="https://www.khaosod.co.th/wpapp/uploads/2024/01/%E0%B8%8A%E0%B8%B9%E0%B9%890118-3.jpg"><img class="aligncenter size-full wp-image-8056748" src="https://www.khaosod.co.th/wpapp/uploads/2024/01/%E0%B8%8A%E0%B8%B9%E0%B9%890118-3.jpg" alt="" width="1600" height="900" /></a>

วันหนึ่ง ขณะที่ฮันนีย์ไปเที่ยวพักผ่อนในซิดนีย์ เธอตื่นขึ้นมาพร้อมกับข้อความและสายที่ไม่ได้รับจำนวนมากจากเพื่อนสนิทคนหนึ่งของเธอ ซึ่งเพื่อนได้เกริ่นมาว่ามันเป็นเรื่องด่วนเกี่ยวกับสามี

ในตอนแรก ฮันนีย์คิดว่าอาจมีเรื่องเลวร้ายเกิดขึ้น แต่ต่อมาเธอต้องพบความจริงสุดช็อก เมื่อทราบว่าสมาชิกปริศนาที่คอยซื้อแพ็กเกจแฟนสาว 3 เดือนของเธอนั้นคือ “สามีของเพื่อนสนิท”

<a href="https://www.khaosod.co.th/wpapp/uploads/2024/01/%E0%B8%8A%E0%B8%B9%E0%B9%890118-2.jpg"><img class="aligncenter size-full wp-image-8056737" src="https://www.khaosod.co.th/wpapp/uploads/2024/01/%E0%B8%8A%E0%B8%B9%E0%B9%890118-2.jpg" alt="" width="1600" height="900" /></a>

ฮันนีย์ตกใจเป็นอย่างมาก เพราะเธอก็ค่อนข้างรู้จักกับสามีของเพื่อน เคยออกไปแฮงก์เอาท์แบบเป็นกลุ่มด้วยกันประจำ ซึ่งเธอยืนยันว่าตนเองไม่รู้จริง ๆ ว่า สามีของเพื่อนได้สมัครรับเนื้อหาและส่งข้อความลามกหาเธอ

<em>“เขาหยุดส่งข้อความหาฉันเพราะว่าภรรยาของเขารู้เรื่องนี้ ภรรยาของเขาเป็นเพื่อนที่ดีที่สุดคนหนึ่งของฉัน! ตอนนี้ฉันกำลังคิดกับตัวเองว่า ‘ฉันมีความสัมพันธ์กับสามีของเพื่อนสนิทโดยไม่รู้ตัวหรือเปล่า ฉันเสียใจมาก ฉันรู้สึกเสียใจที่เขาทำแบบนั้นกับเธอ และเสียใจที่ทำแบบนั้นกับฉัน”</em>

นับเป็นโชคดีที่เพื่อนสนิทมองว่ามันไม่ใช่ความผิดของฮันนีย์ ซึ่งหลังจากได้พูดคุยปรับความเข้าใจกัน เธอก็ได้ทราบข้อมูลเพิ่มเติมว่า เพื่อนสนิทของเธอตัดสินใจแยกทางกับสามี เพราะการกระทำและการนอกใจที่เกิดขึ้น
<div class="ads_position_wrapper mb-4"></div>
<strong>ขอบคุณที่มา </strong><a href="https://www.dailystar.co.uk/love-sex/best-friends-hubby-spent-thousands-31899110?fbclid=IwAR2_lkyLtTymTXkow0BOITugWoQyFcOCLp2s2kyJk3no0nSO4aVn5Zi6kqs">dailystar</a>

&nbsp;